Rakendusakti kavand nr 1

VABARIIGI VALITSUS

MÄÄRUS

**Vabariigi Valitsuse julgeolekukomisjoni ülesanded, töökord, koosseis, julgeolekukomisjoni ülesannete täitmiseks vajalike alakomisjonide ja nõukogude moodustamise kord ja teiste osalistega koostöö korraldus**

Määrus kehtestatakse tsiviilkriisi ja riigikaitse seaduse § 6 lõike 2 alusel.

**§ 1. Vabariigi Valitsuse julgeolekukomisjon**

Vabariigi Valitsuse julgeolekukomisjon (edaspidi *komisjon*) arutab riigi julgeoleku seisukohalt olulisi küsimusi ning täidab talle tsiviilkriisi ja riigikaitse seadusega ja teiste seadustega pandud ning Vabariigi Valitsuse antud ülesandeid.

**§ 2. Komisjoni liikmed ja juhtimine**

(1) Komisjoni liikmed on …

(2) Komisjoni tegevust juhib peaminister.

**§ 3. Komisjoni ülesanded**

(1) Komisjon täidab järgmisi ülesandeid:

1) vajadusel annab hinnanguid riigi julgeolekuolukorrale;

2) määrab kindlaks riigi julgeolekualase teabe vajadused, kavandab riigi julgeolekule olulise tähtsusega teabe kogumist ning koordineerib riigi julgeolekuteabe hanke ja analüüsi kava väljatöötamist;

3) täidab muid seadusega pandud või Vabariigi Valitsuse antud ülesandeid.

4) …

(2) Komisjonil on oma ülesannete täitmiseks õigus anda täidesaatva riigivõimu asutustele ülesandeid ning saada neilt dokumente ja teavet.

**§ 4. Komisjoni istungid**

(1) Komisjoni istungi kutsub kokku ja selle päevakorra otsustab peaminister.

(2) Komisjonile esitatavad dokumendid tuleb esitada piisavalt varakult, et komisjoni liikmetel oleks võimalik need enne arutelu mõistliku aja jooksul sisuliselt läbi vaadata. Üldjuhul esitatakse dokumendid Riigikantseleile vähemalt viis kalendripäeva enne komisjoni istungi toimumise päeva.

(3) Komisjoni istungid on kinnised. Peaministri loal võivad komisjoni istungil sõnaõigusega osaleda teised isikud.

**§ 5. Otsuste tegemine komisjoni istungil**

(1) Komisjon on otsustusvõimeline, kui istungist võtab peale peaministri osa vähemalt kaks komisjoni liiget.

(2) Komisjoni otsused tehakse istungil osalevate liikmete häälteenamusega. Kui ükski komisjoni liige hääletamist ei nõua, loetakse otsus vastuvõetuks ühehäälselt.

**§ 6. Komisjoni istungite protokollimine**

 Komisjoni istungi kohta koostatakse protokoll. Kui komisjoni istungil käsitletakse riigisaladust või salastatud välisteavet, salastatakse istungi protokoll riigisaladuse ja salastatud välisteabe seaduses ning selle alusel kehtestatud õigusaktides sätestatud korras.

**§ 7. Komisjoni töö korraldamine**

(1) Komisjoni töö korraldamise ja finantseerimise tagab Riigikantselei. Komisjoni sekretär on Riigikantselei julgeoleku ja riigikaitse koordinatsioonidirektor, kes osaleb komisjoni istungil sõnaõigusega.

(2) Riigikantselei kontrollib ja koordineerib komisjoni otsuste täitmist.

(3) Riigikantseleil on komisjoni töö korraldamiseks õigus saada täidesaatva riigivõimu asutustelt dokumente ja teavet.

(4) Riigikantselei võib anda komisjoni töö korraldamiseks juhiseid.

(5) Komisjon kasutab Vabariigi Valitsuse dokumendiplanke, lisades neile komisjoni nimetuse.

**§ 8. Küberjulgeoleku nõukogu**

(1) Komisjoni juures tegutseb küberjulgeoleku nõukogu.

(2) Küberjulgeoleku nõukogu:

1) annab suuniseid küberjulgeoleku poliitika kujundamiseks;

2) võtab seisukohti küberjulgeoleku valdkonda puudutavate plaanide kohta;

3) kooskõlastab sideettevõtja taotluses nimetatud riist- või tarkvara kasutamise vastavuse riigi julgeolekuhuvidele;

4) täidab teisi komisjoni antud ülesandeid.

(3) Lõike 2 punktis 3 nimetatud ülesande täitmisel on küberjulgeoleku nõukogul haldusmenetluse seaduses haldusorganile antud õigused ja kohustused.

(4) Küberjulgeoleku nõukogul on esimees ja juhataja. Küberjulgeoleku nõukogu tööd juhib juhataja.

(5) Küberjulgeoleku nõukogu liikmed on järgmistest ministeeriumidest ja asutustest:

1) Andmekaitse Inspektsioon;

2) Haridus- ja Teadusministeerium;

3) Justiits- ja Digiministeerium;

4) Kaitseliit;

5) Kaitseministeerium;

6) Kaitsepolitseiamet;

7) Kaitsevägi;

8) Kliimaministeerium;

9) Kultuuriministeerium;  
10) Regionaal- ja Põllumajandusministeerium;

11) Majandus- ja Kommunikatsiooniministeerium;

12) Politsei- ja Piirivalveamet;

13) prokuratuur;

14) Rahandusministeerium;

15) Riigi Infosüsteemi Amet;

16) Riigikantselei;

17) Siseministeerium;

18) Sotsiaalministeerium;

19) Tarbijakaitse ja Tehnilise Järelevalve Amet;

20) Välisluureamet;

21) Välisministeerium.

(6) Küberjulgeoleku nõukogu liikme asendusliikmel on asendatava liikme õigused.

(7) Vajaduse korral teiste isikute kaasamise küberjulgeoleku nõukogu töösse korraldab küberjulgeoleku nõukogu juhataja.

(8) Küberjulgeoleku nõukogu on otsustusvõimeline, kui koosolekust võtab osa vähemalt kaks kolmandikku nõukogu hääleõiguslikest liikmetest. Lõike 2 punktis 3 nimetatud ülesande täitmisel on küberjulgeoleku nõukogu otsustusvõimeline, kui koosolekust võtab osa Riigikantselei, Justiits- ja Digiministeeriumi, Kaitseministeeriumi, Majandus- ja Kommunikatsiooniministeeriumi, Siseministeeriumi ja Välisministeeriumi küberjulgeoleku nõukogu liige.

(9) Küberjulgeoleku nõukogu otsused tehakse koosolekul osalevate hääleõigusega liikmete häälteenamusega. Hääleõigus on Riigikantseleil ja ministeeriumidel. Igal ministeeriumil ja Riigikantseleil on üks hääl. Häälte võrdsel jagunemisel on otsustav küberjulgeoleku nõukogu esimehe hääl, tema äraolekul juhataja hääl.

(10) Lõike 2 punktis 3 nimetatud ülesande täitmisel on hääleõigus Riigikantseleil, Justiits- ja Digiministeeriumil, Kaitseministeeriumil, Majandus- ja Kommunikatsiooniministeeriumil, Siseministeeriumil ja Välisministeeriumil.

(11) Küberjulgeoleku nõukogu töökorra kinnitab komisjon.

(12) Lõikes 11 nimetatud töökorras sätestatakse:

1) küberjulgeoleku nõukogu esimees ja juhataja;

2) lõikes 5 nimetatud ministeeriumide ja asutuste liikmed ametikoha põhiselt;

3) küberjulgeoleku nõukogu liikmete, esimehe ja juhataja asendamine;

4) muud korralduslikud nõuded.

**§ 8. Alakomisjon ja nõukogu**

(1) Komisjon võib oma ülesannete täitmiseks moodustada alakomisjone või nõukogusid ning määrata nende ülesanded, koosseisu, töökorra ja tööd korraldava asutuse.

(2) Alakomisjonil ja nõukogul on oma ülesannete täitmiseks õigus saada täidesaatva riigivõimu asutustelt dokumente ja teavet.

**§ 9. Määruse jõustumine**

Määrus jõustub (kuupäev).

Rakendusakti kavand nr 2

VABARIIGI VALITSUS

MÄÄRUS

**Regionaalsete kriisikomisjonide moodustamine ning nende koosseis, ülesanded ja töökord**

Määrus kehtestatakse tsiviilkriisi ja riigikaitse seaduse § 9 lõike 3 alusel.

**§ 1. Regionaalsete kriisikomisjonide moodustamine**

Neli regionaalset kriisikomisjoni (edaspidi *komisjon*) moodustatakse Päästeameti päästekeskuste (edaspidi päästekeskus) tegevuspiirkondades järgmiselt:

1) Ida päästekeskuse tegevuspiirkonnas Ida-Eesti regionaalne kriisikomisjon;

2) Lõuna päästekeskuse tegevuspiirkonnas Lõuna-Eesti regionaalne kriisikomisjon;

3) Lääne päästekeskuse tegevuspiirkonnas Lääne-Eesti regionaalne kriisikomisjon;

4) Põhja päästekeskuse tegevuspiirkonnas Põhja-Eesti regionaalne kriisikomisjon.

**§ 2. Komisjoni ülesanded**

…

**§ 3. Komisjoni koosseis**

(1) Komisjoni kuuluvad:

1) vastava tegevuspiirkonna päästekeskuse juht;

2) päästekeskuse juhi määratud päästekeskuse esindaja;

3) vastava tegevuspiirkonna prefektuuri prefekt;

4) Häirekeskuse vastava tegevuspiirkonna keskuse juhataja;

5) Kaitseliidu esindaja;

6) Kaitseväe esindaja;

7) Kaitsepolitseiameti esindaja;

8) Keskkonnaameti esindaja;

9) Põllumajandus- ja Toiduameti esindaja;

10) Terviseameti esindaja;

11) Sotsiaalkindlustusameti esindaja;

11) Transpordiameti esindaja;

12) vastava piirkonna kohaliku omavalitsuse üksuste esindajad;

13) vastava piirkonna Regionaal- ja Põllumajandusministeeriumi kohaliku omavalitsuse poliitika osakonna esindaja;

14) elutähtsa teenuse korraldaja esindaja;

15) suuremate elutähtsa teenuste osutajate esindaja.

(2) Päästeametil on õigus kaasata komisjoni töösse vajaduse korral teisi isikuid ja asutusi.

(3) Komisjoni esimees võib komisjoni kokku kutsuda vähendatud koosseisus.

(4) Komisjoni esimees on tegevuspiirkonna päästekeskuse juht.

**§ 4. Komisjoni töökord**

1. Komisjoni korralised istungid toimuvad vähemalt üks kord kvartalis.
2. Komisjoni erakorralised istungid kutsub kokku komisjoni esimees.
3. Komisjoni istungid protokollitakse. Protokollile kirjutab alla komisjoni esimees.
4. Komisjoni tööd korraldab tegevuspiirkonna päästekeskus.

**§ 5. Määruse jõustumine**

Määrus jõustub (kuupäev).

Rakendusakti kavand nr 3

VABARIIGI VALITSUS

MÄÄRUS

**Üleriigilise riskianalüüsi ning püsiva kriisiülesandega asutuse ja isiku riskianalüüsi nõuded ning selle koostamise ja muutmise kord1**

Määrus kehtestatakse tsiviilkriisi ja riigikaitse seaduse § 11 lõike 4 ja § 13 lõike 5 alusel.

**§ 1. Üleriigiline riskianalüüs ja selle koostamise kord**

(1) Üleriigiline riskianalüüs (edaspidi *riskianalüüs*) on dokument, milles analüüsitakse kriisiolukorda põhjustada võivaid üleriigilisi ohte ning hinnatakse nende tõenäosust ja tagajärgi.

(2) Riskianalüüsi koostamist juhib Riigikantselei, kes koordineerib ohte hindavate ja andmeid esitavate asutuste (edaspidi ka *vastutavad asutused*) koostööd, koostab koostöös ministeeriumidega riskianalüüsi lähtekohad, annab vastutavatele asutustele neist lähtuvalt suuniseid ning koondab esitatud andmed riskianalüüsi.

(3) Vastutavad asutused tuvastavad ja analüüsivad §-des 4 ja 5 loetletud ohte ja hindavad riske, kaasates vajaduse korral asutusi ning isikuid, kellel on selleks vajalik teave, ning esitavad riskianalüüsi aluseks olevad andmed Riigikantseleile.

(4) Riigikantselei hindab vähemalt üks kord aastas riskianalüüsi ajakohasust ja vajaduse korral algatab selle muutmise.

(5) Uus riskianalüüs koostatakse vähemalt iga nelja aasta järel.

**§ 2. Riskianalüüsi koostamise nõuded**

Riskianalüüs peab sisaldama vähemalt järgmist:

1) tuvastatud ja analüüsitud ohtude loetelu ja kirjeldus;

2) riskide ja mõju analüüs;

3) ohtude ristsõltuvuse analüüs;

4) suundumuste ja muutuste prognoos;

5) kokkuvõte.

**§ 3. Riskianalüüsi avalikustamine**

Riskianalüüsist koostatakse juurdepääsupiiranguta osa, mille eesmärk on suurendada ühiskonna teadlikkust ähvardavatest ohtudest ning võimalikest kriisiolukordadest. Riigikantselei esitab riskianalüüsi juurdepääsupiiranguta osa § 4 lõikes 1 ja §-s 5 loetletud vastutavatele asutustele arvamuse avaldamiseks ning avaldab selle oma veebilehel.

**§ 4. Ohud ja vastutavate asutuste loetelu**

(1) Ohud ja nende hindamise eest vastutavad asutused on järgmised:

1) sõjaline oht – Riigikantselei koostöös asjaomaste täidesaatva riigivõimu asutustega, kes esitavad teabe … ülesande täitmiseks;

2) põhiseaduslikku korda ja riigi julgeolekut ähvardavad riigisisesed ja piiriülesed ohud, sealhulgas terrorismioht – Riigikantselei koostöös asjaomaste täidesaatva riigivõimu asutustega, kes esitavad teabe … ülesande täitmiseks;

3) klimaatilised ohud – Kliimaministeerium ja Siseministeerium;

4) inimese tervist mõjutavad ohud, sealhulgas epideemia, pandeemia, mürgistuse ja muu sarnane oht – Sotsiaalministeerium ja Siseministeerium;

5) loomataudi oht – Regionaal- ja Põllumajandusministeerium;

6) ehitiste ja seadmetega seotud või nendest tulenevate õnnetuste, sealhulgas põlengu, varingu, plahvatuse ja muu sarnase sündmuse oht – Siseministeerium, Kliimaministeerium ning Majandus- ja Kommunikatsiooniministeerium;

7) ohtlike ainete käitlemisel tekkivate õnnetuste ja kiirgusõnnetuste oht – Kliimaministeerium, Siseministeerium ning Majandus- ja Kommunikatsiooniministeerium;

8) küberohud – Justiits- ja Digiministeerium, Kaitseministeerium ja Siseministeerium;

9) sotsiaal-majanduslikud ohud – Majandus- ja Kommunikatsiooniministeerium, Sotsiaalministeerium, Rahandusministeerium ning Eesti Pank;

10) massilise sisserände oht – Siseministeerium ja Sotsiaalministeerium.

(2) Riskianalüüsi koostamisel võetakse arvesse kohaliku omavalitsuse üksuste riskianalüüsides hinnatud ohte ja analüüsitud riske.

**§ 5. Valdkonnad ja alamvaldkonnad, milles ohte analüüsitakse ja riske hinnatakse, ning selle eest vastutavad asutused**

Valdkonnad ja alamvaldkonnad, analüüsitakse ohte, hinnatakse riske ja selgitatakse välja ristsõltuvused, ning selle eest vastutavad asutused on järgmised:

1) energeetika, sealhulgas elekter, kaugküte ja -jahutus, nafta, gaas, vesinik – Kliimaministeerium;

2) transport, sealhulgas lennu-, raudtee-, vee-, maantee- ja ühistransport – Kliimaministeerium ning Regionaal- ja Põllumajandusministeerium;

3) pangandus ja finantsturutaristu – Eesti Pank, Rahandusministeerium ja Finantsinspektsioon;

4) tervis – Sotsiaalministeerium;

5) joogivesi – Sotsiaalministeerium ja Kliimaministeerium;

6) reovesi – Kliimaministeerium;

7) digitaristu – Justiits- ja Digiministeerium;

8) keskvalitsus – Riigikantselei ja ministeeriumid;

9) kosmos – Majandus- ja Kommunikatsiooniministeerium;

10) toiduainete tootmine, töötlemine ja turustamine – Regionaal- ja Põllumajandusministeerium.

**§ 6. Riskianalüüsi aluseks olevad andmed**

Vastutavad asutused peavad nende vastutusel olevate ohtude, valdkondade ja alamvaldkondade kohta esitama järgmised andmed:

1) tuvastatud ohtude loetelu ja kirjeldus;

2) ohtude ristsõltuvust arvestav riskide ja mõju analüüs;

3) suundumuste ja muutuste prognoos;

4) võimalikud riski vähendamise meetmed;

5) ülevaade toimunud sündmustest, mis oluliselt häirisid või võisid häirida elutähtsate teenuste osutamist;

6) vajaduse korral muud andmed, lähtudes ohu iseloomust või Riigikantselei suunistest.

**§ 7. Püsiva kriisiülesandega asutuse ja isiku ning põhiseadusliku institutsiooni riskianalüüsi koostamise kord**

(1) Püsiva kriisiülesandega asutus ja isik ning põhiseaduslik institutsioon koostavad asutuse ja isiku riskianalüüsi (edaspidi *asutuse riskianalüüs*), milles hinnatakse nii üleriigilises riskianalüüsis esitatud kui muid ohte oma püsivate kriisiülesannete täitmisele ja toimepidevusele.

(2) Asutuse riskianalüüsi koostamisel lähtutakse Riigikantselei suunistest.

(3) Asutuse riskianalüüsi kinnitab seda koostav asutus või isik, kooskõlastades riskianalüüsi enne selle kinnitamist valdkonna eest vastutava ministeeriumiga.

**§ 8. Asutuse riskianalüüsi nõuded**

(1) Asutuse riskianalüüs peab sisaldama:

1) analüüsitavate ülesannete loetelu;

2) ülesannete täitmist ja toimepidevust mõjutavate ohtude, sh sõltuvuste loetelu ja kirjeldust;

3) ohu realiseerumise mõju analüüsi püsivate kriisiülesannete täitmisele ja toimepidevusele;

4) võimalikud riski vähendamise meetmed.

**§ 9. Määruse jõustumine**

Määrus jõustub (kuupäev).

1 Euroopa Parlamendi ja nõukogu direktiiv (EL) 2022/2557, mis käsitleb elutähtsa teenuse osutajate toimepidevust ja millega tunnistatakse kehtetuks nõukogu direktiiv 2008/114/EÜ (ELT L 333, 27.12.2022, lk 164–198).

Rakendusakti kavand nr 4

VABARIIGI VALITSUS

MÄÄRUS

**Kohaliku omavalitsuse üksuse riskianalüüsi koostamise nõuded ning selle koostamise ja muutmise kord1**

Määrus kehtestatakse tsiviilkriisi ja riigikaitse seaduse § 12 lõike 3 alusel.

**§ 1. Kohaliku omavalitsuse üksuse riskianalüüs**

Kohaliku omavalitsuse üksuse riskianalüüs (edaspidi *riskianalüüs*) on dokument, milles analüüsitakse kriisiolukorda põhjustada võivaid kohaliku omavalitsuse üksuse haldusterritooriumil avalduvaid ohte ning hinnatakse nende tõenäosust ja tagajärgi järgmiste teenuste toimepidevusele:

1) elutähtsad teenused, mille toimepidevuse korraldaja on kohaliku omavalitsuse üksus;

2) avalikud teenused, mida kohaliku omavalitsuse üksus osutab oma haldusterritooriumil.

**§ 2. Riskianalüüsi koostamine, kooskõlastamine ja kinnitamine**

(1) Riskianalüüsi koostab kohaliku omavalitsuse üksus, lähtudes Päästeameti antud suunistest ja teabest.

(2) Riskianalüüside koostamist ning sellekohast kohaliku omavalitsuse üksuste ja teiste asjassepuutuvate isikute ja asutuste koostööd koordineerib Päästeamet.

(3) Riskianalüüsi koostamisel võetakse muu hulgas arvesse:

1) üleriigilist riskianalüüsi;

2) teisest kohaliku omavalitsuse üksusest või tema haldusterritooriumilt lähtuvaid ohte ja riske.

(4) Kohaliku omavalitsuse üksus esitab riskianalüüsi kavandi arvamuse andmiseks asjassepuutuvatele isikutele ja asutustele, sealhulgas teisele kohaliku omavalitsuse üksusele, kelle §-s 1 nimetatud teenuseid või kellest tulenevaid ohte ja riske on hinnatud, ning seejärel kooskõlastab selle Päästeametiga.

(5) Riskianalüüsi kinnitab vajaduse korral selle koostanud kohaliku omavalitsuse üksus.

(6) Kohaliku omavalitsuse üksus edastab riskianalüüsi Päästeametile, Riigikantseleile ning teistele asjassepuutuvatele isikutele ja asutustele ning avalikustab selle juurdepääsupiiranguta osa oma veebilehel.

**§ 3. Riskianalüüsi osad**

(1) Riskianalüüs peab sisaldama vähemalt järgmisi osi:

1) riskide analüüs;

2) kriisideks valmisoleku analüüs;

3) tegevuskava.

(2) Riskide analüüsi osas kirjeldatakse kohaliku omavalitsuse üksust ja tema §-s 1 nimetatud teenuseid ning hinnatakse tema haldusterritooriumil avalduda võivaid ohte, nende riski ja nende ristsõltuvust.

(3) Kriisideks valmisoleku analüüsi osas hinnatakse kohaliku omavalitsuse üksuse valmisolekut §-s 1 nimetatud teenuste katkestusteks.

(4) Tegevuskavas esitatakse iga-aastased võimete parandamise meetmed.

**§ 4. Riskianalüüsi ülevaatamine**

(1) Kohaliku omavalitsuse üksus hindab vähemalt üks kord aastas riskianalüüsi ajakohasust ja vajaduse korral muudab seda §-s 2 sätestatud korras.

(2) Kui Päästeametil on alust arvata, et riskianalüüs ei ole ajakohane, võib ta nõuda riskianalüüsi muutmist.

**§ 15. Määruse jõustumine**

Määrus jõustub (kuupäev).

1 Euroopa Parlamendi ja nõukogu direktiiv (EL) 2022/2557, mis käsitleb elutähtsa teenuse osutajate toimepidevust ja millega tunnistatakse kehtetuks nõukogu direktiiv 2008/114/EÜ (ELT L 333, 27.12.2022, lk 164–198).

Rakendusakti kavand nr 5

VABARIIGI VALITSUS

MÄÄRUS

**Elutähtsa teenuse osutaja riskianalüüsi ja kriisiplaani nõuded ning nende koostamise ja muutmise kord1**

Määrus kehtestatakse tsiviilkriisi ja riigikaitse seaduse § 13 lõike 5 ja § 15 lõike 15 alusel.

**1. peatükk**

**ÜLDSÄTTED**

**§ 1. Reguleerimisala**

Määrusega kehtestatakse elutähtsa teenuse osutaja (edaspidi *teenuseosutaja*) osutatava elutähtsa teenuse riskianalüüsi (edaspidi *riskianalüüs*) ja kriisiplaani (edaspidi *plaan*) nõuded, nende koostamise ning plaani kasutuselevõtmise nõuded ja kord.

**§ 2. Terminid**

(1) Häire käesoleva määruse tähenduses on takistus elutähtsa teenuse osutamisel, mille tõttu osutatakse elutähtsat teenust osalises mahus ja mis võib viia elutähtsa teenuse katkestuseni.

(2) Katkestus käesoleva määruse tähenduses on elutähtsa teenuse osutamise lakkamine.

(3) Oht käesoleva määruse tähenduses on inimtegevusest, loodusnähtusest, tehnoloogiast, tehnikast või muust asjaolust tingitud sündmus, sealhulgas kriisiolukord või kriitilise tegevuse toimimiseks vajaliku ressursi puudumine, mis võib põhjustada elutähtsa teenuse toimimiseks vajaliku kriitilise tegevuse katkestuse või häire.

(4) Kriitiline tegevus käesoleva määruse tähenduses on teenuseosutaja tegevus, mille puudumine toob kaasa elutähtsa teenuse katkestuse või häire.

(5) Ennetav meede käesoleva määruse tähenduses on abinõu, mida rakendatakse elutähtsa teenuse katkestuse või häire vältimiseks või selle riski vähendamiseks.

(6) Leevendav meede käesoleva määruse tähenduses on elutähtsa teenuse katkestuse või häire lahendamisel rakendatav abinõu, millega takistatakse negatiivse mõju laienemist või vähendatakse negatiivset mõju elutähtsa teenuse osutamisele või selle tarbijatele kuni elutähtsa teenuse taastamiseni.

(7) Stsenaarium käesoleva määruse tähenduses on elutähtsa teenuse häiret või katkestust põhjustada võiva sündmuse võimalik või eeldatav arengukäik.

**2. peatükk**

**RISKIANALÜÜSI JA PLAANI KOOSTAMISE NÕUDED JA KORD**

**§ 3. Riskianalüüsi ja plaani koostamine**

(1) Teenuseosutaja, kellel on kohustus koostada riskianalüüs ja plaan esimest korda, esitab riskianalüüsi elutähtsa teenuse toimepidevuse korraldajale (edaspidi *toimepidevuse korraldaja*) tsiviilkriisi ja riigikaitse seaduses sätestatud korras kinnitamiseks elutähtsa teenuse osutajaks määramise haldusaktis määratud tähtpäevaks, mis ei või riskianalüüsi puhul olla hilisem kui üheksa kuud ja toimepidevuse plaani puhul kümne kuud elutähtsa teenuse osutajaks määramisest arvates.

(2) Teenuseosutaja hindab riske stsenaariumi põhjal. Riskianalüüsis ja plaanis võib esitada mitu stsenaariumi.

(3) Riskianalüüsi ja plaani võib koostada ühe dokumendina või mõne teise õigusakti alusel koostatava dokumendi osana, kuid sel juhul peavad need olema ülejäänud teabest selgelt eristatud.

(4) Kui elutähtsat teenust osutab mitu elutähtsa teenuse osutajat, võivad nad toimepidevuse korraldaja või tsiviilkriisi ja riigikaitse seaduse § 74 lõike 4 alusel määratud asutuse (edaspidi *määratud asutus*) koordineerimisel koostada ühise toimepidevuse riskianalüüsi ja plaani.

(4) Toimepidevuse korraldaja võib teenuse osutamise eripärast lähtudes anda teenuseosutajale nõusoleku kasutada mõnda teist tunnustatud metoodikat, mis võimaldab välja selgitada ohte, mis võivad teenuse katkestusi põhjustada, nende tõenäosust, teenuse katkestuste tagajärgi ja muid olulisi asjaolusid.

**§ 4. Riskianalüüsi ja plaani ajakohastamine**

(1) Teenuseosutaja hindab riskianalüüsi ja plaani ajakohasust vähemalt üks kord aastas või siis, kui elutähtsa teenuse osutamist mõjutavad olulised asjaolud muutuvad. Teenuseosutaja algatab vajaduse korral riskianalüüsi ja plaani uuendamise ning esitab selle toimepidevuse korraldajale kinnitamiseks.

(2) Kui riskianalüüsi ja plaani ajakohasuse hindamise käigus selgub, et need on ajakohased ning neid ei ole vaja uuendada, teavitab teenuseosutaja sellest toimepidevuse korraldajat.

(3) Kui teenuseosutaja ei ole lõikes 1 nimetatud oluliste asjaolude muutumisel riskianalüüsi ja plaani ajakohastanud ega toimepidevuse korraldajale kinnitamiseks esitanud, on toimepidevuse korraldajale õigus nõuda teenuseosutajalt riskianalüüsi ja plaani ajakohastamist.

**§ 5. Riskianalüüsi ja plaani kooskõlastamine ja kinnitamine**

(1) Elutähtsa teenuse osutaja esitab toimepidevuse riskianalüüsi ja plaani kinnitamiseks toimepidevuse korraldajale või määratud asutusele.

(2) Kui elutähtsa teenuse toimimist tagavad infosüsteemid asuvad välisriigis, esitab elutähtsa teenuse osutaja tsiviilkriisi ja riigikaitse seaduse § 75 lõike 11 punkti 5 kohaste välisriikides asuvatest infosüsteemidest mitte sõltuvate toimepidevuse tagamise viiside ja vahendite valiku arvamuse avaldamiseks Riigi Infosüsteemi Ametile.

(3) Toimepidevuse korraldaja või määratud asutus kontrollib toimepidevuse riskianalüüsi ja plaani vastavust õigusaktides sätestatud nõuetele ning kinnitab toimepidevuse riskianalüüsi ja plaani 30 päeva jooksul arvates toimepidevuse riskianalüüsi ja plaani saamisest.

(4) Toimepidevuse korraldaja või määratud asutus võib toimepidevuse riskianalüüsi ja plaani kinnitamise tähtaega mõjuval põhjusel pikendada kuni 30 päeva võrra.

(5) Toimepidevuse korraldaja või määratud asutus edastab toimepidevuse plaani arvamuse avaldamiseks asutusele, kes kaasatakse või tõenäoliselt kaasatakse elutähtsa teenuse katkestuse korral teenuse taastamisse. Eesti Pank edastab elutähtsa teenuse osutaja toimepidevuse riskianalüüsi ja plaani arvamuse avaldamiseks Finantsinspektsioonile.

(6) Toimepidevuse korraldaja või määratud asutus jätab toimepidevuse riskianalüüsi ja plaani kinnitamata, kui esitatud dokumendid ei vasta nõuetele, dokumentides esitatud kirjeldused ja hinnangud on puudulikud, need ei ole kooskõlas tegelike asjaoludega või dokumentidest lähtudes ei ole võimalik elutähtsa teenuse toimepidevust piisaval määral tagada.

(7) Toimepidevuse korraldaja või määratud asutus edastab toimepidevuse riskianalüüsi ja plaani Riigikantseleile viimase nõudmisel. Riigikantseleil on õigus saada täpsustusi toimepidevuse riskianalüüsis ja plaanis esitatud teabe kohta.

(8) Asutus ja isik hoiavad saladuses neile edastatud teavet, mille kohta on elutähtsa teenuse osutaja teatanud, et tegemist on ärisaladusega.

(9) Toimepidevuse korraldaja või määratud asutus edastab toimepidevuse riskianalüüsi või selle muudatused enne kinnitamist kooskõlastamiseks Kaitseministeeriumi määratud asutusele.

(10) Kui elutähtsa teenuse toimepidevuse riskianalüüsis või selle muudatuses tehakse pärast Kaitseministeeriumi kooskõlastust muudatusi, edastatakse kinnitatud toimepidevuse riskianalüüs või selle muudatus teadmiseks Kaitseministeeriumi määratud asutusele.

**3. peatükk**

**RISKIANALÜÜSI NÕUDED**

**§ 6. Riskianalüüsi osad**

Riskianalüüs koosneb järgmistest osadest:

1) elutähtsa teenuse kirjeldus ja teenuse nõutud tase;

2) analüütiline osa, mis koostatakse käesoleva määruse §-de 8–12 kohaselt;

3) kokkuvõte.

**§ 7. Elutähtsa teenuse kirjeldus ja teenuse nõutud tase**

Lähtudes tsiviilkriisi ja riigikaitse seaduse § 74 lõike 6 alusel kehtestatud määrusest, kirjeldab teenuseosutaja riskianalüüsis enda osutatavat elutähtsat teenust, esitades muu hulgas teenust tarbivad isikud, nende arvu ja teenuse osutamise piirkonna. Samuti kirjeldab teenuseosutaja riskianalüüsis enda osutatava teenuse nõutud taset.

**§ 8. Kriitiliste tegevuste väljaselgitamine**

(1) Elutähtsa teenuse kirjeldusest ja teenuse nõutud tasemest lähtudes nimetab teenuseosutaja elutähtsa teenuse osutamiseks vajalikud tegevused, mille puudumine toob kaasa elutähtsa teenuse katkestuse või häire, ning hindab nende kriitilisust määruse lisa 1 kohaselt.

(2) Toimepidevuse korraldaja annab juhise, kuidas arvutada määruse lisa 1 tabelis 2 nimetatud suhtarv.

(3) Tegevuse kriitilisus arvutatakse määruse lisa 1 kohaselt elutähtsa teenuse katkestuseni või häireni kuluva aja ja elutähtsa teenuse katkestuse ulatuse kriitilisuse astme korrutisena. Tegevusi, mis saavad vähem kui kümme punkti, riskianalüüsi koostamise käigus edasi ei analüüsita.

**§ 9. Kriitiliste tegevuste ressursside väljaselgitamine**

(1) Teenuseosutaja selgitab iga kriitilise tegevuse kohta välja selle toimimiseks vältimatult vajalikud ressursid vähemalt järgmiste ressursiliikide arvestuses:

1) personal – milline on kriitilise tegevuse toimimiseks vajaliku personali optimaalne ja minimaalne arv, sealhulgas elutähtsa teenuse toimepidevuseks vältimatult vajalikud töökohad ning millised oskused ja teadmised peavad personalil olema ning kas ja kuidas suudab personal üksteist asendada;

2) ehitised ja territoorium – millised ehitised ja territoorium on kriitilise tegevuse toimimiseks vältimatult vajalikud ning millist alternatiivset ehitist või territooriumi on võimalik kasutada;

3) seadmed ja infotehnoloogilised süsteemid – millised on kriitilise tegevuse toimimiseks olulised seadmed ja infotehnoloogilised süsteemid, sealhulgas andmebaasid ja sidesüsteemid;

4) kriitilise tegevuse toimimiseks vajalik teave – milline teave on kriitilise tegevuse toimimiseks vajalik ja kuidas seda hoitakse;

5) finantsvahendid – millised on teenuseosutaja igapäevased finantsvahendid kriitilise tegevuse toimimiseks;

6) muud teenused, sealhulgas elutähtsad teenused – milliste muude teenuste katkestus või häire võib mõjutada teenuseosutaja kriitiliste tegevuste toimimist;

7) varustajad ja partnerid – kes on olulised varustajad ja partnerid, kellest sõltub kriitiliste tegevuste toimimine.

(2) Lõike 1 punkti 1 alusel personali kirjeldamisel määrab teenuseosutaja riskianalüüsis kindlaks elutähtsa teenuse toimepidevuse tagamise seisukohalt olulised ülesanded, mida täitva füüsilise isiku suhtes on tsiviilkriisi ja riigikaitse seaduse §-s 77 sätestatud taustakontrolli tegemine eesmärgipärane.

(3) Lõike 1 punkti 7 alusel varustajate ja partnerite väljaselgitamisel ja kirjeldamisel võtab teenuseosutaja arvesse enda osutatava elutähtsa teenuse sõltuvust teistest elutähtsatest teenustest ja enda sõltuvust teistest, sealhulgas välisriikide teenuseosutajatest ning toob riskianalüüsis esile sõltuvuse ulatuse.

(3) Kriitiliste tegevuste toimimiseks olulise ressursi kirjelduse esitab toimepidevuse korraldaja etteantud vormil või kui seda ei ole antud, siis lisas 5 toodud vormil.

**§ 10. Ohtude ja stsenaariumite väljaselgitamine**

(1) Teenuseosutaja selgitab välja ohud, mis võivad põhjustada kriitiliste tegevuste katkestust või häiret, sealhulgas sektori- ja piiriüleseid riske, õnnetusi, looduskatastroofe ja hübriidohte, terroriohte või muid vaenulikest aktidest tingitud ohte, kirjeldab neid ning esitab nendega kaasneda võivad tagajärjed nii teenuseosutajale endale kui ka teenuse tarbijatele. Toimepidevuse korraldaja võib täpsustada, missuguseid võimalikke ohte teenuseosutaja peab hindama.

(2) Kriitilise tegevuse ressursi puudumist käsitatakse ohuna üksnes juhul, kui teenuseosutaja hindab selle kriitilise tegevuse ressursi oluliseks.

(3) Teenuseosutaja selgitab riskianalüüsi analüütilise osa põhjal välja stsenaariumid, mis võivad põhjustada elutähtsa teenuse häiret või katkestust, ning esitab riskianalüüsis nende kirjelduse.

(4) Teenuseosutaja hindab riskianalüüsis stsenaariumi realiseerumise tõenäosust määruse lisas 2 ja tagajärgede raskusastet määruse lisas 3 määratletud kriteeriumite alusel. Koondhinnang stsenaariumi realiseerumise tagajärgede kohta antakse suurima raskusastmega tagajärje põhjal.

(5) Toimepidevuse korraldaja võib määruse lisas 3 loetletud stsenaariumi realiseerumise tagajärgede hindamiskriteeriumide nimekirja täiendada.

(6) Kui kriitilise tegevuse toimimist mõjutav oht on teise teenuseosutaja, varustaja või muu lepingupartneri osutatava teenuse katkestus või häire, küsib teenuseosutaja sellelt lepingupartnerilt asjaomast teavet, sealhulgas lepingupartneri suutlikkuse kohta teenus taastada. Saadud teabe alusel hindab teenuseosutaja stsenaariumi realiseerumise tõenäosust ja tagajärgi.

(7) Stsenaariumi realiseerumise tõenäosuse ja tagajärgede hindamise alusel määratakse määruse lisa 4 kohaselt sellele riskiklass.

**§ 11. Ennetavad meetmed**

(1) Teenuseosutaja kirjeldab riskianalüüsis selle koostamise hetkeks rakendatud ennetavaid meetmeid ja vähemalt järgneva kolme aasta jooksul rakendada plaanitud meetmeid, et vältida elutähtsa teenuse katkestust ja häiret ning saavutada muu hulgas tsiviilkriisi ja riigikaitse seaduse § 74 lõike 6 alusel kehtestatud määrusega nõutud teenuse tase.

(2) Ennetava meetmena kirjeldatakse ka kriitiliste tegevuste tagamiseks vajalikku vahendite varu või nende tagamise korraldust.

**§ 12. Riskianalüüsi kokkuvõte**

Teenuseosutaja esitab riskianalüüsi kokkuvõttes:

1) kriitiliste tegevuste loetelu nende tähtsuse järjekorras;

2) riskianalüüsis olulise, kõrge ja väga kõrge riskiklassiga hinnatud stsenaariumite loetelu ning ülevaate nendega kaasnevatest võimalikest tagajärgedest;

3) võimalikud käitumisjuhised elanikele.

**4. peatükk**

**PLAANI NÕUDED JA SELLE KASUTUSELEVÕTMINE**

**§ 13. Plaani ülesehitus**

Plaan koosneb järgmistest osadest:

1) plaani kasutuselevõtmise tingimused,

2) taastekava.

**§ 14. Plaani kasutuselevõtmise tingimused**

Teenuseosutaja kirjeldab plaanis tingimusi, mille korral rakendatakse plaanis kirjeldatud meetmeid ja plaani kasutuselevõtmise korda.

**§ 15. Taastekava**

(1) Teenuseosutaja esitab plaanis iga riskianalüüsis toodud olulise, kõrge või väga kõrge riskiklassiga hinnatud stsenaariumi kohta taastekava.

(2) Kui elutähtsa teenuse katkestus või häire lahendatakse eri ohtude korral sarnaselt või samamoodi, võib teenuseosutaja nende kohta koostada ühise taastekava ja sealjuures vajaduse korral asjassepuutuvad erinevused esile tuua.

(3) Taastekavas esitatakse järgmine teave:

1) olukorra lahendamise juhi ja teda asendavate isikute kontaktandmed;

2) olukorra lahendamiseks tehtavad tegevused;

3) olukorra lahendamiseks vajalike ressursside loetelu, selgitus nende hankimise viisi ja selleks kuluva aja kohta;

4) võimaluse korral teenuseosutaja või kaasatava partneri alternatiivsed tegevused, et lahendada teenuse kriitiline tegevus või elutähtsa teenuse katkestus või häire, kui varem rakendatud tegevused ei andnud soovitud tulemust;

5) olukorra tagajärgi leevendavad meetmed;

6) avalikkusele edastatav teave ja käitumisjuhised;

7) elutähtsa teenuse taastamise maksimaalne prognoositav aeg.

(4) Teenuseosutaja arvestab taastekavas tegevusi plaanides elutähtsa teenuse katkestuse või häire lubatud ajaga, välja arvatud juhul, kui olukorda ei ole teenuseosutajast sõltumatutel põhjustel võimalik määratud aja jooksul lahendada.

**§ 16. Plaani kasutuselevõtmine**

(1) Plaan peab olema kättesaadav vähemalt teenuseosutaja personali sellele osale, kes osaleb elutähtsa teenuse katkestuse või häire lahendamises või ohu ennetamises.

(2) Ohu realiseerumisel teavitatakse sellest olukorra lahendamise juhti, lähtudes varem kokku lepitud töökorraldusest.

(3) Olukorra lahendamise juht tegutseb teabe saamisel taastekava kohaselt, rakendades olukorra lahendamiseks vajaduse korral ka taastekavas nimetamata tegevusi ja meetmeid.

**§ 17. Määruse jõustumine**

Määrus jõustub (kuupäev).

Lisa 1. Tegevuste kriitilisuse hindamine

Lisa 2. Stsenaariumi realiseerumise tõenäosuse hindamine

Lisa 3. Stsenaariumi realiseerumise tagajärje hindamine

Lisa 4. Riskiklassid

Lisa 5. Kriitilise tegevuse toimimiseks olulise ressursi kirjeldamine

1 Euroopa Parlamendi ja nõukogu direktiiv (EL) 2022/2557, mis käsitleb elutähtsa teenuse osutajate toimepidevust ja millega tunnistatakse kehtetuks nõukogu direktiiv 2008/114/EÜ (ELT L 333, 27.12.2022, lk 164–198).

Rakendusakti kavand nr 6

VABARIIGI VALITSUS

MÄÄRUS

**Vabariigi Valitsuse kriisiplaan ja püsiva kriisiülesandega asutuse ja isiku kriisiplaani koostamise nõuded, selle koostamise ja muutmise ning kasutusele võtmise ja rakendamise täpsem kord.**

Määrus kehtestatakse tsiviilkriisi ja riigikaitse seaduse § 14 lõike 4 ja § 15 lõike 15 alusel.

**§ 1. Vabariigi Valitsuse kriisiplaani nõuded, selle koostamise ja muutmise täpsem kord**

(1) Vabariigi Valitsuse kriisiplaani koostamist juhib Riigikantselei.

(2) Vabariigi Valitsuse kriisiplaani koostamisel lähtutakse üleriigilisest riskianalüüsist, ohustsenaariumitest ja julgeolekupoliitika alustest.

(3) Vabariigi Valitsuse kriisiplaan koostatakse iga nelja aasta tagant ja selle ajakohasust hindab Riigikantselei koos ministeeriumidega kord aastas.

(4) Kui Vabariigi Valitsuse kriisiplaan ei ole ajakohane, selles on ebatäpsusi või ilmneb asjaolu, mis viitab vajadusele plaan uuendada, algatab Riigikantselei plaani uuendamise ja korraldab selle kuue kuu jooksul.

(5) Vabariigi Valitsuse kriisiplaanis määratakse asutuste kriisiülesanded. Nendest lähtudes võib ministeerium määrata oma kriisiplaanis valitsemisala asutustele täpsustavaid ülesandeid või tegevusi.

**§ 2. Püsiva kriisiülesandega asutuse ja isiku kriisiplaani nõuded ja koostamise kord**

(1) Püsiva kriisiülesandega asutuse ja isiku kriisiplaani koostamisel lähtutakse riskianalüüsidest ning riigikaitse osas ohustsenaariumidest.

(2) Püsiva kriisiülesandega täidesaatva riigivõimu asutuse ja kohaliku omavalitsuse üksuse kriisiplaani koostamisel lähtutakse lisaks Vabariigi Valitsuse kriisiplaanist.

(3) Kriisiplaani koostab püsiva kriisiülesandega asutus ja isik, sealhulgas elutähtsa teenuse osutaja ja kohaliku omavalitsuse üksus (edaspidi koos *kriisiplaani koostamise eest vastutav asutus*).

(4) Riigikantselei annab kriisiplaani koostamise eest vastutavale asutusele vajadusel suuniseid kriisiplaani koostamiseks.

(5) Kohaliku omavalitsuse üksust nõustab plaani koostamisel Päästeamet ning püsiva kriisiülesande valdkondlikust kuuluvusest tulenevalt Sotsiaalkindlustusamet ja Haridus- ja Teadusministeerium.

(6) Püsiva kriisiülesandega asutuse ja isiku kriisiplaanis esitatakse eelkõige:

1) kriisiplaani kasutusele võtmise ja rakendamise tingimused ning kord;

2) kriisiplaani rakendamiseks vajalikud tegevused ja lahendused;

3) kriisiplaani rakendamiseks vajalikud võimed, sealhulgas personal, vahendid ja varud;

4) kriisiplaani rakendamise juhtimine ja koostöö;

5) avalikkuse teavitamine ja teabevahetus;

6) elanikkonnakaitse tegevused;

7) rahvusvahelise abi vajadus, kaasamine, vastuvõtmine ja kasutamine.

(7) Kriisiplaani koostamisel arvestatakse vastavalt kriisiolukorra lahendamisel osalevate asutuste pädevusele vähemalt järgmiste olukordade või sündmustega, neile reageerimine tuleb planeerida lahendava asutuse juhtimisel tegutsemiseks nii kriisiolukorras kui kriisiolukorra ohu tekkimisel:

1) sõjalisest ohust tingitud sündmused (Kaitseministeerium);

2) põhiseaduslikku korda ja riigi julgeolekut ähvardavatest riigisisestest ja piiriülestest ohtudest tingitud sündmused, sealhulgas terroriaktid, massiline sisseränne ja massiline korratus (Siseministeerium);

3) klimaatilistest ohtudest tingitud sündmused, sh üleujutus, metsapõleng (Siseministeerium);

4) inimese tervist mõjutavatest ohtudest tingitud sündmused, sh epideemia, pandeemia, mürgistus (Sotsiaalministeerium);

5) loomataud, sh ulatuslik nakkuspuhang (Regionaal- ja Põllumajandusministeerium);

6) ehitiste ja seadmetega seotud või nendest tulenevad õnnetused, sh põleng, varingud, plahvatus ja muud sarnane sündmus (Siseministeerium);

7) ohtlike ainete käitlemisel tekkivad õnnetused ja kiirgusõnnetused (Siseministeerium, Kliimaministeerium);

8) küberohust tingitud sündmused, sh ulatuslik küberintsident (Justiits- ja Digiministeerium);

9) ulatuslik elutähtsa teenuse katkestus, sh ulatuslik elektrikatkestus, ulatuslik sidekatkestus (Kliimaministeerium, Justiits- ja Digiministeerium, Eesti Pank);

10) Eesti sise- ja territoriaalmeres ning majandusvööndis õnnetustest tingitud sündmused, sh merereostus, sh ulatuslik merepäästesündmus, sh reostus piiriveekogus (Siseministeerium, Kaitseministeerium).

(8) Kriisiplaani koostamisel arvestatakse vastavalt ohu ja riski suurusele järgmiste olukordadega:

1) olukord, mille lahendamiseks piisab tavapärastest võimetest ning juhtimise ja koostöö korraldusest;

2) olukord, mille lahendamiseks on vaja tavapärasest rohkem võimeid või erinevat juhtimise või koostöö korraldust ning võtta kasutusele kriisiolukorra lahendamise eest vastutava asutuse kriisiplaan ja algatada asutustevaheline koostöö;

3) vahetult eelseisev või juba kehtestatud kriisiolukord.

**§ 3. Püsiva kriisiülesandega asutuse ja isiku kriisiplaani kooskõlastamise, kehtestamise ja muutmise kord**

(1) Kriisiplaani koostamise eest vastutav asutus kooskõlastab plaani valdkonna eest vastutava ministeeriumiga ja esitab selle arvamuse avaldamiseks teistele asjassepuutuvatele osapooltele.

(2) Kohaliku omavalitsuse kriisiplaan kooskõlastatakse Sotsiaalkindlustusameti, Haridus- ja teadusministeeriumi ja Päästeametiga ja esitatakse arvamuse avaldamiseks teistele asjassepuutuvatele osapooltele.

(3) Kriisiplaani kehtestab kriisiplaani koostamise eest vastutava asutuse juht. Ministeeriumi kriisiplaani kehtestab asjaomane minister. Kohaliku omavalitsuse üksuse kriisiplaani kehtestab vallavanem või linnapea.

(4) Kui ministeerium koostab ühise plaani oma valitsemisala asutustega või Rahandusministeerium Eesti Panga ja Finantsinspektsiooniga, siis kinnitavad selle kõik ühist plaani koostavate asutuste juhid.

(5) Kui kohaliku omavalitsuse üksus koostab ühise plaani ühe või mitme kohaliku omavalitsuse üksusega ühiselt, siis kinnitavad selle asjaomased vallavanemad ja linnapead.

(6) Asutuse ja isiku kriisiplaan koostatakse iga nelja aasta tagant ning selle ajakohasust hindab plaani koostamist juhtiv asutus või isik kord aastas.

(7) Kui kriisiplaan ei ole ajakohane, selles on ebatäpsusi või ilmneb asjaolu, mis viitab vajadusele plaan uuendada, algatab kriisiplaani koostamise eest vastutav asutus plaani uuendamise ja korraldab selle kuue kuu jooksul.

(8) Kui valdkonna eest vastutaval ministeeriumil või Riigikantseleil on alust arvata, et kriisiplaan vajab uuendamist, võib valdkonna eest vastutav ministeerium nõuda kehtiva plaani muutmise algatamist kohe või seada plaani uuendamisele lõikes 6 nimetatud tähtajast erineva aja.

(9) Kui Päästeametil on alust arvata, et kohaliku omavalitsuse üksuse plaan vajab uuendamist, võib Päästeamet nõuda kehtiva plaani muutmise algatamist kohe või seada plaani uuendamisele lõikes 6 nimetatud tähtajast erineva aja.

**§ 4. Kriisiplaani kasutusele võtmise ja rakendamise tingimused**

(1) Vabariigi Valitsuse kriisiplaani võetakse kasutusele ja rakendatakse Vabariigi Valitsuse otsusel:

1) enne kriisiolukorda kriisiplaanis toodud juhul kriisiolukorda põhjustada võiva ohu tõrjumiseks, lähtudes vajadusel Vabariigi Valitsuse määratud eesmärgist ning rakendades Vabariigi Valitsuse täpsemalt määratud juhtimis- ja koostöökorraldust.

2) kriisiolukorra ajal selle lahendamiseks.

(2) Asutuse ja isiku kriisiplaan võetakse kasutusele ja rakendatakse:

1) enne kriisiolukorda asutuse või isiku juhi otsusel kriisiplaanis toodud juhul kriisiolukorda põhjustada võiva ohu tõrjumiseks;

2) kriisiolukorra ajal selle lahendamiseks.

(3) Kriisiplaani koostamisel osalenud asutusel ja isikul on õigus teha ettepanek kriisiplaani kasutusele võtmise ja rakendamise kohta, kui püsiva kriisiülesandega asutus või isik seda ise ei tee.

(4) Asutuse ja isiku kriisiplaani rakendav olukorra lahendamise eest vastutav asutus kohustub:

1) tagama valmisoleku juhtida kriisiplaanis kirjeldatud olukordade lahendamist;

2) korraldab oma vastutusalas kriisiplaanis kirjeldatud olukordade seiramise ja hindamise, et alustada õigel ajal tegevusi kriisiplaanis ohu tõrjumiseks ja olukorra lahendamiseks, ning esimesel võimalusel teavitab kriisiplaanis kaasatavaid asutusi ja isikuid;

3) määrab kriisiplaani koostamisse kaasatud asutustele ja isikutele ülesanded ja nende täitmise tähtsuse järjekorra;

4) püstitab eesmärgi või eesmärgid, mille saavutamiseks olukorra lahendamise tegevused kaasa aitavad;

5) otsustab olukorra lahendamise lõpetada, teavitades sellest olukorra lahendamisse kaasatud asutusi ja isikuid.

(5) Kriisiplaani rakendaval olukorra lahendamise eest vastutaval täidesaatva riigivõimu asutusel on õigus anda täidesaatva riigivõimu asutustele ülesandeid ja korraldusi, et tagada olukorra kiire lahendamine.

**§ 5. Määruse jõustumine**

Määrus jõustub (kuupäev).

Rakendusakti kavand nr 7

VABARIIGI VALITSUS

MÄÄRUS

**Õppuste sagedus, selle korraldamisele ja läbiviimisele esitatavad nõuded, õppusejärgsed tegevused ja õppuste kulude katmise kord**

Määrus kehtestatakse tsiviilkriisi ja riigikaitse seaduse § 17 lõike 3 alusel.

**§ 1. Kohaldamisala**

(1) Määruses sätestatakse õppuse sagedus, õppuse läbiviimise ja õppuse korraldamise nõuded ning õppuse kulu katmine.

(2) Määrust ei kohaldata Kaitseväele.

**§ 2. Õppuse korraldamise eesmärk**

Õppuse korraldamise eesmärk on harjutada või kontrollida Vabariigi Valitsuse ja püsiva kriisiülesandega asutuse ja isiku, sealhulgas elutähtsa teenuse osutaja ja kohaliku omavalitsuse üksuse võimet lahendada kriisiolukord ja täita püsivaid kriisiülesandeid.

**§ 3. Õppuste sagedus ja korraldamine**

(1) Õppuse korraldamisel lähtutakse Riigikantselei suunistest.

(2) Püsiva kriisiülesandega asutus ja isik, sealhulgas elutähtsa teenuse osutaja ja kohaliku omavalitsuse üksus korraldab õppuse vähemalt üks kord kahe aasta jooksul.

(3) Lõikes 2 nimetatud õppuse korraldajad võivad teha ühise õppuse, kui ühise õppuse korraldamine täidab iga korraldaja suhtes §-s 2 nimetatud eesmärgi.

(4) Lõikes 3 nimetatud ühise õppuse korraldamise kooskõlastavad elutähtsa teenuse osutajad elutähtsa teenuse toimepidevuse korraldajaga, kohaliku omavalitsuse üksused Päästeametiga ja ülejäänud püsiva kriisiülesande täitjad valdkonna eest vastutava ministeeriumiga. Kui korraldatav ühine õppus ei täida elutähtsa teenuse toimepidevuse korraldaja, Päästeameti või valdkonna eest vastutava ministeeriumi hinnangul iga korraldaja suhtes määruse §-s 2 nimetatud eesmärki ning õppust ei ole võimalik muuta viisil, et see täidaks iga korraldaja suhtes §-s 2 nimetatud eesmärki, tuleb õppused korraldada eraldi.

**§ 4. Õppuste korraldamisele esitatavad nõuded**

Õppuse korraldaja dokumenteerib õppuse läbiviimise vähemalt ulatuses, et oleks võimalik tuvastada:

1) õppuse toimumise aeg;

2) õppuse vastutav korraldaja;

3) õppusest osavõtjad;

3) õppuse eesmärk;

4) õppuse stsenaarium ja läbiviimise korraldus;

6) õppuse hindajad ja hindamise korraldus

7) õppusel tuvastatud tähelepanekud, ettepanekud ja probleemid.

**§ 5. Õppusejärgsed tegevused**

(1) Õppuse korraldaja koostab õppuse kokkuvõtte, kus esitatakse tähelepanekud, ettepanekud ja probleemid ning probleemide lahendamise ja ettepanekutega tegelemise tegevus- ja ajakava.

(2) Õppuse tulemusest teavitab elutähtsa teenuse osutaja elutähtsa teenuse toimepidevuse korraldajat, kohaliku omavalitsuse üksus Päästeametit, ülejäänud püsiva kriisiülesande täitjad valdkonna eest vastutava ministeeriumi, esitades õppuse kokkuvõtte kolme kuu jooksul pärast õppuse toimumist.

(3) Elutähtsa teenuse toimepidevuse korraldaja, Päästeamet ja ministeerium edastavad õppuse kokkuvõtted koos oma tähelepanekute ja ettepanekutega Riigikantseleile ühe kuu jooksul pärast õppuse korraldajalt kokkuvõtte saamist.

(4) Riigikantselei esitab kord aastas Vabariigi Valitsusele koondülevaate õppustel tuvastatud olulisematest probleemidest ja lahendusettepanekutest.

**§ 6. Õppuste kulu kandmine**

Õppuse korraldamisega seotud kulu kaetakse õppuse korraldaja eelarvest. Õppusesse kaasatud asutuste õppusel osalemise kulu kaetakse nende asutuste eelarvetest, kui ei ole kokku lepitud teisiti.

**§ 6. Määruse jõustumine**

Määrus jõustub (kuupäev).

Rakendusakti kavand nr 8

VABARIIGI VALITSUS

MÄÄRUS

**Toimepidevuse tagamise ja objektikaitse kord**

Määrus kehtestatakse tsiviilkriisi ja riigikaitse seaduse § 18 lõike 8 ja 19 lõike 7 alusel.

**1. peatükk**

**Üldsätted**

**§ 1. Määruse reguleerimisala ja kohaldamisala**

(1) Määrusega kehtestatakse:

1) toimepidevuse tagamise valmidustasemed ning nende kehtestamise ja muutmise kord;

2) toimepidevuse tagamiseks vajaliku objekti kaitse tingimused ja kord, sealhulgas varjumise korralduse nõuded;

3) alaliselt või ajutiselt kaitstavate olulise tähtsusega objektide kategooriad, kaitsemeetmed ja nende rakendamise kord, sealhulgas objekti ohutasemed ja nende muutmise kord;

4) alaliselt kaitstava olulise tähtsusega objekti riskianalüüsi ja turvaplaani koostamise, kooskõlastamise, kinnitamise ja muutmise kord;

5) ajutiselt kaitstavaks olulise tähtsusega objektiks määramise kord ja ajutise kaitse tähtajad.

(2) Määruses sätestatud nõudeid kohaldatakse elutähtsa teenuse osutamisele ja selle toimepidevuse tagamisele ulatuses, mis ei ole reguleeritud tsiviilkriisi ja riigikaitse seaduse ja selle alusel kehtestatud õigusaktiga.

**2. peatükk**

**Valmidustasemete kehtestamine ja muutmine**

**§ 2. Valmidustasemed**

(1) Riigikantselei, ministeeriumid ja kriisiolukorra lahendamise eest vastutavad asutused, sealhulgas elutähtsa teenuse toimepidevuse korraldajad ja kohaliku omavalitsuse üksused tagavad igal ajahetkel valmiduse püsivate kriisiülesannete täitmiseks ja kriisiolukorra lahendamiseks, rakendades ohu muutumisele vastava valmiduse saavutamiseks kohast valmidustaset.

(2) Valmidustasemed jagunevad järgmiselt:

1) valmidustase 1 – tavapärane valmidus, kui kriisiolukorra tekkimise risk on madal;

2) valmidustase 2 – tõstetud valmidus, kui kriisiolukorra tekkimise risk on tõenäoline;

3) valmidustase 3 – kõrgendatud valmidus, kui on kriisiolukord või selle tekkimise risk kõrge;

4) valmidustase 4 – täielik valmidus, kui on kriisiolukord või vahetu risk selle tekkimiseks.

(3) Püsiva kriisiülesandega lõikes 1 nimetatud asutus määrab enda tegevused ja nende elluviimise kõikides valmidustasemetes lähtudes järgnevast:

1) tavapärase valmiduse korral toimub ülesannete täitmine tavapärase juhtimis- ja töökorraldusega, seejuures toimepidevust ja ülesannete täitmist seiratakse, kontaktpunkt toimib ning ollakse valmis tegevuste käivitamiseks ja valmiduse suurendamiseks;

2) tõstetud valmiduse korral seatakse end valmis maandama ähvardavat ohtu ja valmistuma eesootavaks olukorraks;

3) kõrgendatud valmiduse korral seatakse end osaliselt valmis ning rakendatakse kriisiaegset juhtimis- ja töökorraldust, et täita ohu realiseerumisel kriisiülesandeid, seejuures tagatakse võimalusel tavapäraste ülesannete täitmine;

4) täieliku valmiduse korral seatakse end terviklikult valmis ja minnakse täielikult üle kriisiaegsele juhtimis- ja töökorraldusele, et täita ohu realiseerumisel eelkõige kriisiülesandeid ja kriitilisi tegevusi.

**§ 3. Valmidustaseme kehtestamine ja muutmine**

(1) Valmidustaseme kehtestab ja seda muudab valmidustasemeid rakendav asutus. Valmidusastme kehtestamise ettepaneku saab asutusele teha ka Riigikantselei ja asutuse kriisiplaani koostamisse kaasatud asutus või isik.

(2) Valmidustasemeid rakendav asutus teavitab valmidustaseme muutmisest viivitamata seotud osapooli ja Riigikantseleid.

(3) Teates esitatakse valmidustase, selle kehtestamise või muutmise põhjus ning kehtivuse algus ja lõpp, kui seda on võimalik ajaliselt määrata.

**3. peatükk**

**Toimepidevuse tagamiseks vajalik objektikaitse ja objektil varjumine**

**§ 4. Toimepidevuse tagamiseks vajaliku objekti kaitse ja objektil varjumise üldnõuded**

(1) Käesolevas peatükis sätestatud nõudeid kohaldatakse toimepidevuse tagamiseks vajaliku objekti kaitseks ka juhul, kui objekt ei ole määratud alaliselt või ajutiselt kaitstavaks olulise tähtsusega objektiks.

(2) Käesolevas peatükis sätestatud nõudeid kohaldatakse toimepidevuse tagamiseks vajalikul objektil varjumise korraldamiseks juhul, kui objekt on ameti- või töökohaks määratud kriisiülesandega ameti- ja töökohaga personalile.

(2) Toimepidevuse tagamiseks ja kriisiülesande täitmiseks vajalikud objektid määrab püsiva kriisiülesandega asutus ja isik.

(3) Objektikaitset ja objektil varjumist korraldab objekti valdaja.

**§ 5. Objekti füüsiliseks kaitseks vajalike** **meetmete rakendamine**

(1) Toimepidevuse tagamiseks vajaliku objekti kaitseks rakendatakse selleks kohaseid töökorralduslikke ning ehituslikke ja tehnilisi füüsilise kaitse miinimummeetmeid.

(2) Kui objekt moodustab osa ehitisest või kinnistust, rakendatakse füüsilise kaitse miinimummeetmeid üksnes sellel osal, mis on toimepidevuse tagamiseks vajalik.

(3) Ohu muutumisel rakendatakse toimepidevuse tagamiseks vajaliku objekti kaitseks täiendavaid lisaturvameetmeid.

(4) Püsiva kriisiülesandega asutus ja isik hindab füüsilise kaitse miinimummeetmete kohasust toimepidevuse seiramisel.

(5) Püsiva kriisiülesandega asutus ja isik määrab objektikaitsel rakendatavad ehituslikud, tehnilised, töökorralduslikud füüsilise kaitse meetmeid ja täiendavad lisaturvameetmed ohu ennetamiseks, tõkestamiseks ja selle realiseerumise tagajärgede leevendamiseks.

**§ 6. Objektil varjumise võimaldamiseks vajalike meetmete rakendamine**

(1) Toimepidevuse tagamiseks vajalikul objektil töötava kriisiülesandega ameti- ja töökohaga personali kaitseks rakendatakse selleks kohaseid töökorralduslikke ning ehituslikke ja tehnilisi personali kaitse meetmeid.

(2) Püsiva kriisiülesandega asutus ja isik määrab objektil varjumise võimaldamiseks rakendatavad ehituslikud, tehnilised, töökorralduslikud personali kaitse meetmed.

**4. peatükk**

**Alaliselt või ajutiselt kaitstava olulise tähtsusega objekti kaitse**

**1. jagu**

**Olulise tähtsusega objektide kategooriad**

**§ 7. Alaliselt või ajutiselt kaitstavate olulise tähtsusega objektide kategooriad**

(1) Alaliselt või ajutiselt kaitstavad olulise tähtsusega objektid (edaspidi ka *olulise tähtsusega objekt*) jagunevad püsiva kriisiülesande täitmisest või selle tagamisest lähtuvalt järgmistesse kategooriatesse:

1) avaliku võimu organi kasutuses olev objekt (edaspidi *A-kategooria objekt*);

2) elutähtsa teenuse osutamisega seotud objekt (edaspidi *B-kategooria objekt*);

3) avaliku korra tagamiseks oluline objekt, sealhulgas objekt, mille kahjustamise või hävitamisega kaasneb inimeste elu ja tervise, rahvusliku kultuuripärandi ja ühiskonna turvatunde kahjustamise oht (edaspidi *C-kategooria objekt*);

4) sõjalise riigikaitse toimimisega seotud objekt, sealhulgas riigikaitseline ehitis ehitusseadustiku tähenduses (edaspidi *D-kategooria objekt*);

5) julgeolekuasutuse kasutuses olev objekt, sealhulgas julgeolekuasutuse ehitis ehitusseadustiku tähenduses (edaspidi *E-kategooria objekt*);

6) sisejulgeoleku tagamisega seotud objekt (edaspidi *F-kategooria objekt*).

(2) Maa-ala, ehitise või seadme määramisel alaliselt või ajutiselt kaitstavaks olulise tähtsusega objektiks märgitakse ära ka selle kategooria.

**2. jagu**

**Objekti ajutiselt kaitstavaks olulise tähtsusega objektiks määramine**

**§ 13. Objekti ajutiselt kaitstavaks olulise tähtsusega objektiks määramine**

(1) Maa-ala, ehitise või seadme võib määrata ajutiselt kaitstavaks olulise tähtsusega objektiks järgmistel eesmärkidel:

1) et kindlaks teha, kas on vajalik määrata see alaliselt kaitstavaks olulise tähtsusega objektiks;

2) et seda erakorraliselt kaitsta, kui muud kaitseabinõud on ammendunud või muude kaitseabinõude kohaldamine oleks seatud eesmärgiga võrreldes ebamõistlikult koormav.

(2) Enne objekti määramist ajutiselt kaitstavaks olulise tähtsusega objektis hinnatakse eelkõige:

1) objekti kaitsmise muid võimalusi;

2) ajutise kaitse määramata jätmise võimalikke tagajärgi;

3) objekti seost muu alaliselt või ajutiselt kaitstava olulise tähtsusega objektiga;

4) objekti võimalikku § 2 lõikes 1 nimetatud kategooriat lähtuvalt objekti tüübist.

(3) Kui objekt on vaja määrata ajutiselt kaitstavaks olulise tähtsusega objektiks § 13 lõike 1 punktis 2 sätestatud eesmärgil selle erakorraliseks kaitsmiseks, peab lisaks lõikes 2 nimetatud asjaoludele hindama:

1) asjaolusid või kaalutlusi, mis välistavad objekti kaitsmise muud võimalused;

2) objekti erakorralise kaitse kestust.

(4) Objekti määramise ajutiselt kaitstavaks olulise tähtsusega objektiks otsustab määramise õigust omav minister käskkirjaga. Käskkirjas märgitakse vähemalt:

1) objekti nimetus;

2) objekti aadress, lähiaadress või muud asukohaandmed;

3) objekti täpne paiknemine või asukoht, kui objekt on osa ehitisest või kinnistust;

4) objekti kategooria ja selle määramise põhjendus;

5) põhjendus objekti ajutiselt kaitstavaks olulise tähtsusega objektiks määramise vajalikkuse kohta;

6) ajutiselt kaitstavaks olulise tähtsusega objektiks määramise tähtaeg.

**§ 14. Objekti ajutiselt kaitstavaks olulise tähtsusega objektiks määramise tähtaeg**

(1) Objekti võib määrata ajutiselt kaitstavaks olulise tähtsusega objektiks kuni 60 päevaks ning kriisiolukorra, erakorralise seisukorra ja sõjaseisukorra ajal kuni 180 päevaks.

(2) Objekti ajutiselt kaitstavaks olulise tähtsusega objektiks olemine lõpeb pärast käskkirjas märgitud tähtpäeva saabumist või objekti alaliselt kaitstavaks olulise tähtsusega objektiks määramisest arvates.

**§ 15. Teavitamine**

(1) Objekti ajutiselt kaitstavaks olulise tähtsusega objektiks määramise käskkiri toimetatakse objekti valdajale kätte lihtkirjaga või elektrooniliselt hiljemalt käskkirja andmisele järgneval tööpäeval.

(2) Objekti ajutiselt kaitstavaks olulise tähtsusega objektiks määramisest teavitatakse Kaitsepolitseiametit. Muud isikut, asutust või institutsiooni teavitatakse, kui see tuleneb seadusest või see on vajalik objekti kaitse korraldamiseks.

**3. jagu**

**Alaliselt või ajutiselt kaitstava olulise tähtsusega objekti valdaja ja valitsusasutuse ülesanded**

**§ 16. Alaliselt või ajutiselt kaitstava olulise tähtsusega objekti valdaja ülesanded**

(1) Objektikaitset korraldab objekti valdaja.

(2) Objekti valdaja peab määrama käesolevas peatükis sätestatud ülesannete täitmise korraldamiseks volitatud esindaja ning edastama volitatud esindaja kontaktandmed Kaitsepolitseiametile.

(3) Objekti valdaja on kohustatud viivitamata teavitama Kaitsepolitseiametit asjaoludest objektil või selle lähiümbruses, mis võivad viidata rünnakuohule.

**§ 17. Valitsusasutuste ülesanded**

(1) Siseministeerium hindab A-, B-, C- ja F-kategooria objekti ning Siseministeeriumi valitsemisala asutuse E-kategooria objekti ajutiselt või alaliselt kaitstavaks olulise tähtsusega objektiks määramise vajadust ning koordineerib nimetatud objektide kaitse korraldamist.

(2) Kaitseministeerium hindab D-kategooria ja Kaitseministeeriumi valitsemisala asutuse E-kategooria objekti ajutiselt või alaliselt kaitstavaks olulise tähtsusega objektiks määramise vajadust ning koordineerib nimetatud objektide kaitse korraldamist.

(3) Kaitsepolitseiamet nõustab A-, B-, C- ja F-kategooria objekti valdajat riskianalüüsi ning turvaplaani rakendamisel ning muudab käesolevas määruses sätestatud korras A-, B-, C- ja F-kategooria objekti ohutasemeid.

(4) Politsei- ja Piirivalveamet muudab käesolevas määruses sätestatud korras A-, B-, C- ja F-kategooria objekti ohutasemeid.

**4. jagu**

**Alaliselt kaitstava olulise tähtsusega objekti riskianalüüsi ja turvaplaani koostamine**

**1. jaotis**

**Üldnõuded**

**§ 18. Alaliselt kaitstava olulise tähtsusega objekti riskianalüüsi ja turvaplaani üldnõuded**

(1) Alaliselt kaitstava olulise tähtsusega objekti valdaja on kohustatud kinnitama riskianalüüsi ja turvaplaani ühe aasta jooksul objekti alaliselt kaitstavaks olulise tähtsusega objektiks määramisest arvates.

(2) Riskianalüüsi ja turvaplaani võib koostada ühel territooriumil asuvate objektide kohta või mitme muul viisil seotud objekti kohta ühiselt, kui see on vajalik:

1) riskianalüüsi objektiivseks koostamiseks;

2) turvaplaani rakendamiseks.

(3) Käesolevas määruses sätestatud nõuetele vastav riskianalüüs või turvaplaan võib sisalduda objekti valdaja muus dokumendis juhul, kui riskianalüüs või turvaplaan on nimetatud dokumendi muudest osadest või dokumendi sisust selgelt eristatav.

(4) Kinnitatud riskianalüüs ja turvaplaan edastatakse Kaitsepolitseiametile. Kui B-kategooria objekti valdaja on elutähtsa teenuse osutaja, edastab ta kinnitatud riskianalüüsi ja turvaplaani ka elutähtsa teenuse toimepidevuse korraldajale.

(5) D- ja E-kategooria objekti riskianalüüsile ja turvaplaanile ei pea kohaldama lõikes 4, § 19 lõigetes 2 ja 4, §-des 20–27 ning § 28 lõikes 6 sätestatut.

**§ 19. Riskianalüüsi ja turvaplaani uuendamine**

(1) Objekti valdaja on kohustatud uuendama riskianalüüsi ja turvaplaani korraliselt vähemalt üks kord kahe aasta jooksul nende kinnitamisest arvates.

(2) Lõikes 1 sätestatud korras uuendatud riskianalüüs ja turvaplaan edastatakse Kaitsepolitseiametile kolme tööpäeva jooksul nende kinnitamisest arvates. Kui B-kategooria objekti valdaja on elutähtsa teenuse osutaja, edastab ta uuendatud riskianalüüsi ja turvaplaani ka elutähtsa teenuse toimepidevuse korraldajale.

(3) Objekti valdaja on kohustatud uuendama riskianalüüsi ja turvaplaani erakorraliselt 30 päeva jooksul, kui:

1) oluliselt muutuvad ohud, ohu realiseerumise tõenäosus või ohu realiseerumise võimalik tagajärg;

2) oluliselt muutuvad objekti turvalisuse tagamiseks rakendatud meetmed;

3) objektil või selle vahetus läheduses on toimunud sündmus, mis ohustab objekti turvalisust;

4) muutuvad objekti valdaja, omaniku või objekti andmed.

(4) Riskianalüüsi ja turvaplaani erakorralisel uuendamisel teavitab objekti valdaja kirjalikult Kaitsepolitseiametit riskianalüüsis või turvaplaanis tehtud muudatustest. Kui B-kategooria objekti valdaja on elutähtsa teenuse osutaja, teavitab ta muudatustest ka elutähtsa teenuse toimepidevuse korraldajat.

**§ 20.****Riskianalüüsi ja turvaplaani kooskõlastamine Kaitsepolitseiametiga**

(1) Riskianalüüs ja turvaplaan kooskõlastatakse enne nende kinnitamist Kaitsepolitseiametiga:

1) riskianalüüsi ja turvaplaani esmakordsel koostamisel;

2) riskianalüüsi ja turvaplaani korralisel uuendamisel, kui nende uuendamisel muutuvad objektiturvalisuse tagamiseks rakendatavad meetmed.

(2) Kui riskianalüüsis või turvaplaanis on puudusi, tagastab Kaitsepolitseiamet riskianalüüsi või turvaplaani ning annab kuni 30 päeva puuduste kõrvaldamiseks. Puuduste kõrvaldamiseks võib Kaitsepolitseiamet anda kuni 90 päeva, kui:

1) puudused on olulised ning neid kõrvaldamata ei täida riskianalüüs või turvaplaan oma otstarvet;

2) objektil, selle läheduses või julgeolekukeskkonnas on toimunud muudatusi, mille mõjude analüüs on suuremahuline ja mõjutab rakendatavaid meetmeid.

(3) Riskianalüüsi või turvaplaani võib tagastada puuduste kõrvaldamiseks korduvalt.

(4) Kaitsepolitseiamet kooskõlastab riskianalüüsi ja turvaplaani 30 päeva jooksul nende esitamisest või puuduste kõrvaldamisest arvates. Kooskõlastamise tähtaega võib pikendada kuni 60 päeva võrra, kui kooskõlastamine nõuab Kaitsepolitseiametilt lisaanalüüsi. Kooskõlastamise tähtaja pikendamisest teavitab Kaitsepolitseiamet objekti valdajat kirjalikult.

**2. jaotis**

**Riskianalüüsi koostamine**

**§ 21.****Riskianalüüsi osad**

Riskianalüüs koosneb vähemalt järgmistest osadest:

1) koostaja andmed, sealhulgas ees- ja perekonnanimi ning kontaktandmed;

2) analüütiline osa, mis koostatakse §-des 22–24 sätestatust juhindudes;

3) vajaduse korral riskianalüüsi selgitavad tabelid ja joonised;

4) riskianalüüsi kokkuvõte.

**§ 22.****Riskide analüüsimine**

(1) Riskianalüüsi koostaja selgitab välja võimalikud ohud, võttes aluseks üleriigilise riskianalüüsi tulemusi, kirjeldab neid vastavalt objekti kategooriale kogemuste, uuringute või muu teabe põhjal ning annab hinnangu ohu realiseerumise tõenäosusele ja selle tagajärgedele.

(2) Ohu realiseerumise tõenäosusele antavas hinnangus lähtutakse statistilistest andmetest ja muudest dokumenteeritud arvestuslikest, analüütilistest või muul viisil tõestatud andmetest ning teiste asutuste antud hinnangutest.

(3) Ohu realiseerumise tõenäosuse hinnang antakse järgmise viie aasta kohta lisas 1 sätestatu kohaselt. Kui ohu realiseerumise tõenäosust ei ole võimalik lisa 1 kohaselt hinnata, antakse hinnang ohu realiseerumise tõenäosusele, lähtudes muudest mõõdetavatest kriteeriumidest.

(4) Ohu realiseerumise tagajärgi analüüsitakse eelkõige järgmistest valdkondadest lähtuvalt:

1) inimeste elu ja tervis;

2) vara;

3) teave;

4) B-kategooria objektide puhul elutähtsate teenuste toimepidevus;

5) asutuse põhitegevus ja maine.

(5) Ohu realiseerumise tagajärgede analüüsimisel võib arvestada ebasoovitavaid mõjusid ka muudele kvantitatiivselt või kvalitatiivselt mõõdetavatele valdkondadele, mis toovad lisaks lõikes 4 nimetatud valdkondadele paremini esile ohu realiseerumise võimalikud tagajärjed.

(6) B-kategooria objekti puhul nimetatakse eraldi tagajärjed selle objektiga seotud elutähtsa teenuse toimimisele.

(7) Ohu realiseerumise tagajärgedele antakse raskusaste lisas 2 sätestatu kohaselt ning seda põhjendatakse. Ohu realiseerumise tagajärgede koondhinnang antakse raskeima tagajärje järgi.

**§ 23.****Riskiklassi määramine**

(1) Ohu realiseerumisele määratakse riskiklass, arvestades ohu realiseerumise tõenäosust ja tagajärje raskusastet.

(2) Riskiklassi tasemed on esitatud lisas 3.

**§ 24.****Riskianalüüsi kokkuvõte**

Riskianalüüsi kokkuvõttes esitatakse ohtude kirjeldused ja riskiklassid. B-kategooria objektide puhul esitatakse kokkuvõttes ka tagajärjed elutähtsa teenuse toimepidevusele.

**3. jaotis**

**Turvaplaani ja ajutise turvaplaani koostamine**

**§** **25. Turvaplaani osad**

(1) Turvaplaan koosneb järgmistest osadest:

1) koostaja andmed, sealhulgas ees- ja perekonnanimi ning kontaktandmed;

2) ehituslikud, tehnilised ja töökorralduslikud meetmed ohu ennetamiseks, tõkestamiseks ja selle realiseerumise tagajärgede leevendamiseks lähtuvalt riskianalüüsis määratud riskiklassist;

3) ülevaade füüsilise kaitse miinimummeetmete rakendamisest, sealhulgas seos riskianalüüsiga ning meetme rakendamise hetkeseis;

4) füüsilise kaitse miinimummeetmete rakendamise erandi ja muu kaitsemeetme kohaldamise põhjendus;

5) ülevaade lisaturvameetmete rakendamisest, sealhulgas lisaturvameetmete rakendamise korraldus objektil;

6) lisaturvameetmete rakendamise erandi ja muu kaitsemeetme kohaldamise põhjendus;

7) kiirreageerimise kaart;

8) turvaplaani ankeet.

(2) Turvaplaanis kirjeldatakse ka lõikes 1 nimetatud meetmete ning muude kaitsemeetmete rakendamiseks olemasolevaid ja vajaminevaid ressursse.

**§ 26.****Kiirreageerimise kaart**

(1) Turvaplaani osana koostatav kiirreageerimise kaart on käesoleva määruse tähenduses objektil objekti kaitse tagamiseks kasutatav mõõtkavaline hoone korruste ja lõigete plaan koos tegelike ruumide asetusega ning selle juurde kuuluvate objekti kaitse tagamiseks vajalike andmetega ning muu hoonet iseloomustav lihtsustatud joonis.

(2) Kiirreageerimise kaart koostatakse vaid alaliselt kaitstavaks olulise tähtsusega objektiks määratud hoone kohta või selle hoone kohta, mis asub objektiks määratud maa-alal või kus asub objektiks määratud seade ja mis on seotud selle seadme toimimisega.

(3) Kiirreageerimise kaarti uuendatakse, kui sellele kantud andmed muutuvad.

(4) Objekti valdaja on kohustatud hoidma kiirreageerimise kaarti viisil, mis tagab selle kättesaadavuse operatiivtöö tegijale objektil.

(5) Kiirreageerimise kaardi andmete loetelu ja vorm on esitatud lisas 4.

**§ 27.****Turvaplaani ankeet**

Turvaplaani kokkuvõttena täidetakse turvaplaani ankeet lisas 5 sätestatu kohaselt.

**§ 28.****Ajutine turvaplaan**

(1) Objekti valdaja on kohustatud koostama ajutise turvaplaani:

1) kui objekt on määratud ajutiselt kaitstavaks olulise tähtsusega objektiks;

2) enne turvaplaani kinnitamist, kui objekt on määratud alaliselt kaitstavaks olulise tähtsusega objektiks.

(2) Ajutisele turvaplaanile ei kohaldata §-des 18–20 ja 25–27 sätestatud nõudeid.

(3) Objekti valdaja on kohustatud koostama ajutise turvaplaani 30 päeva jooksul objekti alaliselt või ajutiselt kaitstavaks olulise tähtsusega objektiks määramisest arvates. Kui objekt määratakse ajutiselt kaitstavaks olulise tähtsusega objektiks § 13 lõike 1 punktis 2 sätestatud eesmärgil objekti erakorraliseks kaitsmiseks, on objekti valdaja kohustatud koostama ajutise turvaplaani kolme päeva jooksul objekti ajutiselt kaitstavaks olulise tähtsusega objektiks määramisest arvates.

(4) Ajutise turvaplaani võib koostada ühel territooriumil asuvate objektide kohta või mitme muul viisil seotud objekti kohta ühiselt, kui see on vajalik ajutise turvaplaani rakendamiseks.

(5) Ajutises turvaplaanis märgitakse vähemalt:

1) objekti ohutaseme muutmise kord objekti valdaja poolt;

2) paragrahvis 22 nimetatud lisaturvameetmete rakendamise kord;

3) lisaturvameetmete rakendamise eest vastutavate isikute kontaktandmed.

(6) Ajutine turvaplaan edastatakse Kaitsepolitseiametile viie tööpäeva jooksul selle koostamisest arvates. Kui objekt määratakse ajutiselt kaitstavaks olulise tähtsusega objektiks § 13 lõike 1 punktis 2 sätestatud eesmärgil objekti erakorraliseks kaitsmiseks, edastatakse ajutine turvaplaan Kaitsepolitseiametile viivitamata.

**5. jagu**

**Alaliselt kaitstava olulise tähtsusega objekti füüsilise kaitse miinimummeetmed**

**§ 29.****Füüsilise kaitse miinimummeetmed**

(1) Alaliselt kaitstava olulise tähtsusega objekti valdaja on kohustatud rakendama objekti füüsilise kaitse miinimummeetmeid, kui käesolevas määruses ei ole sätestatud teisiti.

(2) Kui objekt moodustab osa ehitisest või kinnistust, rakendatakse füüsilise kaitse miinimummeetmeid üksnes sellel osal.

(3) A-, B-, C- ja F-kategooria objekti füüsilise kaitse miinimummeetmed on sätestatud lisades 6–9.

(4) D- ja E-kategooria objekti kaitsel võib rakendada füüsilise kaitse miinimummeetmeid käesolevas määruses sätestatud korrast erinevalt.

**§ 30.****Füüsilise kaitse miinimummeetmete rakendamise erandid**

(1) Objekti füüsilise kaitse miinimummeetmeid võib rakendada lisades 6–9 sätestatud mahust erinevalt või osaliselt, kui:

1) objekti asukoha või eripära tõttu ei ole meetme rakendamine võimalik;  
2) riskianalüüsi ja turvaplaani koostamise käigus on tuvastatud, et meetme rakendamine on ebamõistlik.

(2) Lõikes 1 nimetatud erandi kohaldamist põhjendab objekti valdaja turvaplaanis, selgitades sealhulgas võimalust rakendada ohtude maandamiseks muud kaitsemeedet.

(3) Kui objektil rakendatakse politsei valvet, kohaldatakse käesoleva määrusega sätestatud nõudeid füüsilise kaitse miinimummeetmete rakendamisel niivõrd, kuivõrd politsei ja piirivalve seaduse alusel kehtestatud Vabariigi Valitsuse määruses ei ole sätestatud teisiti.

**6. jagu**

**Objekti lisaturvameetmed ning ohutasemed ja nende muutmine**

**§ 31.****Lisaturvameetmed**

(1) Alaliselt kaitstava olulise tähtsusega objekti valdaja on kohustatud rakendama ohutaseme kehtestamisel objekti lisaturvameetmeid, kui käesolevas määruses ei ole sätestatud teisiti.

(2) Kui objekt moodustab osa ehitisest või kinnistust, rakendatakse lisaturvameetmeid üksnes sellel osal.

(3) A-, B-, C- ja F-kategooria objekti lisaturvameetmed on sätestatud lisades 10–13.

(4) D- ja E-kategooria objekti kaitsel võib rakendada lisaturvameetmeid käesolevas määruses sätestatud korrast erinevalt.

**§ 32.** **Lisaturvameetmete rakendamise erandid**

(1) Objekti lisaturvameetmeid võib rakendada lisades 10–13 sätestatud mahust erinevalt või osaliselt, kui:

1) objekti asukoha või eripära tõttu ei ole meetme rakendamine võimalik;

2) riskianalüüsi ja turvaplaani koostamise käigus on tuvastatud, et meetme rakendamine on ebamõistlik.

(2) Lõikes 1 nimetatud erandi kohaldamist põhjendab objekti valdaja turvaplaanis, selgitades sealhulgas võimalust rakendada ohtude maandamiseks muud kaitsemeedet.

(3) Kui objekt on määratud ajutiselt kaitstavaks olulise tähtsusega objektiks, juhindutakse lisaturvameetmete rakendamisel objekti ajutisest turvaplaanist.

(4) Kui objektil rakendatakse politsei valvet, kohaldatakse käesoleva määrusega sätestatud nõudeid lisaturvameetmete rakendamisel niivõrd, kuivõrd politsei ja piirivalve seaduse alusel kehtestatud Vabariigi Valitsuse määruses ei ole sätestatud teisiti.

**§ 33.** **Objekti ohutasemed ja nende muutmine**

(1) Objekti ohutaseme eesmärk on tagada käesolevas määruses sätestatud lisaturvameetmete rakendamine objekti kaitseks ohu muutumisel.

(2) Ohutasemed jagunevad järgmiselt:

1) roheline – risk on madal;

2) kollane – risk on tõenäoline;

3) oranž – risk on kõrge;

4) punane – risk on vahetu.

(3) Objekti ohutaset võib käesolevas määruses sätestatud korras muuta objekti valdaja, Kaitsepolitseiamet või Politsei- ja Piirivalveamet, kui ilmnenud asjaoludele antava objektiivse hinnangu põhjal on alust arvata, et risk on madal, tõenäoline, kõrge või vahetu.

**§ 34.** **Ohutaseme muutmine Kaitsepolitseiameti ning Politsei- ja Piirivalveameti poolt**

(1) Kaitsepolitseiamet või Politsei- ja Piirivalveamet teavitab ohutaseme muutmisest objekti valdaja volitatud esindajat turvaplaani ankeedis määratud viisil ning annab teada vähemalt ohutaseme nimetuse.

(2) Ohutaset muutnud asutus vormistab ohutaseme muutmise esimesel võimalusel kirjaliku otsusena, milles märgitakse vähemalt:

1) objekti nimetus;

2) ohutase ja selle muutmise põhjendus;

3) ohutaseme kehtivuse algus ja lõpp, kui seda on võimalik ajaliselt määrata;

4) viide dokumendile või dokumentidele, millest lähtuvalt on ohutaseme muutmise otsus koostatud.

(3) Ohutaseme muutmise otsuse teeb ohutaset muutnud asutus objekti valdajale teatavaks lihtkirjaga või elektroonselt hiljemalt otsuse allkirjastamisele järgneval tööpäeval.

(4) Ohutaset võib alandada üksnes kõrgema ohutaseme kehtestanud asutus.

(5) Ohutaset muutnud asutus teavitab ohutaseme muutmisest ja selle põhjendusest Siseministeeriumi esimesel võimalusel kirjalikult.

**§ 35.** **Ohutaseme muutmine objekti valdaja poolt**

(1) Objekti valdaja võib muuta objekti ohutaset, arvestades §-s 33 sätestatut.

(2) Objekti valdaja ei või alandada Kaitsepolitseiameti või Politsei- ja Piirivalveameti kehtestatud ohutaset.

**7. peatükk**

**Rakendussätted**

**§ 36.****Alaliselt kaitstava olulise tähtsusega objekti füüsilise kaitse miinimummeetmete ja lisaturvameetmete rakendamise tähtaeg**

(1) Objekti valdaja on kohustatud viima objekti §-des 29–32 sätestatud nõuetega vastavusse 18 kuu jooksul objekti alaliselt kaitstavaks olulise tähtsusega objektiks määramisest arvates.

(2) Kui objekti vastavusse viimine §-des 29–32 sätestatud nõuetega ei ole lõikes 1 nimetatud tähtaja jooksul objekti eripära tõttu võimalik, teavitab objekti valdaja sellest Kaitsepolitseiametit. Kaitsepolitseiamet võib lõikes 1 nimetatud tähtaega pikendada kuni kuue kuu võrra.

**§ 34. Määruse jõustumine**

Määrus jõustub (kuupäev).

Lisa 1 Ohu realiseerumise tõenäosuse hindamine

Lisa 2 Ohu realiseerumise tagajärgede raskusastmed

Lisa 3 Riskiklassi tasemed

Lisa 4 Kiirreageerimise kaardi andmete loetelu ja vorm

Lisa 5 Turvaplaani ankeet (kokkuvõte)

Lisa 6 A-kategooria objekti füüsilise kaitse miinimummeetmed (asutusesiseseks kasutamiseks)

Lisa 7 B-kategooria objekti füüsilise kaitse miinimummeetmed (asutusesiseseks kasutamiseks)

Lisa 8 C-kategooria objekti füüsilise kaitse miinimummeetmed (asutusesiseseks kasutamiseks)

Lisa 9 F-kategooria objekti füüsilise kaitse miinimummeetmed (asutusesiseseks kasutamiseks)

Lisa 10 A-kategooria objekti lisaturvameetmed (asutusesiseseks kasutamiseks)

Lisa 11 B-kategooria objekti lisaturvameetmed (asutusesiseseks kasutamiseks)

Lisa 12 C-kategooria objekti lisaturvameetmed (asutusesiseseks kasutamiseks)

Lisa 13 F-kategooria objekti lisaturvameetmed (asutusesiseseks kasutamiseks)

Rakendusakti kavand nr 9

VABARIIGI VALITSUS

MÄÄRUS

**Elutähtsa teenuse osutajate üle arvestuse pidamiseks esitatavate andmete koosseis ja nende töötlemise kord**

Määrus kehtestatakse tsiviilkriisi ja riigikaitse seaduse § 75 lõike 8 alusel.

**§ 1. Reguleerimisala**

**§ 2. Andmete koosseis**

**§ 3. Töötlemise kord**

**§ 4. Määruse jõustumine**

Rakendusakti kavand nr 10

VABARIIGI VALITSUS

MÄÄRUS

**Taustakontrolli teenuse nõuded**

Määrus kehtestatakse tsiviilkriisi ja riigikaitse seaduse § 77 lõike 10 alusel.

**§ 1. Määruse reguleerimisala**

Määrusega kehtestatakse:

1) elutähtsa teenuse toimepidevuse tagamiseks kasutatava taustakontrolli teenuse nõuded tulenevalt tsiviilkriisi ja riigikaitse seaduse § 77 lõike 1 eesmärgist;

2) taustakontrolli teenuse vastutava ja volitatud töötleja ülesanded;

3) taustakontrolli teenusele juurdepääsu võimaldamise tingimused;

4) taustakontrolli teenuse kasutamisel töödeldavate andmete täpsem koosseis, andmeandjad ja saadavad andmed.

**§ 2. Taustakontrolli teenuse nõuded**

(1) Taustakontrolli teenus tagab elutähtsa teenuse osutajale võimaluse e-äriregistri kaudu kontrollida tsiviilkriisi ja riigikaitse seaduse § 77 lõike 2 alusel kindlaksmääratud ülesannet täitva isiku karistatuse andmeid.

(2) Taustakontrolli teenuse kasutamisel võib käesolevas määruses sätestatud tingimustel ja ulatuses töödelda tsiviiltoetuse registrisse, töötamise registrisse ja karistusregistrisse kantud andmeid.

**§ 3. Taustakontrolli teenuse kasutaja**

(1) Taustakontrolli teenust võib tsiviilkriisi ja riigikaitse seaduse § 77 lõike 2 alusel kindlaksmääratud ülesannet täitva isiku karistatuse andmete kontrollimiseks kasutada elutähtsa teenuse osutaja volitatud füüsiline isik, sealhulgas tsiviilkriisi ja riigikaitse § 77 lõikes 11 nimetatud juriidilise isiku töötaja (edaspidi *teenuse kasutaja*).

(2) Teenuse kasutaja isiku üldandmete või taustakontrolli teenusele juurdepääsu õiguse muutumisest peab elutähtsa teenuse osutaja või tsiviilkriisi ja riigikaitse seaduse § 77 lõikes 11 nimetatud juriidiline isik viivitamata teavitama taustakontrolli teenuse volitatud töötlejat.

**§ 4. Vastutav ja volitatud töötleja**

(1) Taustakontrolli teenuse vastutav töötleja on Riigikantselei ning volitatud töötleja Registrite ja Infosüsteemide Keskus.

(2) Vastutav töötleja:

1) vastutab taustakontrolli teenuse toimimise eest, andes volitatud töötlejale taustakontrolli teenuse toimimise tagamiseks vajalikke juhiseid, ja kavandab teenuse arendamist;

2) lahendab taustakontrolli teenuse toimimist puudutavaid õiguslikke küsimusi;

3) teavitab volitatud töötlejat taustakontrolli teenuse toimimist ja kasutamist puudutavate kohustuste täitmist takistavatest asjaoludest ja teenust reguleerivate õigusaktide muutmise kavatsusest;

4) töötab koos volitatud töötlejaga välja taustakontrolli teenuse turvanõuded.

(3) Volitatud töötleja:

1) tagab teenuse kasutajale võimaluse saada e-äriregistri kaudu tsiviilkriisi ja riigikaitse seaduse § 77 lõike 2 alusel kindlaksmääratud ülesannet täitva isiku karistatuse andmeid;

2) nõustab teenuse kasutajaid tehnilistes küsimustes ja tagab teenuse infotehnoloogilise kasutajatoe;

3) korraldab taustakontrolli teenuse haldamise, hooldamise ja majutamise;

4) töötab koos vastutava töötlejaga välja taustakontrolli teenuse turvanõuded ja rakendab järjepidevalt andmete käideldavuse, tervikluse ja konfidentsiaalsuse tagamiseks turvanõuetele vastavaid turvameetmeid;

5) tagab andmete säilimise ja kustutamise vastavalt tsiviilkriisi ja riigikaitse seaduse § 77 lõikes 8 ja käesolevas määruses sätestatud nõuetele;

6) teavitab vastutavat töötlejat viivitamata taustakontrolli teenuse toimimist ja kasutamist puudutavate kohustuste täitmist takistavatest asjaoludest;

7) teeb vastutavale töötlejale ettepanekuid taustakontrolli teenuse arendamiseks ja viib neid ellu koostöös vastutava töötlejaga.

**§ 5. Teenusele juurdepääs**

(1) Teenuse kasutajale võimaldatakse taustakontrolli teenusele juurdepääs üksnes tsiviilkriisi ja riigikaitse seaduse § 77 lõike 2 alusel kindlaksmääratud ülesannet täitva isiku karistatuse andmete kohta päringute tegemiseks.

(2) Teenuse kasutaja juurdepääs taustakontrolli teenusele toimub e-äriregistri kaudu.

(3) Taustakontrolli teenusele juurdepääsu andmisel identifitseeritakse teenuse kasutaja autentimise teenuse alusel.

(4) Lisaks teenuse kasutajale on taustakontrolli teenusele juurdepääs:

1) vastutaval ja volitatud töötlejal tsiviilkriisi ja riigikaitse seaduses ja käesolevas määruses sätestatud ülesannete täitmiseks;

2) elutähtsa teenuse toimepidevust korraldaval asutusel tsiviilkriisi ja riigikaitse seaduse § 156 lõike 1 punktis 1 ja § 160 lõikes 3 sätestatud järelevalve tegemiseks;

3) Andmekaitse Inspektsioonil isikuandmete töötlemisele kehtestatud nõuete täitmise üle järelevalve tegemiseks.

**§ 6. Andmete koosseis, andmeandjad ja saadavad andmed**

(1) Taustakontrolli teenus töötleb teenusele juurdepääsu andmisel ja selle kasutamisel järgmisi teenuse kasutaja andmeid:

1) ees- ja perekonnanimi;

2) isikukood, isikukoodi puudumisel sünniaeg;

3) selle elutähtsa teenuse osutaja nimi ja registrikood, kelle nimel teenuse kasutaja andmeid pärib;

4) aadress või e-posti aadress.

(2) Taustakontrolli teenus töötleb teenuse kasutamisel järgmisi tsiviiltoetuse registrisse kantud elutähtsa teenuse osutaja andmeid:

1) elutähtsa teenuse osutaja nimi;

2) registrikood.

(3) Taustakontrolli teenus töötleb teenuse kasutamisel järgmisi maksukorralduse seaduse §-s 251 sätestatud töötamise registrisse kantud andmeid:

1) tööd tegeva isiku ees- ja perekonnanimi;

2) tööd tegeva isiku isikukood või sünniaeg;

3) tööd võimaldava isiku registri- või isikukood ja nimi;

4) teave tsiviilkriisi ja riigikaitse seaduse §-s 77 sätestatud taustakontrolli läbimise kohustuse kohta, kui tegemist on elutähtsa teenuse toimepidevuse tagamise seisukohalt olulisi ülesandeid täitva isikuga.

(4) Taustakontrolli teenus töötleb ja väljastab teenuse kasutajale tsiviilkriisi ja riigikaitse seaduse § 77 lõike 2 alusel kindlaksmääratud ülesannet täitva isiku kohta järgmised karistusregistrisse kantud andmed:

1) ees- ja perekonnanimi;

2) isikukood või sünniaeg;

3) karistusseadustiku säte, milles sätestatud kuriteo toimepanemises isik süüdi mõisteti;

4) otsuse või määruse jõustumise kuupäev.

(5) Lõikes 4 sätestatud andmete väljastamisel teenuse kasutajale tuleb arvestada tsiviilkriisi ja riigikaitse seaduse § 77 lõigetes 2 ja 3 sätestatud tingimusi.

(6) Taustakontrolli teenus võimaldab teenuse kasutajal saada lisaks lõikes 4 sätestatule andmeid isiku karistatuse kohta karistusregistri seaduse §-s 30 sätestatud päringuga teise liikmesriigi registrisse ja kolmandate riikide kodanike suhtes kohaldatavasse Euroopa karistusregistrite infosüsteemi.

**§ 7. Andmete logimine**

Taustakontrolli teenuse kasutamise õiguspärasust kontrollitakse tarkvaraliste ja organisatsiooniliste meetmete abil. Iga päringu kohta logitakse:

1) selle elutähtsa teenuse osutaja nimi ja registrikood, kelle nimel teenuse kasutaja andmeid päris;

2) teenuse kasutaja ees- ja perekonnanimi;

3) teenuse kasutaja isikukood, isikukoodi puudumisel sünniaeg;

4) päringu tegemise kuupäev ja kellaaeg;

5) päritud andmed.

Rakendusakti kavand nr 11

VABARIIGI VALITSUS

MÄÄRUS

**Elutähtsa teenuse osutajate toimepidevuse strateegia nõuded ning selle koostamise ja muutmise kord**

Määrus kehtestatakse tsiviilkriisi ja riigikaitse seaduse § 81 lõike 3 alusel.

**§ 1. Elutähtsa teenuse osutajate toimepidevuse strateegia koostamine**

(1) Elutähtsa teenuse osutajate toimepidevuse strateegiat (edaspidi *toimepidevuse strateegia*) koostavad asutused on vastavalt valdkondadele ja alamvaldkondadele järgmised:

1) energeetika, sealhulgas elekter, kaugküte ja -jahutus, nafta, gaas – Kliimaministeerium;

2) transport, sealhulgas lennu-, raudtee-, vee- ja maanteetransport – Kliimaministeerium;

3) pangandus ja finantsturutaristu – Eesti Pank, Rahandusministeerium ja Finantsinspektsioon;

4) tervishoid – Sotsiaalministeerium;

5) joogivesi – Kliimaministeerium;

6) reovesi – Kliimaministeerium;

7) digitaristu – Justiits- ja Digiministeerium;

8) toiduainete tootmine, töötlemine ja turustamine – Regionaal- ja Põllumajandusministeerium.

(2) Toimepidevuse strateegia koostamist juhib Riigikantselei, kes annab seda koostavatele asutustele vajalikke suuniseid ja teavet.

(3) Toimepidevuse strateegia ajakohastatud versioon koostatakse vähemalt iga nelja aasta järel.

**§ 2. Toimepidevuse strateegia koostamiseks vajalikud andmed**

(1) Toimepidevuse strateegia peab sisaldama vähemalt järgmist:

1) iga valdkonna hetkeolukorra kirjeldus ja peamised kitsaskohad selle toimepidevuse tagamisel;

2) strateegilised eesmärgid ja prioriteedid elutähtsa teenuse osutajate üldise toimepidevuse suurendamiseks, võttes arvesse piiri- ja valdkonnaüleseid sõltuvusi ja ristsõltuvusi;

3) juhtimisraamistik nende strateegiliste eesmärkide ja prioriteetide saavutamiseks, sealhulgas eri ametiasutuste, elutähtsa teenuse osutajate ning teiste strateegia rakendamises osalevate asutuste ja isikute rollide ja vastutusalade kirjeldus;

4) valdkonna tegevuskava, milles esitatakse meetmed elutähtsa teenuse osutajate üldise toimepidevuse suurendamiseks ning mida koostades võetakse arvesse valdkonnapõhise riskianalüüsi tulemusi;

5) elutähtsa teenuse osutajate kindlaksmääramise protsessi kirjeldus;

6) elutähtsa teenuse osutajaid toetava protsessi kirjeldus, sealhulgas meetmed, millega tõhustatakse koostööd avaliku sektori ja erasektori vahel;

7) loetelu strateegia rakendamisse kaasatud peamistest asutustest ja asjaomastest sidusrühmadest, kes ei ole elutähtsa teenuse osutajad;

8) poliitikaraamistik iga valdkonna ning Euroopa Parlamendi ja nõukogu direktiivi (EL) 2022/2555, 14. detsember 2022, mis käsitleb meetmeid, millega tagada küberturvalisuse ühtlaselt kõrge tase kogu liidus, ja millega muudetakse määrust (EL) nr 910/2014 ja direktiivi (EL) 2018/1972 ning tunnistatakse kehtetuks direktiiv (EL) 2016/1148 (ELT L 333, 27.12.2022, lk 80–152), kohaste pädevate asutuste vaheliseks koordineerimiseks, et jagada küberturvalisuse riske, küberohte ja -intsidente ning muid kui küberriske, -ohte ja -intsidente käsitlevat teavet ning täita järelevalveülesannet;

9) juba võetud meetmete kirjeldus.

(2) Lõike 1 punktis 4 nimetatud valdkonna tegevuskava peab sisaldama iga meetme kohta vähemalt järgmist:

1) kirjeldus;

2) vastutaja;

3) seotud osalised;

4) algtase ja sihttase;

5) kulu katteallikad.

(3) Toimepidevuse strateegiana võib käsitada toimepidevuse strateegiat koostavate asutuste strateegilisi arengudokumente, kui need kajastavad § 1 lõikes 1 nimetatud valdkondi ja alamvaldkondi ning sisaldavad lõikes 1 nimetatud teavet.

**§ 3. Määruse jõustumine**

Määrus jõustub (kuupäev).

Rakendusakti kavand nr 12

VABARIIGI VALITSUS

MÄÄRUS

**Kohaliku omavalitsuse üksusele kriisiülesannete täitmise kulude hüvitamise alused ja arvutusmetoodika**

Määrus kehtestatakse tsiviilkriisi ja riigikaitse seaduse § 84 lõike 4 alusel.

**§ 1. Reguleerimisala**

**§ 2. Kulu hüvitamise alused**

**§ 3. Arvutusmetoodika**

**§ 4. Määruse jõustumine**

Määrus jõustub (kuupäev).

Rakendusakti kavand nr 13

VABARIIGI VALITSUS

MÄÄRUS

**Ulatuslikuks evakuatsiooniks valmistumise, selle läbiviimise ja kohaliku omavalitsuse üksuse sellele kaasaaitamise nõuded, tingimused ja kord ning nõuded evakuatsioonikohtadele**

Määrus kehtestatakse tsiviilkriisi ja riigikaitse seaduse § 92 lõike 6 alusel.

**§ 1. Ulatuslikuks evakuatsiooniks valmistumine**

(1) Päästeamet ulatuslikuks evakuatsiooniks valmistumisel:

1) koostab kootöös kohalike omavalitsuse üksustega evakuatsioonikohtade ning nende kasutusele võtmise plaani;

2) kinnitab evakuatsioonikohtade sisekorraeeskirjad.

**§ 2. Ulatusliku evakuatsiooni läbiviimine**

(1) Päästeamet ulatusliku evakuatsiooni läbiviimisel:

1) määrab evakuatsiooni korraldamiseks juhtimisstruktuuri, sealhulgas vastutavad isikud punktides 2–7 kirjeldatu korraldamiseks;

2) korraldab evakuatsioonialal viibijate teavitamise ning annab edasiseks tegevuseks juhiseid;

3) kaasab evakuatsiooni korraldamisse kohaliku omavalitsuse üksuse, vajalikud asutused ja isikud ning annab neile ülesandeid ja korraldusi nende pädevuse kohaselt;

4) määrab evakuatsioonialalt evakueeritavate kogunemisalale jõudmiseks evakuatsioonitee ja evakueeritute vastuvõtmiseks evakueeritute kogunemispunkti;

5) suunab majutusvajaduse korral evakueeritud kohaliku omavalitsuse üksuse evakuatsioonikohtadesse;

6) korraldab evakueeritavate evakuatsioonikohta liikumise või transportimise ning määrab vajaduse korral transpordipunktid, kus evakueeritavad paigutatakse transpordivahenditesse;

7) korraldab evakueeritute üle arvestuse pidamise.

**§ 3. Kohaliku omavalitsuse üksuse kaasaaitamiskohustus**

(1) Kohaliku omavalitsuse üksus ulatuslikule evakuatsioonile kaasaaitamisel:

1) abistab Päästeametit evakuatsioonikohtade kasutusele võtmisel;

2) tagab sissepääsu/ligipääsu evakuatsioonikohale;

3) osaleb evakuatsioonikoha töö korraldamisel;

4) teavitab elanikke;

5) tagab kohalike teede sõidetavuse;

6) toetab haavatavamas seisundis (vanemaealised, puudega inimesed jt) evakueerimist;

7) toetab muude tegevuste juures.

**§ 4. Evakuatsioonikoha nõuded**

(1) Evakuatsioonikoht on hoone või rajatis, kuhu saab evakueeritud majutada vähemalt üheks nädalaks (vajadusel kauem) ning kus on tagatud inimeste viibimiseks esmavajalikud tingimused.

(2) Evakuatsioonikoha võib vajadusel võtta kasutusele evakueeritavate ajutise kogunemispunktida.

(3) Evakuatsioonikoha nõuded on järgmised:

1) eelistatakse kohaliku omavalitsuse üksuse või riigi omandis olevaid hooneid ja rajatisi, mis on varasemalt evakuatsioonikohtadena kaardistatud ning avatakse ulatusliku evakuatsiooni korral;

2) tagatud peab olema evakuatsioonikoha kiire kasutusele võtmine, kuni kahe tunni jooksul alates ulatusliku evakuatsiooni välja kuulutamisest;

3) hooned ja rajatised peavad vastama üldistele ohutuse-, keskkonna- tervisekaitse- ja tuleohutusnõuetele;

4) magamisalaks ühe inimese kohta arvestatakse minimaalselt 4 m2;

5) tagatud peab olema hoonetele ja rajatistele hea ligipääsetavus, sealhulgas ligipääsetavus puudega inimesele;

6) tagatud peavad olema esmased olme- ja hügieenitingimused.

**§ 5.** **Määruse jõustumine**

Määrus jõustub (kuupäev).

Rakendusakti kavand nr 14

VABARIIGI VALITSUS

MÄÄRUS

**Kriisiülesandega ameti- ja töökohtade määramise ja lõpetamise ning nende üle arvestuse pidamise tingimused ja kord, sellega seotud vaidluste lahendamise kord ning töökohustuse rakendamise ja täitmise piiramise täpsemad tingimused**

Määrus kehtestatakse tsiviilkriisi ja riigikaitse seaduse § 101 lõike 8 alusel.

[Koostatakse tsiviilkriisi ja riigikaitse seaduse eelnõu seletuskirja lisa 8 põhjal]

Rakendusakti kavand nr 15

VABARIIGI VALITSUS

MÄÄRUS

**Tsiviiltoetuse registri põhimäärus**

Määrus kehtestatakse tsiviilkriisi ja riigikaitse seaduse § 132 lõike 3 alusel.

**1. peatükk**

**Üldsätted**

**§ 1. Tsiviiltoetuse registri ametlik nimetus**

(1) Registri ametlik nimetus on tsiviiltoetuse register (edaspidi register). Registri ametlik lühend on TTR.

(2) Registri ingliskeelne nimetus on Register of Civil Assets.

**§ 2. Registri pidamise eesmärk**

Register on riigi infosüsteemi kuuluv andmekogu, mille eesmärk on:

1) kriisiolukorra ja muude sündmuste lahendamiseks vajalike vahendite ja nende kasutamiseks vajalike andmete, kriisiülesandega ameti- ja töökohtade määramise õigusega isikute üle;

2) pidada arvestust elutähtsa teenuse osutajate üle;

3) pidada arvestust riigikaitseks vajalike materiaalsete vahendite, vastuvõtva riigi toetuse osutamiseks vajalike vahendite ning tsiviil-sõjaliseks koostööks vajalike vahendite üle;

4) pidada arvestust asja sundkasutusse võtmise ja sundvõõrandamise määramise ja täitmise üle;

5) pidada arvestust kriisiülesannete ja kodanikukohustuse täitmise üle.

**§ 3. Registri vastutav ja volitatud töötleja**

(1) Registri kaasvastutavad töötlejad on Riigi Kaitseinvesteeringute Keskus, Päästeamet ja tsiviilkriisi ja riigikaitse seaduse § 82 lõikes 3 nimetatud tegevusvaru haldaja.

(2) Registri volitatud töötleja on:

1) Kaitseressursside Amet;

2) elutähtsa teenuse toimepidevuse korraldaja §-s x sätestatud teabe osas.

**§ 4. Registri andmete õiguslik tähendus**

Registrisse esitatud ja kantud andmetel on informatiivne tähendus.

**2. peatükk**

**Registri ülesehitus**

**§ 5. Registri pidamine ja ülesehitus**

(1) Registrit peetakse ühetasandilise infotehnoloogilise andmekoguna, mis koosneb digitaalsetest registriandmetest.

(2) Register koosneb:

1) digitaalsest registrist;

2) digitaalsest kanderaamatust;

3) digitaalsest geoinfosüsteemist.

(3) Register on liidestatud infosüsteemide andmevahetuskihiga (edaspidi X-tee).

**§ 6. Registriandmete kaitse**

(1) Registri pidamisel kohaldatakse avaliku teabe seaduses, riigisaladuse ja salastatud välisteabe seaduses ning isikuandmete kaitse seaduses sätestatud nõudeid.

(2) Registriandmete turbeaste on keskmine (M) ja turvaklass on K2T2S2.

(3) Registriandmete kaitsmiseks rakendatakse organisatsioonilisi, füüsilisi ja infotehnoloogilisi meetmeid.

(4) Andmete sisestamise, parandamise ja muutmise õigus antakse ainult isikule, kellel on seda vaja teenistus- ja töökohustuste täitmiseks.

(5) Teave tehtud registritoimingute kohta salvestatakse.

**3. peatükk**

**Registrisse kantavad andmed**

**§ 7. Vastuvõtva riigi toetuse kontaktisikute andmed Eestis**

**§ 8. Asja sundkasutusse võtmist ja sundvõõrandamist teostava ametiisiku andmed**

**§ 9. Kaitseväe sõjaväelinnakute andmed**

**§ 10. Kaitseväe ja Kaitseliidu harjutusväljade, harjutusalade, lasketiirude ning eraldiseisvate hoidlate ja depoode andmed**

**§ 11. Kaitseväe ja Kaitseliidu ning valitsusasutuste hoonete ja rajatiste ning nende käsutuses oleva varustuse andmed**

**§ 12. Haiglavõrgu arengukava haiglate loetelus nimetatud haiglate ja kiirabibrigaadi pidajate andmed**

**§ 13. Kütusehoidlate ja -tanklate andmed**

**§ 14. Alajaamade andmed**

**§ 15. Sõidukite andmed**

**§ 16. Masinate ja seadmete andmed**

**§ 17. Raudtee taristu ja veeremi andmed**

**§ 18. Teede andmed**

**§ 19. Sadamate andmed**

**§ 20. Lennuväljade ja kopteriväljakute andmed**

**§ 21. Kaardikihtide andmed**

**§ 22. Katastriüksuste andmed**

**§ 23. Riigi tegevusvaru andmed**

**§ 24. Jäätmekäitluskohtade andmed**

**§ 25. Ettevõtjate andmed**

**§ 26. Elutähtsa teenuse osutaja andmed**

Elutähtsa teenuse osutaja kohta kantakse registrisse lisaks §-s 25 nimetatud andmetele järgmised andmed:

1) osutatav elutähtis teenus;

2) elutähtsa teenuse toimepidevust korraldav asutus või asutused;

3) elutähtsa teenuse osutamise piirkond;

4) elutähtsa teenuse osutamise algus ja lõpp;

5) teave elutähtsa teenuse toimepidevuse riskianalüüsi ja plaani kinnitamise kohta;

6) kontaktisiku ees- ja perekonnanimi, telefoninumber ja e-posti aadress.

**§ 27. Puurkaevude andmed**

**§ 28. Spordiehitiste andmed**

**§ 29. Asja sundkasutusse võtmise ja sundvõõrandamise määramise ning täitmise andmed**

**§ 30. Kriisiülesandega ameti- ja töökohtadega tööandja arvestus**

**§ 31. Andmete esitajad ja andmete esitamine**

(1) Registrisse esitavad andmeid:

1) ministeeriumid;

2) elektrituru jaotusvõrguettevõtjad;

3) Kaitseliit;

4) Kaitseressursside Amet;

5) Kaitsevägi;

6) Keskkonnaagentuur;

7) Keskkonnaamet;

8) Maa-amet;

9) transpordiamet;

10) Politsei- ja Piirivalveamet;

11) Päästeamet;

12) Riigi Kinnisvara Aktsiaselts;

13) Tarbijakaitse ja Tehnilise Järelevalve Amet;

14) Terviseamet;

15) Ravimiamet;

16) elutähtsa teenuse toimepidevuse korraldaja;

17) Riigi Kaitseinvesteeringute Keskus.

(2) Andmeid esitatakse registrisse paberil või, kokkuleppel volitatud töötlejaga, elektroonse andmevahetuse kaudu.

**§ 32. Andmevahetus teiste andmekogudega**

**§ 33. Andmete registrisse kandmise kord**

**§ 34. Registrisse esitatud või kantud andmete õigsus**

**§ 35. Ebaõigete andmete parandamine ja täpsustamine**

**§ 36. Juurdepääs registrisse kantud andmetele ja registriandmete väljastamine**

**5. peatükk**

**Andmete säilitamine, järelevalve registri pidamise üle, registri pidamise rahastamine ja registri likvideerimine**

**§ 37. Registriandmete säilitamine ja arhiveerimine**

**§ 38. Registritoimingute kohta teabe säilitamine**

**§ 39. Järelevalve registri pidamise üle**

**§ 40. Registri pidamise rahastamine**

**§ 41. Registri likvideerimise kord**

**§ 42. Määruse jõustumine**

Määrus jõustub (kuupäev).

Rakendusakti kavand nr 16

VABARIIGI VALITSUS

MÄÄRUS

**Välisriigi sõjalaevale Eesti territoriaal- või sisevetesse ja piiriveekogu Eestile kuuluvasse osasse sisenemise loa ning välisriigi riiklikule õhusõidukile Eesti õhuruumi sisenemise, Eesti Vabariigi territooriumil maandumise või üle territooriumi lendamise loa loa andmise kord**

Määrus kehtestatakse tsiviilkriisi ja riigikaitse seaduse § 149 lõike 2 alusel.

**1. peatükk**

**Üldsätted**

**§ 1. Määruse reguleerimisala**

(1) Määrus reguleerib välisriigi sõjalaevale Eesti territoriaal- või sisevetesse ja piiriveekogu Eestile kuuluvasse osasse sisenemise loa andmist (edaspidi *laevaluba*) ning välisriigi riiklikule õhusõidukile (edaspidi *välisriigi õhusõiduk*) Eesti õhuruumi sisenemiseks, Eesti territooriumil maandumiseks või üle territooriumi lendamiseks loa andmist (edaspidi *lennuluba*).

(2) Käesolevas määruses sätestatud korrast lähtutakse niivõrd, kuivõrd välislepinguga ei ole ette nähtud teisiti.

(3) Eesti õhuruumi kaitsmisel ja puutumatuse tagamisel osaleva Põhja-Atlandi Lepingu Organisatsiooni liikmesriigi õhusõiduk võib Eesti õhuruumi siseneda, Eesti territooriumil maanduda või üle territooriumi lennata käesolevas määruses sätestatut kohaldamata. Eesti territoriaal- või sisevete ja piiriveekogu Eestile kuuluva osa kaitsmisel ja puutumatuse tagamisel osaleva Põhja-Atlandi Lepingu Organisatsiooni liikmesriigi sõjalaev võib Eesti territoriaal- või sisevetesse ja piiriveekogu Eestile kuuluvasse osasse siseneda ilma määruses sätestatut kohaldamata.

**§ 2. Laeva- ja lennuluba**

(1) Laeva- ja lennuluba on aluseks välisriigi sõjalaeva või õhusõiduki Eesti territooriumile sisenemiseks.

(2) Laeva- ja lennuluba võib olla ühe- või mitmekordne.

(3) Mitmekordse laeva- või lennuloaga antakse välisriigi sõjalaevale Eesti territoriaal- või sisevetesse ja piiriveekogu Eestile kuuluvasse osasse ning välisriigi õhusõidukile Eesti õhuruumi sisenemise, Eesti territooriumil maandumise või üle territooriumi lendamise õigus kestusega kuni üks aasta.

(4) Laevaluba ei ole vaja rahumeelse läbisõidu jaoks territoriaalmerest.

**§ 3. Taotluse esitamise õigus**

Laeva- või lennuloa saamiseks võib taotluse esitada Kaitsevägi, välisriik või rahvusvaheline organisatsioon. Laeva- või lennuloa taotlus esitatakse Kaitseministeeriumile.

**2. peatükk**

**Välisriigi sõjalaevale laevaloa andmise kord**

**§ 4. Laevaloa taotlemine**

(1) Välisriigi sõjalaeva Eesti territoriaal- või sisevetesse ja piiriveekogu Eestile kuuluvasse osasse sisenemiseks esitatakse taotlus vähemalt viis tööpäeva enne kavandatavat sisenemist.

(2) Erandkorras võib mõjuvatel põhjustel esitada laevaloa taotluse lõikes 1 sätestatud tähtajast kinni pidamata.

(3) Laevaloa taotluse vorm on toodud lisas 1.

**§ 5. Taotluse esitamine arvamuse avaldamiseks**

(1) Kaitseministeerium edastab välisriigi sõjalaeva taotluse ühe tööpäeva jooksul pärast selle saamist Kaitseväele ja Politsei- ja Piirivalveametile ning vajaduse korral muule asjaomasele valitsusasutusele arvamuse avaldamiseks, määrates ühtlasi vastamise tähtaja.

(2) Epideemia piirkonnast saabuva välisriigi sõjalaeva sisenemisel Eesti territoriaal- või sisevetesse ja piiriveekogu Eestile kuuluvasse osasse esitab laeva kapten Kaitseministeeriumile vastavalt Vabariigi Valitsuse 27. novembri 2003. a määruse nr 298 „Eesti riigipiiril eriti ohtlike nakkushaiguste leviku tõkestamise kord ja tingimused” § 3 lõikele 2 merenduse tervisedeklaratsiooni lisa, mille Kaitseministeerium edastab ühe tööpäeva jooksul pärast selle saamist arvamuse avaldamiseks Terviseametile, määrates ühtlasi vastamise tähtaja.

(3) Arvamuse esitavad lõigetes 1 ja 2 nimetatud asutuste juhid või nende volitatud isikud. Tähtajaks arvamuse esitamata jätmisel loetakse arvamuse avaldaja laevaloa andmisega nõustunuks.

**§ 6. Laevaloa andmine**

(1) Kaitseministeerium kontrollib taotluses esitatud andmeid ja laevaloa andmise või sellest keeldumise otsus tehakse ühe tööpäeva jooksul pärast § 5 lõigetes 1 ja 2 nimetatud asutustelt arvamuste saamist. Laevaloale võib seada tingimusi.

(2) Põhja-Atlandi Lepingu Organisatsiooni liikmesriigi sõjalaevale võib laevaloa anda ühe tööpäeva jooksul pärast taotluse saamist, kohaldamata §-s 5 sätestatut.

**§ 7. Loa andmisest või sellest keeldumisest teavitamine**

Kaitseministeerium teavitab laevaloa andmisest või sellest keeldumisest viivitamata taotluse esitanud välisriiki, rahvusvahelist organisatsiooni, Kaitseväge, Politsei- ja Piirivalveametit ning vajaduse korral muid asjaomaseid valitsusasutusi.

**§ 8. Mitmekordse laevaloa alusel Eestisse saabumine**

Mitmekordse laevaloa olemasolu korral teavitab välisriik või rahvusvaheline organisatsioon kavandatavast sisenemisest Politsei- ja Piirivalveametit kaks tööpäeva ette. Politsei- ja Piirivalveamet edastab vajaduse korral saadud teabe ühe tööpäeva jooksul Kaitseväele ja muudele asjaomastele valitsusasutustele.

**§ 9. Laevaloa andmine Põhja-Atlandi Lepingu Organisatsiooni alalise mereväe üksuse koosseisus olevale sõjalaevale**

(1) Kaitsevägi esitab iga aasta 1. novembriks Kaitseministeeriumile taotluse järgneval kalendriaastal Põhja-Atlandi Lepingu Organisatsiooni alalise mereväe üksuse koosseisus olevate laevade kohta. Kaitsevägi annab viivitamata Kaitseministeeriumile teada muutustest eespool nimetatud alalise mereväe üksuse koosseisus.

(2) Kaitseministeerium annab lõike 1 alusel esitatud taotluses nimetatud sõjalaevale üksuse ülesannete täitmiseks mitmekordse laevaloa. Kaitseministeerium teavitab antud loast Kaitseväge.

(3) Lõikes 2 sätestatud loa olemasolu korral teavitab välisriigi sõjalaev Eesti territoriaal- või sisevetesse ja piiriveekogu Eestile kuuluvasse osasse sisenemisest Kaitseväge vastavalt Põhja-Atlandi Lepingu Organisatsioonis kehtivale korrale. Kaitsevägi teavitab sisenemisest Kaitseministeeriumi ja Politsei- ja Piirivalveametit ning vajaduse korral muid asjaomaseid valitsusasutusi.

**3. peatükk**

**Välisriigi õhusõidukile lennuloa andmise kord**

**§ 10. Lennuloa taotlemine**

(1) Välisriigi õhusõiduki Eesti õhuruumi sisenemiseks, Eesti territooriumil maandumiseks või üle territooriumi lendamiseks esitatakse taotlus vähemalt viis tööpäeva enne kavandatavat sisenemist.

(2) Põhjendatud juhul võib lennuloa taotluse esitada Kaitseministeeriumile lõikes 1 sätestatust lühema tähtaja jooksul, kui sellest on Kaitseministeeriumi varem teavitatud.

(3) Lennuloa taotluse vorm on toodud lisas 2.

(4) Tehnilise kokkuleppega „Piiriülese õhus liikumise protseduurid Euroopas“ liitunud Euroopa Liidu liikmesriigi esitatava lennuloa taotluse vorm on toodud lisas 3.

**§ 11. Taotluse esitamine arvamuse avaldamiseks**

(1) Kaitseministeerium edastab lennuloa taotluse ühe tööpäeva jooksul pärast selle saamist Kaitseväele, Politsei- ja Piirivalveametile ja muule asjaomasele valitsusasutusele arvamuse avaldamiseks ning Tallinna lennuinfopiirkonnas piirkondlikku lennujuhtimisteenust osutavale sertifitseeritud aeronavigatsiooniteenuse osutajale, määrates ühtlasi vastamise tähtaja.

(2) Välisriigi õhusõiduki saabumisel epideemia piirkonnast esitab õhusõiduki kapten Kaitseministeeriumile vastavalt Vabariigi Valitsuse 27. novembri 2003. a määruse nr 298 „Eesti riigipiiril eriti ohtlike nakkushaiguste leviku tõkestamise kord ja tingimused” § 3 lõikele 5 lennunduse ülddeklaratsiooni osa „Tervis”, mille Kaitseministeerium edastab ühe tööpäeva jooksul pärast selle saamist arvamuse avaldamiseks Terviseametile, määrates ühtlasi vastamise tähtaja.

(3) Arvamuse esitavad lõigetes 1 ja 2 nimetatud asutuste juhid või nende volitatud isikud. Tähtajaks arvamuse esitamata jätmisel loetakse arvamuse avaldaja lennuloa andmisega nõustunuks.

**§ 12. Lennuloa andmine**

(1) Kaitseministeerium kontrollib taotluses esitatud andmeid ja lennuloa andmise või sellest keeldumise otsus tehakse ühe tööpäeva jooksul pärast §-s 11 nimetatud arvamuste saamist. Lennuloale võib seada tingimusi.

(2) Lennuluba antakse taotluses märgitud ajavahemikuks. Lennuluba hakkab kehtima 72 tundi enne loas märgitud aega ning selle kehtivus lõpeb 72 tundi pärast loas märgitud aega.

(3) Lennuloa võib anda Põhja-Atlandi Lepingu Organisatsiooni liikmesriigi õhusõidukitele ühe tööpäeva jooksul pärast taotluse saamist, kohaldamata §-s 11 sätestatut.

**§ 13. Loa andmisest või sellest keeldumisest teavitamine**

Kaitseministeerium teavitab lennuloa andmisest või sellest keeldumisest viivitamata taotluse esitanud välisriiki või rahvusvahelist organisatsiooni, Kaitseväge, Politsei- ja Piirivalveametit ning vajaduse korral muid asjaomaseid valitsusasutusi.

**§ 14. Mitmekordse lennuloa alusel Eestisse saabumine**

Mitmekordse lennuloa olemasolu korral ei pea välisriik või rahvusvaheline organisatsioon välisriigi õhusõiduki Eesti õhuruumi sisenemisest, Eesti territooriumile maandumisest või üle territooriumi lendamisest ette teavitama.

**§ 15. Mitmekordse lennuloa andmise eriregulatsioon**

(1) Kaitseministeerium annab ilma käesolevas peatükis sätestatud korda kohaldamata igal kalendriaastal lennuloa Põhja-Atlandi Lepingu Organisatsiooni liikmesriigi ja Euroopa Liidu liikmesriigi riiklikele õhusõidukitele ning Põhja-Atlandi Lepingu Organisatsioonile kuuluvatele õhusõidukitele.

(2) Enne lennuloa väljastamist küsib Kaitseministeerium Tallinna lennuinfopiirkonnas piirkondlikku lennujuhtimisteenust osutava sertifitseeritud aeronavigatsiooniteenuse osutaja arvamuse välisriigi õhusõidukile lennuloa väljastamise kohta.

(3) Kaitseministeerium teavitab antud loast Kaitseväge, Politsei- ja Piirivalveametit ning vajaduse korral muid asjaomaseid valitsusasutusi.

(4) Lõikes 1 sätestatud lennuloa olemasolu korral ei pea välisriik õhusõiduki Eesti õhuruumi sisenemisest, Eesti territooriumile maandumisest või üle territooriumi lendamisest ette teavitama, välja arvatud õhusõiduk, mis on varustatud luure, seire, sihtmärgi kinnistamise ja kohaluure süsteemiga ning elektroonilise sõjapidamise vahendiga, olenemata seadmete väljalülitamisest. Nimetatud seadmetega varustatud välisriigi õhusõiduk teavitab Kaitseväge üks päev enne kavandatud Eesti õhuruumi sisenemist, Eesti territooriumil maandumist või üle territooriumi lendamist.

(5) Lõikes 1 sätestatud lennuloa kasutamise korral peavad õhusõiduki luure, seire, sihtmärgi kinnistamise ja kohaluure süsteemid ning elektroonilise sõjapidamise vahendid Eesti õhuruumis ja territooriumil viibimise ajal olema välja lülitatud.

(6) Käesoleva paragrahvi alusel antud lennuluba ei kehti välisriigi õhusõidukile, mis veab relvi, laskemoona, lõhkeaineid või muid ohtlikke kaupu, mis ei ole sätestatud Rahvusvahelise Lennutranspordi Assotsiatsiooni vastavate ohtlike kaupade vedu reguleerivates dokumentides, ning välisriigi õhusõidukile, millel on Eesti õhuruumi sisenemisel, Eesti territooriumil maandumisel või üle territooriumi lendamise ajal sisse lülitatud luure, seire, sihtmärgi kinnistamise ja kohaluure süsteem ning elektroonilise sõjapidamise vahend.

(7) Põhja-Atlandi Lepingu Organisatsioonile kuuluv õhusõiduk võib lennata luure-, seire- ja kohaluure süsteemi seadmed sisselülitatult. Nimetatud ja sisselülitatud seadmetega varustatud Põhja-Atlandi Lepingu Organisatsioonile kuuluv õhusõiduk teavitab Kaitseministeeriumi üks päev enne kavandatud sisenemist Eesti õhuruumi, maandumist Eesti territooriumil või üle territooriumi lendamist.

**§ 16. Määruse jõustumine**

Määrus jõustub (kuupäev).

Rakendusakti kavand nr 17

VABARIIGI VALITSUS

MÄÄRUS

**Riigikaitselise kriisiolukorra ajal tekitatud kahju hüvitamise tingimused, ulatus ja kord**

Määrus kehtestatakse tsiviilkriisi ja riigikaitse seaduse § 153 lõike 4 alusel.

**§ 1. Reguleerimis- ja kohaldamisala**

(1) Määrusega reguleeritakse riigikaitselise kriisiolukorra ajal tekitatud kahju hüvitamiseks või tagajärje kõrvaldamiseks taotluse esitamise ja lahendamise tingimusi, ulatust ja korda.

(2) Määrust kohaldatakse sellise isiku suhtes, kellele on riigikaitselise kriisiolukorra ajal tekitatud õigusvastast kahju, või tema õigusjärglasele (edaspidi *kahju kannatanud isik*).

**§ 2. Kahju hüvitamise taotluse esitamine**

(1) Taotlus riigikaitselise kriisiolukorra ajal tekitatud kahju hüvitamiseks või tagajärje kõrvaldamiseks (edaspidi *kahju hüvitamise taotlus*) esitatakse haldusorganile, kes tekitas kahju või vastutab kahju vahetult tekitanud isiku eest (edaspidi *kahju tekitanud haldusorgan*).

(2) Kui kahju tekitanud haldusorgan ei ole teada, siis esitatakse taotlus asjaomasele ministeeriumile, kes viib kahju hüvitamise menetluse läbi ulatuses, mis on vajalik vastutava haldusorgani väljaselgitamiseks või tõendi tagamiseks.

(3) Kui kahju tekkimises on osalenud mitu haldusorganit, siis esitatakse kahju hüvitamise taotlus asjaomasele ministeeriumile või valdkonna eest vastutava ministri määratud valitsusasutusele.

**§ 3. Kahju hüvitamise taotluse menetlemise kord**

(1) Kahju hüvitamise taotlus tuleb esitada kolme aasta jooksul alates päevast, millal kahju kannatanud isik kahjust teada sai või pidi teada saama.

(2) Kahju hüvitamise taotlus peab olema kirjalik.

(3) Kahju hüvitamise taotluses tuleb märkida vähemalt järgmised andmed:

1) kahju kannatanud füüsilise isiku ees- ja perekonnanimi ning isikukood või selle puudumisel sünniaeg;

2) kahju kannatanud juriidilise isiku ärinimi ja registrikood;

3) kahju kannatanud isiku elu- või asukoha aadress, telefoninumber, e-postiaadress ja muud kontaktandmed;

4) kahju tekitanud haldusorgani või asjaomase ministeeriumi nimetus ja muud teada olevad andmed;

5) õigusvastane haldusakt, toiming või muu tegu, millega kahju tekitati;

6) isikule teada olevad kahju tekitamise asjaolud ning sellekohased tõendid;

7) isiku selgelt väljendatud taotlus, sealhulgas kas isik soovib hüvitist või tagajärje kõrvaldamist;

8) arvelduskonto andmed, millele soovitakse hüvitise ülekandmist;

9) muud taotluse lahendamisega seotud olulised asjaolud.

(4) Kui kahju hüvitamise taotluse esitaja ei ole kahju kannatanud isik, siis tuleb kahju hüvitamise taotluses täiendavalt märkida kahju hüvitamise taotluse esitaja ees- ja perekonnanimi, isikukood, selle puudumisel sünniaeg, ja kontaktandmed ning põhjendada taotluse esitamist.

(5) Kahju tekitanud haldusorgan lahendab kahju hüvitamise taotluse ühe aasta jooksul alates nõuetekohase taotluse saamisest.

(6) Kahju tekitanud haldusorgan lahendab kahju hüvitamise taotluse haldusaktiga.

**§ 4. Kahju hüvitamise tingimused ja piirangud**

(1) Kahju tekitanud haldusorgan hüvitab üksnes tsiviilkriisi ja riigikaitse seaduse §-s … sätestatud kahju.

(2) Hüvitise suuruse määramisel arvestab kahju tekitanud haldusorgan riigivastutuse seaduse §-s 13 sätestatud piiranguid, arvestades tsiviilkriisi ja riigikaitse seaduse §-s .. sätestatud erisusi.

(3) Kahju tekitanud haldusorgan ei hüvita kahju, kui rahaline hüvitis oleks oluliselt suurem tagajärgede kõrvaldamise kulust ja isikul pole kaalukat põhjust nõuda rahalist hüvitist.

**§ 5. Kahju hüvitise väljamaksmine**

(1) Kahju hüvitis kantakse üle taotluses nimetatud arvelduskontole.

(2) Hüvitise välisriigi krediidiasutuse arvelduskontole või muu makseasutuse kontole maksmise korral ei vastuta haldusorgan ajalise viivituse eest, mis on tekkinud makse tegemise ja arvelduskontole raha laekumise vahel, ega hüvitise suuruse erinevuse eest, mis on tekkinud välisriigi krediidiasutuse teenustasude maksmise või valuutakursi muutumise tõttu makse tegemise ja selle kontole laekumise vahelisel ajal. Haldusorgan võib vähendada hüvitise summat nende teenustasude võrra, mida tema peab makse tegijana kandma.

**§ 6. Määruse jõustumine**

Määrus jõustub (kuupäev).

Rakendusakti kavand nr 18

VABARIIGI VALITSUS

MÄÄRUS

**Õiglase hüvitise maksmise ‎tingimused, ulatus ja kord**

Määrus kehtestatakse tsiviilkriisi ja riigikaitse seaduse § 155 lõike 9 ja § 155 lõike 4 alusel.

**§ 1. Reguleerimis- ja kohaldamisala**

(1) Määrusega reguleeritakse kriisiolukorra ajal kodanikukohustuse, ühekordse kriisiülesande täitmise ning isikule kuuluva asja sundkasutusse võtmise, sundvõõrandamise eest õiglase hüvitise ning makseteenuste toimimise valdkonna elutähtsa teenuse osutajal õiglase hüvitise (edaspidi *õiglane hüvitis*) maksmise tingimusi, korda ja ulatust.

(2) Määrust kohaldatakse sellise isiku suhtes, kellele suhtes on seaduse alusel või haldusaktiga kohaldatud kodanikukohustust, kriisiülesande täitmise kohustus või kellele kuuluv asi on võetud sundkasutusse või sundvõõrandatud kriisiolukorra ajal, ja tema õigusjärglasele (edaspidi *isik*).

(3) Määrust kohaldatakse makseteenuste toimimise valdkonna elutähtsa teenuse osutaja suhtes, keda on Vabariigi Valitsuse otsusega kohustatud kasutama makseasutuste ja e-raha asutuste seaduse § 3 lõike 1 punktides 3, 4 ja 7 nimetatud makseteenuse osutamisel isikut tõendavasse dokumenti kantud digitaalset tuvastamist võimaldavat sertifikaati, mille kehtivust ei ole võimalik kriisiolukorrast tulenevalt kontrollida.

**§ 2. Õiglase hüvitise maksmise alused**

Õiglast hüvitist makstakse ulatuses, milles riik on avalikes huvides koormanud isikut või § 1 lõikes 3 nimetatud elutähtsa teenuse osutajat rohkem või piiranud tema õigusi rohkem, kui see avalik-õiguslike kohustuste täitmisel üldiselt ühiskonna liikmeid või teisi sama valdkonna elutähtsa teenuse osutajaid koormab.

**§ 3. Õiglase hüvitise taotlemine**

(1) Õiglase hüvitise saamiseks esitab isik haldusorganile, kes määras kodanikukohustuse, ühekordse kriisiülesande või rakendas asja sundkasutusse võtmist või sundvõõrandamist, kirjaliku taotluse (edaspidi *õiglase hüvitise taotlus*).

(2) Makseteenuste toimimise valdkonna elutähtsa teenuse osutaja esitab taotluse..

(3) Õiglase hüvitise taotlus tuleb esitada kolme kuu jooksul alates kodanikukohustuse rakendamisest, ühekordse kriisiülesande täitmise, asja sundkasutuse lõppemisest, asja sundvõõrandamise otsuse tegemisest või Vabariigi Valitsuse otsusest makseteenuse osutaja osas.

(4) Taotluses märgitakse järgmised andmed:

1) füüsilisest isikust taotluse esitaja ees- ja perekonnanimi või selle puudumisel sünniaeg;

2) juriidilisest isikust taotluse esitaja ärinimi ja registrikood;

3) taotluse esitaja elu- või asukoha aadress, telefoninumber, e-postiaadress ja muud kontaktandmed;

4) ühekordse töökohustuse, ühekordse kriisiülesande, asja sundkasutuse või asja sundvõõrandamise võtmise otsuse teinud haldusorgani nimetus ning otsuse tegemise aeg;

5) õiglase hüvitise maksmise aluseks olevad asjaolud;

6) muud õiglase hüvitise maksmise otsustamisel tähtsust omavada asjaolud.

(5) Haldusorgan teavitab isikut, kellele ta on määranud kodanikukohustuse, kes täidab ühekordset kriisiülesannet või kelle suhtes on rakendatud asja sundkasutusse võtmist või sundvõõrandamist, õiglase hüvitise maksmise tingimusest ja korrast. Kui haldusorgan on rikkunud teavitamise kohustust ja isik on sellel põhjusel lasknud õiglase hüvitise taotluse tähtaja mööda, siis ennistab haldusorgan taotluse esitamise tähtaja enda algatusel või isiku taotluse alusel.

**§ 4. Õiglane hüvitis kodanikukohustuse täitmise eest**

(1) Isikule hüvitatakse kodanikukohustuse täitmine õiglases ulatuses. Isikule ei maksta õiglast hüvitist ulatuses, milles tööandja säilitab isikule kohustuse täitmise ajaks tema senise töötasu.

(2) Isikule makstakse õiglast hüvitist kodanikukohustuse täitmise eest Vabariigi Valitsuse kehtestatud töötasu alammäära ulatuses.

(3) Kui lõike 2 alusel makstav tasu oleks kodanikukohustuse sisu ja selle täitjalt oodatavat kvalifikatsiooni arvestades ilmselgelt ebaõiglane, siis võib haldusorgan maksta õiglase hüvitisena tasu nõutavale kvalifikatsioonile vastava ameti- või töökoha Statistikaameti avaldatud viimase keskmise brutokuupalga alusel.

**§ 5. Õiglane hüvitis ühekordse kriisiülesande täitmise eest**

(1) Isikule hüvitatakse ühekordse kriisiülesande täitmisega tekkinud otsene kulu õiglases ulatuses. Isikule ei hüvitata tekkinud kulu ulatuses, milles ühekordse kriisiülesande isikul on võimalik hüvitist saada mujalt, või kui kahju tekkis lahingutegevuse käigus.

(2) Ühekordse kriisiülesande täitmise õiglaseks kuluks on eelkõige järgmine kulu:  
1) kulunud esemete, ainete ja materjalide soetusmaksumus;

2) osalenud töötaja ja ametniku töötasu- ja palgakulu;

3) teenust osutanud isikule makstud tasu ja maksud.

(3) Kui lõike 2 alusel makstav hüvitis oleks ühekordse kriisiülesande täitmise tegelikku dokumentaalselt tõendatud kulu arvestades ilmselgelt ebaõiglane, siis võib haldusorgan hüvitada isikule täiendavalt kütte, elektri, vee, gaasi ja muu ühekordse kriisiülesande täitmisega seotud otsese kulu.

(4) Haldusorgan võib, arvestades lõigetes 1–3 sätestatut, leppida ühekordset kriisiülesannet täitva isikuga kokku muu õiglase hüvitise.

(5) Isikule ei hüvitata ühekordse kriisiülesande tõttu saamata jäänud tulu.

**§ 6. Hüvitis haiguse või vigastuse korral**

(1) Füüsilisele isikule, kes täitis kodanikukohustust või osales vahetult ühekordse kriisiülesande täitmisel ning kelle töövõime selle täitmisel saadud haiguse või vigastuse tõttu on osaline või puudub, võib haldusorgan maksta ühekordset hüvitist kuni kahe aasta Vabariigi Valitsuse kehtestatud töötasu alammäära summas või hüvitada ravi- ja ravimite kulu, mida ravikindlustuse seaduse ja selle alusel kehtestatud õigusaktide kohaselt ei hüvita Eesti Haigekassa.

(2) Lõikes 1 nimetatud hüvitise saamiseks esitab isik haldusorganile [töövõimetoetuse seaduse §-s 10](https://www.riigiteataja.ee/akt/tvts#para10) sätestatud tõendi osalise või puuduva töövõime kohta.

**§ 7. Õiglane hüvitis asja sundkasutusse võtmise ja sundvõõrandamise eest**

(1) Isikule hüvitatakse asja sundkasutusse võtmise või asja sundvõõrandamisega tekkinud otsene kulu õiglases ulatuses. Isikule ei maksta õiglast hüvitist juhul, kui tal on võimalik hüvitist saada mujalt, kui kahju tekkis lahingutegevuse käigus või asi võeti sundkasutusse või sundvõõrandati seetõttu, et isik jättis täitmata seadusest tulenevad nõuded.

(2) Asja sundkasutusse võtmisel ei hüvitata asja kasutuseelist.

(3) Sundkasutusse võetud asja kasutuskõlbmatuks muutumisel või hävimisel hüvitatakse samaväärse asja keskmine turuhind või asendatakse see samaväärse asjaga. Sundvõõrandamisel hüvitatakse isikule asja keskmine turuhind. Hüvitise maksmisel võetakse aluseks asja turuhind asja sundkasutusse võtmise või sundvõõrandamise rakendamise hetkel. Haldusorgan võib vähendada hüvitist niivõrd, kui asja väärtus oleks vähenenud asja tavapärase kasutamise korral.

(4) Sundkasutusse võetud asja kahjustamisel hüvitatakse asja väärtuse vähenemine. Haldusorgan võib hüvitise maksmise asemel asja enda kulul remontida. Hüvitist ei maksta asja sundkasutamise käigus tavapärase kulumise eest.

(5) Kui isik põhjendatult keeldub sundkasutusse võetud asja tagasivõtmisest, siis võib haldusorgan hüvitada asja väärtuse lõikes 3 sätestatud tingimustel.

**§ 8. Õiglane hüvitis makseteenuse osutajale**

**§ 9. Õiglast hüvitist välistavad asjaolud**

(1) Õiglast hüvitist ei maksta, kui isik või teine isik, kelle eest isik vastutab:

1) pani kodanikukohustuse või ühekordse kriisiülesande täitmisel või seoses asja sundkasutusse võitmise või asja sundvõõrandamisega toime kuriteo või väärteo;

2) põhjustas kahju tekkimise, aitas sellele oluliselt kaasa või jättis võtmata kasutusele kahju ärahoidmiseks vajalikud meetmed;

3) oli enda põhjustatud joobeseisundis.

(2) [Paragrahvis 6](https://www.riigiteataja.ee/akt/120072022002#para6) sätestatud ühekordset hüvitist või ravikulu hüvitist ei maksta, kui haigus või vigastus tekkis isiku enda tegevuse tulemusena, eelkõige enesetapu katse ja enesevigastuse, mis ei ole põhjuslikus seoses haigusliku seisundiga ega tulenenud teiste isikute õigusvastasest käitumisest, tulemusena.

(3) Õiglast hüvitist ei maksta, kui sundkasutusse võetud asi hävib sundkasutusse võtmisest sõltumatutel asjaoludel.

(4) Õiglast hüvitist ei maksta, kui kahju tekkis sõjategevuse tagajärjel.

**§ 10. Õiglase hüvitise määramine**

(1) Haldusorgan otsustab õiglase hüvitise määramise kolme kuu jooksul alates nõuetekohase taotluse saamisest.

(2) Haldusorgan otsustab õiglase hüvitise määramise või sellest keeldumise haldusaktiga.

**§ 11. Õiglase hüvitise väljamaksmine**

(1) Õiglane hüvitis kantakse üle taotluses nimetatud arvelduskontole.

(2) Õiglase hüvitise välisriigi krediidiasutuse arvelduskontole või muu makseasutuse kontole maksmise korral ei vastuta haldusorgan ajalise viivituse eest, mis on tekkinud makse tegemise ja arvelduskontole raha laekumise vahel, ega õiglase hüvitise suuruse erinevuse eest, mis on tekkinud välisriigi krediidiasutuse teenustasude maksmise või valuutakursi muutumise tõttu makse tegemise ja selle kontole laekumise vahelisel ajal. Haldusorgan võib vähendada hüvitise summat nende teenustasude võrra, mida tema peab makse tegijana kandma.

**§ 12. Õiglasest hüvitisest loobumine**

(1) Kui haldusorgan on teavitanud isikut õigusest saada õiglast hüvitist ja isik ei ole esitanud tähtaegselt taotlust selle saamiseks, siis eeldatakse, et ta on hüvitisest loobunud.

(2) Kui üks õiglast hüvitist solidaarselt saama õigustatud isikutest on taotlenud õiglase hüvitise maksmist, siis peab isik hüvitisest loobumiseks esitama kirjaliku avalduse.

(3) Kui isik on loobunud õiglasest hüvitisest, siis ei ole tema õigusjärglasel õigust iseseisvalt hüvitist nõuda.

**§ 13. Määruse jõustumine**

Määrus jõustub (kuupäev).

Rakendusakti kavand nr 19

VABARIIGI VALITSUS

MÄÄRUS

**Rahvusvahelise sõjalise koostöö käigus tekitatud kahju hüvitamise nõude menetlemise, kahju hüvitamise ning hüvitisest loobumise kord**

Määrus kehtestatakse tsiviilkriisi ja riigikaitse seaduse § 156 lõike 4 alusel.

**§ 1. Reguleerimisala ja kohaldamisala**

(1) Määruses sätestatakse rahvusvahelises sõjalises koostöös tekitatud kahju hüvitamise nõude menetlemise, kahju hüvitamise ning nõudest loobumise kord, kui kahju on tekitanud:  
1) rahvusvahelises sõjalises koostöös osaleja välisriigile ja välisriigis kolmandale isikule;  
2) välisriik Eesti riigile ja Eestis kolmandale isikule.

(2) Rahvusvahelises sõjalises koostöös osaleja käesoleva määruse tähenduses on isik, kes osaleb Eesti poolt tsiviilkriisi ja riigikaitse seaduse §-s 121 lõikes 1 nimetatud tegevustes.

(3) Kaitsevägi võib välislepingu või ametkondliku välislepingu alusel hüvitada kahju, mille eest Eesti riik ei vastuta.

(4) Määrust kohaldatakse rahvusvahelisele sõjalisele peakorterile niivõrd, kuivõrd see on ette nähtud rahvusvahelises kokkuleppes.

(5) Määrusega ei reguleerita kahju hüvitamist:

1) mis on tekitatud õiguspärase tegevuse käigus;

2) mille on tekitanud isik, kelle töö- või teenistussuhe oli kahju tekkimise ajal peatunud või lõppenud;

3) mille on tekitanud rahvusvahelisel tsiviilmissioonil osalev isik;

4) rahvusvahelises sõjalises koostöös osalejate vahel.

(6) Kaitseministeerium ja Kaitsevägi võivad peale käesoleva määruse kehtestada lisatingimusi kahju hüvitamise nõude läbivaatamise, kahju hüvitamise ning kahjuhüvitisest loobumise menetluse kohta vastavalt Kaitseministeeriumi valitsemisalas või Kaitseväes.

(7) Määruse rakendamisel arvestatakse rahvusvaheliste kokkulepetega.

**§ 2. Kahju hüvitamise taotlemine**

(1) Rahvusvahelises sõjalises koostöös tekitatud kahju hüvitamiseks esitab kahju kannataja või muu õigustatud isik (edaspidi *õigustatud isik*) taotluse Kaitseväele.

(2) Taotluses märgitakse muu hulgas järgmine teave:

1) füüsilisest isikust kahju kannataja ees- ja perekonnanimi, isikukood või selle puudumisel sünniaeg;

2) esindaja kasutamisel lisaks punktis 1 sätestatule esindaja ees- ja perekonnanimi, isikukood või selle puudumisel sünniaeg ning viide esindusõiguse alusele;

3) juriidilisest isikust kahju kannataja ärinimi, registrikood, esindusõigusliku isiku ees- ja perekonnanimi;

4) kahju kannataja ja tema esindaja kontaktandmed;

5) kui on teada, siis kahju tekitamise aeg, koht, iseloom ja kahju tekitaja;

6) põhjuslik seos kahju tekkimise ja kahju tekitaja tegevuse vahel;

7) taotletav kahjuhüvitis;

8) taotluse esitamise kuupäev ja taotluse esitaja allkiri.

(3) Rahvusvahelises sõjalises koostöös osaleja poolt välisriigis tekitatud kahju hüvitamise taotluses kajastatakse lõikes 2 sätestatud andmeid võimalikus ulatuses. Välisriigis esitatud taotluses võib taotletava kahjuhüvitise suuruse märkida kohalikus valuutas.

(4) Rahvusvahelises sõjalises koostöös osaleja poolt välisriigis tekitatud kahju hüvitamise taotlus võib olla esitatud nii kirjalikult kui ka suuliselt. Suuliselt esitatud taotluse protokollib kahju hüvitamise nõude vastu võtnud ametnik või töötaja.

**§ 3. Taotluse läbivaatamine**

(1) Kaitsevägi kontrollib § 2 lõikes 2 nimetatud taotluse asjaolusid. Vajaduse korral määrab Kaitsevägi ekspertiisi kahju suuruse või selle tekke asjaolude väljaselgitamiseks. Kaitsevägi võib taotluse läbivaatamisel küsida taotlejalt tema käsutuses olevat lisateavet ja -tõendeid kahju tekkimise, kahju suuruse ja põhjuslike seoste kohta.

(2) Kui rahvusvahelises sõjalises koostöös osaleja poolt välisriigis tekitatud kahju hüvitamise menetlusele eelneb taotluse menetlemine välisriigi poolt, jätab Kaitsevägi taotluse läbi vaatamata, selgitades taotlejale asja kuulumist välisriigi pädevusse, või edastab taotluse välisriigile. Taotluse välisriigile edastamisest teavitatakse taotlejat.

(3) Isiku surma põhjustamisel või muu olulise asjaolu ilmnemisel kaasab Kaitsevägi kahju hüvitamise menetlusse Kaitseministeeriumi.

(4) Kaitseväe üksuste välisriiki lähetamisel määratakse üksusest kaitseväelane, kes tagab üksuse tekitatud või üksusele tekitatud kahju hüvitamiseks vajalike toimingute tegemise.

(5) Rahvusvahelises sõjalises koostöös osaleja poolt välisriigis tekitatud kahju korral tuleb muu hulgas tuvastada rahvusvahelises sõjalises koostöös osaleja vastutus kahju tekitamise eest.

(6) Taotlus jäetakse läbi vaatamata, kui:

1) kahju kannataja nimel taotluse esitajal puudub esindusõigus ja taotleja seda puudust ei kõrvalda;

2) [riigivastutuse seaduse § 17 lõikes 3](https://www.riigiteataja.ee/akt/rvasts#para17) nimetatud tähtaeg on möödunud ja seda ei ennistata;

3) esineb muu õigusaktis sätestatud taotluse läbivaatamata jätmise alus.

(7) Taotlus jäetakse rahuldamata, kui:

1) kahju tekkimine ei ole tuvastatav;

2) kahju kannataja ei ole tuvastatav;

3) puudub põhjuslik seos kahju ja teo vahel;

4) esineb muu õigusaktis sätestatud taotluse rahuldamata jätmise alus.

(8) Kaitseväe juhataja või tema volitatud ametnik teeb otsuse kahju hüvitamise või sellest keeldumise kohta esimesel võimalusel kahe kuu jooksul taotluse saamisest arvates. Rahvusvahelises sõjalises koostöös osaleja poolt välisriigis tekitatud kahju menetlemise tähtaega võib mõjuval põhjusel pikendada kuni ühe kuu võrra.

(9) Kahju hüvitamise või sellest keeldumise otsus tehakse taotluse esitajale teatavaks viivitamata. Otsus kahju hüvitamisest keeldumise kohta tehakse Eestis teatavaks kättetoimetamisega.

**§ 4. Kahju hüvitamine**

(1) Kahju hüvitatakse üldjuhul rahas.

(2) Kahjuhüvitise suuruse määramisel lähtutakse eesmärgist luua võimalikult selline olukord, milles õigustatud isik oleks siis, kui tema õigusi ei oleks rikutud. Kahjuhüvitise suuruse määramisel arvestatakse muu hulgas kannatanu vastutust kahju tekkimise eest.

(3) Kahju tekitamise tagajärjed võib sõltumata taotluse esitaja tahtest kõrvaldada igasugusel õiguspärasel viisil, kui rahaline hüvitis oleks märgatavalt suurem tagajärgede kõrvaldamise kulust ja isikul ei ole kaalukat põhjust nõuda rahalist hüvitist.

(4) Rahvusvahelises sõjalises koostöös osaleja poolt tekitatud kahju hüvitamisel tekib riigil süüdioleva isiku suhtes kahjuhüvitisena makstud summa ulatuses nõudeõigus riigivastutuse seaduses sätestatud korras. Nõudeasjas esindab riiki kaitseminister või tema volitatud isik.

**§ 5. Rahvusvahelises sõjalises koostöös osaleja poolt tekitatud kahju kohe hüvitamine**

(1) Erandkorras võib Kaitsevägi rahvusvahelise sõjalise operatsiooni käigus rahvusvahelises sõjalises koostöös osaleja poolt tekitatud kahju taotluse korral hüvitada õigustatud isikule kohe.

(2) Kohe hüvitamisel ei või kahjuhüvitise suurus olla suurem kui 3200 eurot.

(3) Kahju kohe hüvitamine, selle põhjendused ja kahjuhüvitise suurus fikseeritakse kirjalikult esimesel võimalusel.

§ 6. Kahjuhüvitise väljamaksmine

(1) [Paragrahvi 3 lõikes 8](https://www.riigiteataja.ee/akt/116032022011#para3) nimetatud kahju hüvitamise otsuse põhjal makstakse kahjuhüvitis õigustatud isikule Kaitseväe eelarvest.

(2) Kui Kaitseväel puuduvad rahalised vahendid kahjuhüvitise maksmiseks, võib Kaitseväe juhataja esitada Kaitseministeeriumile põhjendatud taotluse täiendava riigieelarvelise eraldise saamiseks.

**§ 7. Kahjuhüvitise tagasimaksmine**

(1) Väljamakstud kahjuhüvitise regressi korral arvatakse tagasimakstu riigi tuludesse.

(2) Kui välisriik soovib rahvusvahelise kokkuleppe väliselt hüvitada Kaitseväe poolt õigustatud isikule väljamakstud kahjuhüvitist, võib Kaitsevägi kahjuhüvitise vastu võtta rahvusvahelise koostöö huvides.

**§ 8. Kahju hüvitamise nõudest loobumine**

(1) Kui välisriik on tekitanud kahju Eesti riigi varale ja rahvusvaheline kokkulepe näeb ette loobumise kahju hüvitamise nõudest, siis tagab Kaitsevägi vajalike riigisiseste toimingute tegemise. Kaitsevägi teavitab vajaduse korral välisriiki vara kuulumisest riigi omandisse ning sellest tulenevast kahju hüvitamise nõudest loobumisest.

(2) Lõikes 1 nimetamata juhtudel võib kahju hüvitamise nõudest loobuda rahvusvahelise koostöö huvides. Kaitseväe eelarvest eraldatud vahenditest loobumise otsustab Kaitsevägi, muudest vahenditest loobumise otsustab Kaitseministeerium.

**§ 9. Määruse jõustumine**

Määrus jõustub (kuupäev).

Rakendusakti kavand nr 20

VABARIIGI VALITSUS

MÄÄRUS

**Elutähtsa mobiiltelefoniteenuse osutajale siseriikliku rändlusteenuse osutamise valmisoleku loomise kulu hüvitamise tingimused, ulatus ja kord**

Määrus kehtestatakse elektroonilise side seaduse § 881 lõike 8 alusel.

**§ 1. Siseriikliku rändlusteenuse osutamise valmisoleku loomiseks vajaliku riist- ja tarkvaraga seotud kulu hüvitamine**

(1) Siseriikliku rändlusteenuse osutamise valmisoleku loomiseksvastava riist- ja tarkvara maksumus ning nende hoolduskulu hüvitatakse elutähtsa mobiiltelefoniteenuse osutajale riigieelarvest Justiits- ja Digiministeeriumi eelarve kaudu. Nimetatud kulu hüvitatakse fikseeritud maksetena üks kord aastas vastavalt Justiits- ja Digiministeeriumi ning elutähtsa mobiiltelefoniteenuse osutaja vahel sõlmitud lepingule.

(2) Riist- ja tarkvara soetamise või väljavahetamise vajadus, soetamise viis ning soetamis- ja hoolduskulu kooskõlastatakse Justiits- ja Digiministeeriumiga enne riist- või tarkvara soetamist või väljavahetamist.

(3) Riist- ja tarkvara kohta esitab elutähtsa mobiiltelefoniteenuse osutaja Justiits- ja Digiministeeriumile kooskõlastamiseks vähemalt järgmised andmed ning dokumendid:

1) tarnija pakkumise riist- ja tarkvara funktsionaalsuse, koguse, maksumuse ning tarnetähtaja kohta;

2) riist- ja tarkvara hoolduskulu eelarve.

**§ 2. Hüvitise suuruse osas kokkuleppele mittejõudmine**

Justiits- ja Digiministeeriumi ja sideettevõtja vahel käesolevas määruses ettenähtud hüvitise suuruse osas kokkuleppele mittejõudmine ei saa olla elektroonilise side seaduse § 881 lõikes 2 sätestatud siseriikliku rändlusteenuse osutamise keeldumise aluseks.

**§ 3. Määruse jõustumine**

Määrus jõustub (kuupäev).

Rakendusakti kavand nr 21

VABARIIGI VALITSUS

MÄÄRUS

**Kaitseväe ja Kaitseliidu riiklikku järelevalvesse kaasamise tingimused ja kord**

Määrus kehtestatakse korrakaitseseaduse § 824 lõike 1 alusel.

**§ 1. Terminid**

**§ 2. Kaasamise taotlemine**

**§ 3. Kaasamise otsustamine**

**§ 4. Kaasatud kaitseväelaste ja Kaitseliidu liikmete alluvus**

**§ 5. Eritunnuse kirjeldus ja kasutamise nõuded**

**§ 6. Kaasamise väljaõppe korraldus ja õpiväljundid**

**§ 7. Väljaõppe ja kaasamisega kaasneva kulu hüvitamine**

**§ 8. Määruse jõustumine**

Määrus jõustub (kuupäev).

Rakendusakti kavand nr 22

VABARIIGI VALITSUS

MÄÄRUS

**Vanglateenistuse ametnike politsei ülesannetesse täitmisse kaasamise tingimused ja kord ning politseiametnike vangla ülesanne täitmisse kaasamise tingimused ja kord**

Määrus kehtestatakse politsei ja piirivalve seaduse § 31 lõike 3 ja vangistusseaduse § 1091 lõike 3 alusel.

**§ 1. Terminid**

**§ 2. Kaasamisel täidetavad ülesanded**

**§ 3. Kaasamise taotlemine**

**§ 4. Kaasamise otsustamine**

**§ 5. Kaasatud isikute alluvus**

**§ 6. Kulu hüvitamine**

**§ 7. Määruse jõustumine**

Määrus jõustub (kuupäev).

Rakendusakti kavand nr 23

VABARIIGI VALITSUS

MÄÄRUS

**Ulatusliku või pikaajalise päästetöö või demineerimistööga või kriisiolukorra ajal elanikkonnakaitsega seotud kulu juriidilisele isikule, vabatahtlikule päästjale, abidemineerijale ja päästetööle rakendatud füüsilisele isikule hüvitamise ning tasu maksmise alused, tingimused ja kord ning vabatahtlikule päästjale, abidemineerijale ja päästetööle rakendatud füüsilisele isikule ulatuslikul või pikaajalisel päästetööl või demineerimistööl või kriisiolukorra ajal elanikkonnakaitses osaletud aja eest hüvitatava kulu ja tasu maksmise alused, tingimused ja kord**

Määrus kehtestatakse päästeseaduse § 45 lõike 2 ja § 46 lõike 2 alusel.

**§ 1. Reguleerimisala**

Määrus reguleerib ulatuslikul või pikaajalisel päästetööl või demineerimistööl (edaspidi *päästetöö*) Vabariigi Valitsuse reservist:

1) vabatahtlikule päästjale tekitatud kulu hüvitamise ulatust ja korda;

2) vabatahtlikule päästjale päästetööl osaletud aja eest tasu maksmise korda;

3) päästeteenistuja, vabatahtliku päästja ja päästetööle rakendatud füüsilise isiku toitlustamise ja joogivee kulu hüvitamise ulatust ja korda.

**§ 2. Mõisted**

**§ 3. Hüvitatav kulu**

**§ 4. Tasu maksmise alused**

**§ 5. Tasu maksmise ulatus**

**§ 6. Toitlustamise ja joogivee kulu hüvitamine**

**§ 7. Hüvitise ja tasu taotlemise kord**

**§ 8. Määruse kehtetuks tunnistamine**

Vabariigi Valitsuse 9. septembri 2010 määrus nr 134 „Ulatusliku või pikaajalise päästetöö või demineerimistööga seotud kulude hüvitamise ja tasu maksmise ulatus ja kord“ tunnistatakse kehtetuks.

**§ 10. Määruse jõustumine**

Määrus jõustub (kuupäev).

Rakendusakti kavand nr 24

VABARIIGI VALITSUS

MÄÄRUS

**Kriisiolukorra ajal riigivara valitsemise üleandmine või ajutisse kasutusse võtmise, tagastamise ja kulu hüvitamise tingimused ja kord**

Määrus kehtestatakse riigivaraseaduse § 12 lõike 8 alusel.

**§ 1. Üldsätted**

Määrusega kehtestatakse kriisiolukorra ajal ühelt riigivara valitsejalt teisele täidesaatva riigivõimu asutusele riigivara valitsemise üleandmise ja ajutisse kasutusse võtmise põhimõtted, vara tagastamise ning kulu hüvitamise korraldamise põhimõtted.

**§ 2. Kinnisasja kasutuse üleandmine**

**§ 3. Vallasasja valitsemise üleandmine**

**§ 4. Riigivara tagastamine**

**§ 5. Kulu hüvitamine**

**§ 5. Määruse jõustumine**

Määrus jõustub (kuupäev).

Rakendusakti kavand nr 25

VABARIIGI VALITSUS

MÄÄRUS

**Nõuded varjendile, varjendi rajamise kohustusega hoonete täpsem loetelu hoone kasutamise otstarbe ja tööstus- ja laohoone tavapärase kasutajate arvu järgi ning varjumiskoha kohandamise põhimõtted**

Määrus kehtestatakse ehitusseadustiku § 11 lõike 5 ning tsiviilkriisi ja riigikaitse seaduse § 89 lõike 8 ja § 90 lõike 4 alusel.

**1. peatükk**

**Üldsätted**

**§ 1. Reguleerimisala**

(1) Määruses sätestatakse nõuded varjendile, sealhulgas ehituslikud nõuded, nõuded sisustusele ja varustusele, hooldusele, ligipääsetavusele ja tähistamisele, samuti varjendi rajamise kohustusega hoonete täpsem loetelu hoone kasutamise otstarbe ja vajadusel tööstus- ja laohoone tavapärase kasutajate arvu järgi.

(2) Määruses sätestatakse varjumiskoha kohandamise põhimõtted.

**2. peatükk**

**Nõuded varjendile**

**§ 2. Varjendi tüübid**

(1) Varjendid jaotatakse varjendi kaitseklassist ja suurusest tulenevalt kahte klassi:

1) S1-klassi varjendid, mille suurus on 20 ruutmeetrit kuni 135 ruutmeetrit ja mille konstruktsioon talub rõhulaine koormust kuni 100 kilopaskalit;

2) S2-klassi varjendid, mille suurus on 135 ruutmeetrit kuni 900 ruutmeetrit ja mille konstruktsioon talub rõhulaine koormust kuni 200 kilopaskalit.

(2) Hoones rajatava varjendi tüüp valitakse vastavalt planeeritava varjendi suurusele.

**§ 3. Varjendi üldnõuded**

(1) Mitme lähestikku asuva hoone kohta võib rajada ühe ühise varjendi. Seejuures tuleb tagada, et varjend on piisavalt suur, et mahutada kõikide selle varjendiga seotud või sellesse varjendisse määratud ehitiste kasutajaid ja varjend peab olema valmis kõige varem kasutusele võetava hoonega.

(2) Hoonete ühine varjend võib paikneda kaugeimast selle varjendiga seotud hoonest kuni 250 meetri kaugusel, kusjuures kauguse arvestamisel mõõdetakse vahemaad hoone välisuksest kuni varjendi sissepääsuni mööda käiguteed. Juhul kui käigutee ühisesse varjendisse on maa-alune, on erandina lubatud käigutee suurem pikkus.

(3) Varjendi peab saama varjumiseks ette valmistada 72-tunni jooksul alates vastavast korraldusest.

(4) Varjendil võib olla tavaolukorraks muu kasutusotstarve. Tavaolukorra kasutusotstarve peab võimaldama varjendi kasutamiseks ettevalmistamist 72-tunni jooksul.

(5) Varjendis tuleb hoida temperatuuri +10 C kuni +25 C.

(6) Varjendi ehitamise kohustus määratakse ehitise peamise kasutusotstarve järgi.

**§ 4. Varjendi suuruse määramine**

(1) Varjendi suuruse määramisel võetakse arvesse hoone netopinnast kasulik pind, st hoone netopindala, mida püsivalt kasutavad inimesed, sh eluruumid, tööruumid, olmeruumid ja muud sellised ruumid (edaspidi „kasulik pind“). Varjendi suuruse määramisel ei arvestata hoone tehnoruumide, parkimiskorruste, abiruumide ja muude hoone osadega, kus inimesed püsivalt ei viibi.

(2) Varjendi tegelik varjendiruum on varjendis inimeste kaitseks eraldatud ruum, iga varjuva isiku kohta peab olema ruumi arvestuslikult vähemalt 0,75 ruutmeetrit.

(3) Käesoleva määruse § 19 lõikes 1 (eluhoone jm „hoone tüüp 1“) nimetatud hoone puhul on varjendi tegelik varjendiruum vähemalt 2% kasulikust pinnast.

(4) Käesoleva määruse § 19 lõikes 2 (tööstushoone jm „hoone tüüp 2“) nimetatud hoone puhul on varjendi tegelik varjendiruum vähemalt 1% kasulikust pinnast. Juhul kui tööstushoone kasutajate arvu arvestades tuleks kasuliku pinna järgi määratav varjendi tegelik suurus liiga suur, võib varjendi varjendiruumi suurust arvestada kasutajate arvu järgi, tagades tegeliku varjendiruumi vähemalt 0,75 ruutmeetrit hoone kasutaja kohta.

(5) Käesoleva määruse § 18 (avalik varjend jm „hoone tüüp 3“) nimetatud hoone puhul on varjendi tegelik varjendiruum vähemalt 2% kasulikust pinnast.

**§ 5. Varjendi paiknemine**

(1) Üldjuhul paikneb varjend hoone kõige madalamal korrusel, eelistatult maa-alusel korrusel.

(2) S1-klassi varjendeid võib rajada hoone osana või eraldiseisva hoonena kas täielikult või osaliselt maa-alusena või hoone esimese korrusele.

(3) S2-klassi varjend rajatakse üldjuhul maa-alusena.

(4) Vältida tuleb varjendi paigutamist madalamale kui üks meeter põhjavee tasemest ja maa-alusele korrusel üleujutusohuga kohas.

(5) Varjendi piirdesein ja juurdepääsuteed ei tohi piirneda ruumiga, mille eripõlemiskoormus on üle 1200 megadžauli ruutmeetri kohta või kus paiknevad kõrgsurveseadmed, plahvatusohtlikud ained või suures koguses vedelikke (basseinid, suured veehoidlad).

(6) S2-klassi varjendi asemel võib rajada kaks või mitu S1-klassi varjendit. Kõrvuti võib paigutada kuni kaks S1-klassi varjendit (edaspidi *varjendirühm)*, mille tegelik varjendiruum on maksimaalselt 270 ruutmeetrit. Varjendirühmade vaheline kaugus peab olema vähemalt 20 meetrit.

**§ 6. Varjendi ruumid**

(1) Varjendi ruumide hulka loetakse kõiki survekaitses seespool asuvaid ruume.

(2) Varjendi sissepääs ja väljapääs ning väljaspool survekonstruktsioone asuvad varjendi seadmete ja kanalite jaoks vajalikud ruumid loetakse varjendiga seotud ruumideks.

(3) Tegeliku varjendiruumi juurde kuuluvad järgmised abiruumid ja hoiukohad:

1) olmeruum – vähemalt kahe ruutmeetri suurune ala, kus on olemas elektrivarustus koos pistikupesadega;

2) koht värske (joogi)vee hoiustamiseks, tagades tegeliku varjendiruumi iga ruutmeetri kohta 40 liitrit vett, kui varjendis on veevarustus, on nõutav vee hoiustamise kogus 15 liitrit tegeliku varjendiruumi ruutmeetri kohta;

3) koht jäätmete hoiustamiseks, 15 liitrit tegeliku varjendiruumi ruutmeetri kohta;

4) käimla, iga 20 ruutmeetri tegeliku varjendiruumi kohta üks käimla, ühele tualetiboksile arvestatakse vähemalt 0,7 ruutmeetrit.

(4) Tegelikule varjendiruumile lisaks tuleb arvestada järgmiste abiruumidega:

1) sulgetelk või sulgeruum, mille suurus on vähemalt 2,5 ruutmeetrit;

2) ventilatsiooniseadme kohta vähemalt 1,5 ruutmeetrit seadme kohta;

3) esmaabiruum, kui tegelik varjendiruum on suurem kui 135 ruutmeetrit.

(5) Tegeliku varjendiruumi hulka ei loeta:

1) alla 1,6 meetri kõrguseid ruume;

2) vähem kui 2 meetri laiuseid ruume.

(6) Varjendiruum võib koosneda ühest või mitmest ruumist, seejuures tuleb kõikides ruumides tagada piisav ventilatsioon.

(7) Kui S1-klassi varjendi tegelik varjumisruum on suurem kui 90 ruutmeetrit, tuleb see raudbetoonist vaheseina abil jagada kaheks sektsiooniks.

(8) Vibratsioonikindluse tagamiseks ei tohi vaheseinad olla müüritud ja varjendi siseseinu ja lage ei tohi krohvida. Katmata betoonist varjendi sisepinnad tuleb töödelda tolmu siduva ainega.

(9) Varjendi kõrgus on vähemalt 2,3 meetrit. Talade ja kanalite juures peab vaba kõrgus olema vähemalt kaks meetrit. Ruumi osasid, mille kõrgus on alla 1,6 meetri ei loeta tegeliku varjendiruumi pinna hulka.

(10) Lemmikoomadele rajatakse võimalusel eraldi ala.

**§ 7. Varjendi tuleohutus**

(1) Kui varjend on eraldi tuletõkkesektsioon, siis kasutatakse varjendi igapäevasest kasutusotstarbest lähtuvalt selle uksena vastavat tuletõkkeust ja tavaolu ventilatsioonis tuletõkkeklappi.

(2) Varjendi suitsueemaldus tagatakse avariiväljapääsuava või avariiväljapääsu koridori kaudu.

**§ 8. Liikumisteed**

(1) Varjendil peab olema lihtne ja selge sissepääsutee ja ohutu väljumistee.

(2) Varjendist peab saama väljuda vähemalt kahes suunas.

(3) Varjendi ruumid ja liikumisteed peavad olemas korraldatud nii, et liikumispuudega inimest saab vajadusel kõrvalise abiga varjendisse transportida ja liikumispuudega inimene saab varjendis kasutada talle vajaminevat abivahendit.

(4) Varjendil võib olla mitu sissepääsuteed. Sama sissepääsutee võib viia mitme varjendi juurde. Sissepääsutee laius on vähemalt 1,2 meetrit.

(5) Varjendil võib olla mitu kaitseust, neist ühe sissepääsu ava laius peab olema vähemalt 0,9 meetrit. Kui sissepääsutee laius on vähemalt 1,6 meetrit, siis peab varjendi ühe kaitseukse laius olema vähemalt 1,2 meetrit.

(6) Kaitseuksega külgnevad või selle vastas olevad seinad ei või olla müüritud.

(7) Varjendi kaitseukse avanemisruumi kaitsvad konstruktsioonid peavad lisaks tavalisele koormusele taluma ka 25 kN/m2 kilonjuutonit ruutmeetri kohta varisemiskoormust.

(8) Vastastikku asetsevate varjendite kaitseuksi ei paigutata üksteise vastu, et tagada uste samaaegse avanemise võimalikkus.

(9) Avariiväljapääsu kavandamisel arvestatakse hoone varingualaga ja luuakse võimalus avariiväljapääsu kaudu väljuda varingualast kaugemale. Hoone varingualaks loetakse hoone väliste kandvate osade kõrgusest ühte kolmandikku.

(10) Kahel või enamal varjendil võib olla ühine väljapääsutee.

(11) Tugevdatud liikumistee algab varjendi uksest ja lõppeb hoone välisseina juures. Tugevdatud liikumistee laius peab olema vähemalt 1,2 meetrit ja selle konstruktsioon peab lisaks tavalisele koormusele taluma ka 25 kN/m2 kilonjuutonit ruutmeetri kohta varisemiskoormust.

(12) Varjendi väljapääsuteed kavandatakse kasutades järgmisi lahendusi:

1) maapealsel varjendil avariiväljapääsuava maapealses välisseinas;

2) maa-alusel varjendil väljapoole varinguala viiv avariiväljapääsukoridor (võimalusel eelistatud lahendus);

3) maa-alusel varjendil tugevdatud liikumistee hoone sees ja avariiväljapääsuava varjendi seinas maa all maksimaalselt 2 meetrit maapinnast;

4) kui eeltoodud lahendused ei ole teostatavad, siis on maa-alusel varjendil lubatud rajada avariiväljapääsukoridor varingualale ja avariiväljapääsuava varjendi seinas maa all maksimaalselt 2 meetrit maapinnast.

(13) Avariiväljapääsuavana kasutatakse varjendisse sissepoole avanevat luuki.

(14) Avariiväljapääsuava peab olema varjendis vabalt juurdepääsetavas asukohas.

(15) Avariiväljapääsuava standardmõõtmed on 600 x 800 millimeetrit ja 700 x 1200 millimeetrit. Avariiväljapääsuava servad jäetakse varjendi sise- ja väliskülgedel lae- ja seinapindadest vähemalt 150 millimeetri kaugusele. Avariiväljapääsu välis- ja siseküljele kasutatakse varjendis hoiustatavat redelit, kui ava alaserv on maapinnast või põrandast kõrgemal kui 2 meetrit.

(16) Avariiväljapääsuava alumine serv võib olla maapinnast allpool maksimaalselt 2 meetrit. Kui alumine serv on sügavamal kui 2 meetrit, tuleb varjendist teha ülespoole suunatud avariiväljapääsukoridor.

(17) Avariiväljapääsuava ümbritsev pinnas peab olema kergesti eemaldatav ja vältida tuleb pinnase külmumist.

(18) Avariiväljapääsukoridori mõõtmed on vähemalt 800 ×1200 millimeetrit ja see suunatakse väljapoole varinguala maa peale või maa alla. Avariiväljapääsukoridori konstruktsioonid peavad vastama varingukoormusele 25 kilonjuutonit ruutmeetri kohta. Avariiväljapääsu-koridori vertikaalsetesse osadesse paigaldatakse statsionaarsed redelid.

(19) Avariiväljapääsukoridori välimise otsa ava alumine serv võib olla maapinnast allpool maksimaalselt 2 meetrit. Avariiväljapääsukoridori välimise otsa ava sulgemiseks võib kasutada terasluuki, samuti võib ava kinni laduda kergblokkidega, mida saab koridori poolelt lammutada. Avariiväljapääsukoridor peab välimise otsa ava ees olema vähemalt kahe meetri ulatuses horisontaalne. Väljaspool avariiväljapääsukoridori ava juures peab pinnas olema kergesti kaevatav ja mittekülmuv vähemalt ühe meetri kaugusel avast.

**§ 9. Varjendi konstruktsioonid**

(1) Varjendi konstruktsioon võib moodustada osa hoone kandvast konstruktsioonist.

(2) Varjendi piirdekonstruktsiooni ei tohi teha paisuvuuke. Hoone muu konstruktsiooni jaoks vajalikud paisuvuugid peavad asuma väljaspool varjendit.

(3) Omavahel kokkupuutuvate varjendite piirdeseinade vahele tuleb jätta paisuvuuk.

(4) Varjendis kasutavad metallkonstruktsioonid, nagu redelid, käsipuud ja muu sarnane sisustus, peab olema korrosioonikindluse tagamiseks vähemalt kuumtsingitud.

(5) Varjendi kandev sisekonstruktsioon tehakse raudbetoonist.

(6) S1-klassi varjendi piirdekonstruktsioon peab olema projekteeritud taluma lisaks tavakoormusele ka järgimisi lööklaine koormusi:

1) lagi ja piirdeseinad 100 kN/m2;

2) põrand, põrandapind välisolude vastas 100 kN/m2;

3) pinnasele toetuv põrand – nõue puudub;

4) avariiväljapääsukoridor 25 kN/m2.

(7) Kõik varjendi konstruktsiooni peavad olema projekteeritud mistahes suunast mõjuvale vibratsioonikoormusele, mis on vähemalt kaks korda suurem kui varjendi konstruktsiooni mass.

(8) Üksteise peal asuvate eraldiseisvate S1-klassi varjendite vahelise vahelae raudbetooni paksus on vähemalt 300 millimeetrit.

(9) Varjendi põrand, kandvad raudbetoonist vaheseinad ja postid ning kahekorruselise varjendi raudbetoonist vahelagi peab olema vähemalt 150 millimeetrit paksud.

(10) Varjendi piirdeseintesse võib teha varjendi jaoks vajalikke süvispaigaldisi. Varjendi lakke süvispaigaldisi teha ei tohi. Kõik varjendi ülapoolele jäävad kütte-, vee-, ventilatsiooni- ja elektripaigaldised viiakse/projekteeritakse/paigaldatakse/ehitatakse selleks ettenähtud paigaldusruumi, mis asub varjendi piirdekonstruktsioonist väljaspool.

(11) Varjendi piirdeseinas võib lisaks kaitseuksele olla avariiväljapääsu avasid ja tavaolude ventilatsiooni sulgeseadmeid ja muid varjendi jaoks vajalikke avasid, tingimusel, et avade kogupindala ei üle S1-klassi varjendi puhul neli protsenti tegeliku varjendiruumi pindalast.

(12) Kui varjend tuleb soojustada, paigaldatakse soojustus varjendi piirdekonstruktsiooni välisküljele.

(13) Varjendi seinad, lagi ja põrand tuleb betoonitolmu sidumiseks töödelda.

(14) Varjendi seinad, põranda ja lae võib katta tugevalt kinnituvate tasandusmaterjalide ja tavaliste värvidega. Põrandal võib kasutada tavapäraseid põrandakatteid. Seinaplaadid tuleb kinnitada otse betoonipinnale vibratsioonikindla seguga.

**§ 10. Killukaitse**

(1) Varjendi uksed, luugid, ventiilid ja muud seadmed peavad olemas kas killukindlad või peavad olema ülalt ja küljelt kaitstud killukaitsekonstruktsioonidega, mis pakuvad kaitset lenduvate esemete eest, mis tulevad 45 kraadise või suurema nurga all.

(2) Killukaitse konstruktsiooni hulka loetakse kõik varjendi konstruktsioonid, mis asuvad kaitstavast objektist kuni 10 meetri kaugusel.

(3) Kildude eest kaitsvaks konstruktsiooni kokku liidetud minimaalne paksus on järgmine:

1) raudbetoon 200 millimeetrit;

2) teras 30 millimeetrit;

3) pinnas 600 millimeetrit.

**§ 11. Varjendi ventilatsioon**

(1) Varjendile tehakse tavakasutuseks mõeldud ventilatsioon vastavalt ehitise ja ruumi tavakasutuse otstarbele ja varjumise korral kasutatav ventilatsioon.

(2) Varjumise korral vajaliku ventilatsioonisüsteemi osad on:

1) ventilatsiooniseade iga 45 ruutmeetri tegeliku varjendiruumi pindala kohta;

2) torustik iga ventilatsiooniseadme jaoks;

3) värske õhu kanal;

4) jaotuskanal koos õhuventiilidega, mis jagab õhku varjendiruumi;

5) väljatõmbeventiil, mille kaudu liigub õhk varjendiruumist sulgeruumi;

6) ülerõhuventiilid, kaks tükki ventilatsiooniseadme kohta, mille kaudu õhk varjendist väljub ja mis reguleerivad varjendi ülerõhku;

7) ülerõhumõõtur, mis näitab rõhkude erinevust varjendiruumi ja välisõhu vahel;

8) tavaoludes kasutatava ventilatsiooni sulgeseade, mis suletakse varjumise ajal.

(3) Ventilatsiooni projekteeritakse nii, et õhk jaotuks ühtlaselt kogu varjendis.

(4) Varjumise ajal peab ventilatsioon hoidma varjendis ülerõhku vähemalt 50 paskalit, et vältida ohtlike ainete sattumist välisõhu kaudu varjendisse.

(5) Sissepuhkeõhk jagatakse kõikidesse varjendi ruumidesse vastavalt nende pindalale. Väljatõmbeõhk juhitakse tualettruumide, sulgeruumi või sulgetelgi kaudu varjendist välja.

(6) Varjendi õhuvarustus tuleb tagada ka varingu korral. Selleks paikneb õhuvõtutoru eelistatult väljaspool varinguala. Juhul kui see ei ole võimalik, peab õhuvõtukoht olema varisemiskindel või varingu eest kaitstud. Õhuvõtukoht peab olema 0,8 meetrit kõrgemal allpool olevast horisontaalpinnast.

(7) Maapealses varjendis võetakse õhk üldjuhul varjendi seina paigaldatud läbiviigutoru kaudu otse ventilatsiooniseadmesse. Läbiviigutoru kaitstakse üldjuhul killukaitseplaadiga.

(8) Maa-aluses varjendis:

1) võetakse üldjuhul õhku väljastpoolt varinguala;

2) sissepuhkekanalina võib kasutada avariiväljapääsukoridori, sel juhul võetakse välisõhk läbi avariiväljapääsukoridori luugis asuva võre, tagades, et võre avatud ala peab olema vähemalt 0,02 ruutmeetrit iga ventilatsiooniseadme kohta;

3) välisõhu võib avariiväljapääsukoridori juhtida ka eraldi õhuvõtutoru kaudu;

4) varingualal paiknev õhuvõtutoru tuleb kaitsta 100 kilonjuutonilise tugevuse varisemise eest betoonkonstruktsiooniga või kasutada vastava tugevusega vertikaaltoru;

5) maasse paigaldatud kuumtsingitud terastoru kaudu, torusse tuleb teha vee-eemaldus.

(9) Juhul kui lõigetes 7 ja 8 toodud lahendused ei ole rakendatavad võib varjendi sissepuhkeõhu võtta hoone siseruumide kaudu.

(10) Kui varjendisse tuleb paigutada rohkem kui üks ventilatsiooniseade, peab nende jaoks olema eraldi ruum. Ventilatsiooniseadme ees peab olema piisavalt ruumi seadme käsitsi juhtimiseks.

(11) Tavaolu ventilatsioonikanalid, torud ja elektripaigaldised võib viia läbi varjendi piirdeseina selleks tehtud avause kaudu, mida peab saama varjumise ajal sulgeda sulgeluugiga.

**§ 12. Sulgeruum ja sulgetelk**

(1) Varjendis peab olema sulgeruum või sulgetelk, mis takistab ohtlike ainete sattumist varjendisse varjendi ukse avamisel.

(2) Sulgetelk paigaldatakse varjendi kasutamise ettevalmistamisel kaitseukse siseküljele. Varjendi kaitseukse siseküljel peab sulgetelgi jaoks olema ruumi vähemalt 2,5 ruutmeetrit ja vajalik ruum peab olema tasane ja see tuleb välja tuua varjendi joonisel.

(3) Sulgetelgi asemel võib varjendile ehitada sulgeruumi, mille minimaalne pindala on 2,5 ruutmeetrit. Sulgeruumi seinad peavad olema kergesti puhastatavad ja pesukindlad. Sulgeruum peab olema eraldatud õhu- ja veetihedalt teistest ruumidest. Sulgeruumis peab asuma veekraan, valamu ja äravool.

**§ 13. Varjendi olmetingimused**

(1) Iga 20 ruutmeetri tegeliku varjendiruumi pindala kohta peab olema vähemalt üks tualett. Tualeti asukoht märgitakse varjendi joonisele.

(2) Varjendis peab olema veekraan. S1-klassi varjendil võib veekraan asuda väljaspool varjendit kuni 15 meetri kaugusel varjendi uksest.

(3) Side kasutamist võimaldav tehniline süsteem.

(4) Elektrivarustus ja küte.

(5) Varjendis tuleb korraldada jäätmete kogumine.

**§ 14. Varjendi varustuse vastavuse hindamine**

Varjendi seadmete ja varustuse, sh kaitseuste ja -luukide, ventilatsiooniseadmete, sulgetelkide ja muude seadmete nõuetele vastavus peab olema kontrollitud sõltumatu hindamisasutuse poolt.

**§ 15. Nõuded varjendi kontrollile ja hooldusele**

Varjendis tuleb iga-aastaselt kontrollida:

1) ventilatsiooniseadme käivitumist ja tagada selle töö vähemalt viieks minutiks aastas, kontrollides seejuures ruumi õhutihedust ja ülerõhunäidiku toimimist;

2) kanalisatsiooni sulgeventiili täielikku sulgumist ja avamist;

3) varjendi kaitseukse sulgumist ja uste tihendite korrasolekut;

4) varjendi vajaliku varustuse olemasolu.

**3. peatükk**

**Varjumiskoha kohandamise põhimõtted**

**§ 16. Varjumiskoht**

(1) Varjumiskoha konstruktsioon peab pakkuma kaitset lenduvate kildude eest. Varjumiskohal võib olla aken, mille peab saama varjumise ettevalmistamisel katta liivakottide või muu sarnase kaitsevahendiga.

(2) Varjumiskohas peab olema tagatud piisav õhuvahetus arvestades varjumiskohas viibivate isikute hulka. Õhuvahetus võib käia läbi aknaava.

(3) Varjumiskohal peaks olema varuväljapääs. Varuväljapääsuna võib kasutada piisava suurusega aknaava või kergblokkidega kinni laotud ava, mida saab varjumisruumi poolelt lammutada.

(4) Varjumiskohas peab saama hoiustada joogivett ja kasutada varjumise ajal kuivkäimlat.

(5) Varjumiskohta ei paigutata soojasõlme või muusse tehnosüsteemi ruumi, mis võib plahvatusega kaasneva lööklaine või vibratsiooni tõttu puruneda ja muutuda varjumiskohas viibivatele inimestele eluohtlikuks.

(6) Avalik varjumiskoht peab olema kõigile ligipääsetav.

**4. peatükk**

**Varjendi ja varjumiskoha tähistus**

**§ 17. Nõuded varjendi ja varjumiskoha tähistamisele**

(1) Avalik varjend ja varjumiskoht tähistatakse rahvusvahelise tsiviilkaitsetunnusmärgiga, nagu on sätestatud 12. augusti 1949 Genfi konventsioonide 8. juuni 1977 (I) lisaprotokolli rahvusvaheliste relvakonfliktide ohvrite kaitse kohta artiklis 66. Rahvusvahelisele tsiviilkaitsetunnusmärgile lisatakse sõnad „VARJUMINE“. Avaliku varjendi ja varjumiskoha tähis on esitatud käesoleva määruse lisas.

(2) Avaliku varjendi ja varjumiskoha tähis paigutatakse avaliku varjendi ja varjumiskoha sissepääsu lähedusse nähtavale kohale. Võimaluse korral tähistatakse avaliku varjumiskohani liikumise tee, lisades avaliku varjendi ja varjumiskoha tähisele teetähise, näiteks suunanoole, korruse numbri või kauguse meetrites.

(3) Mitteavalik varjend ja varjumiskoht tähistatakse hoonesiseselt käesoleva määruse lisas toodud varjumise märgisega. Hoone omanik teavitab mitteavaliku varjumiskoha kasutajat selle asukohast ja kasutamisest.

(4) Varjendi ja varjumiskoha märgiste näited on lisas 1.

**4. peatükk**

**Varjendi rajamise kohustusega hoonete täpsem loetelu hoone kasutamise otstarbe järgi**

**§ 18. Avaliku varjendiga hoone**

Avalik varjend rajatakse, kui püstitatakse järgmine hoone, mille netopind on vähemalt 10 000 ruutmeetrit:

1) 12311 - kaubandushoone;

2) 12411 - lennujaama hoone;

3) 12413 - raudteejaama hoone;

4) 12415 - bussijaama hoone;

5) 12611 - teater, kino, kontserdi- või universaalsaalide hoone;

6) 12615 - klubi või rahvamaja;

7) 12616 - tantsusaal, diskoteek või ööklubi;

8) 12621 - muuseum või kunstigalerii;

9) 12623 - raamatukogu;

10) 12651 - spordihall või võimla;

11) 12619 - muu meelelahutushoone.

**§ 19. Mitteavaliku varjendiga hoone**

(1) Mitteavalik varjumiskoht rajatakse, kui püstitatakse järgmine hoone, mille netopind on vähemalt 1200 ruutmeetrit:

1) 11221 - ridaelamu;

2) 11222 - muu kolme või enama korteriga elamu;

3) 11311 - päevakeskus;

4) 11312 - tugikodu;

5) 11313 - varjupaik;

6) 11314 - lastekodu;

7) 11315 - noortekodu;

8) 11316 - üldhooldekodu;

9) 11317 - koolkodu;

10) 11318 - sotsiaalse rehabilitatsiooni keskus;

11) 11319 - erihooldekodu;

12) 11321 - ühiselamu üliõpilastele või õpilastele;

13) 11322 - ühiselamu teistele sotsiaalsetele gruppidele;

14) 12111 - hotell, motell või külalistemaja;

15) 12131 - restoran;

16) 12139 - muu toitlustushoone

17) 12201 - büroohoone;

18) 12611 - teater, kino, kontserdi- või universaalsaalide hoone;

19) 12615 - klubi või rahvamaja;

20) 12616 - tantsusaal, diskoteek või ööklubi;

21) 12619 - muu meelelahutushoone;

22) 12621 - muuseum või kunstigalerii;

23) 12623 - raamatukogu;

24) 12631 - koolieelne lasteasutus: lastesõim või -aed, päevakodu või lasteaed-algkool;

25) 12632 - põhikooli või gümnaasiumi õppehoone;

26) 12633 - kutseõppeasutuse õppehoone;

27) 12634 - ülikooli või rakenduskõrgkooli õppehoone;

28) 12641 - haigla;

29) 12645 - sanatoorium või spaa;

30) 12651 - spordihall või võimla;

31) 12743 - päästeteenistuse hoone.

(2) Mitteavalik varjend rajatakse, kui püstitatakse järgmine hoone, mille suletud brutopind on vähemalt 1500 ruutmeetrit ja mille tavapärane kasutajate arv on suurem kui 10 inimest:

1) 12511 - maavarade kaevandamise ja töötlemise hoone;

2) 12512 - energeetikatööstuse hoone;

3) 12513 - keemiatööstuse hoone;

4) 12514 - toiduainetetööstuse hoone;

5) 12515 - ehitusmaterjalide või -toodete tööstuse hoone;

6) 12516 - kergetööstuse hoone;

7) 12517 - puidutööstuse hoone;

8) 12518 - masina- või seadmetööstuse hoone;

9) 12519 - muu tööstushoone.

**§ 20. Varjumiskoha kohandamine**

Käesoleva määruse §-des 19 ja 20 nimetatud hoonetes, mis on püstitatud enne 1.septembrit. 2025 a. ja kus varjumisplaani kohaselt on võimalik kohandada mingi hoone osa varjumiskohaks, tehakse seda lähtudes käesoleva määruse §-s 17 sätestatust.

**5. peatükk**

**Rakendussätted**

**§ 21.** **Määruse jõustumine**

Määrus jõustub (kuupäev).

**Lisa. Varjendi ja varjumiskoha tähis**

Vabariigi Valitsuse …. määrus nr …

„Nõuded varjendile, varjendi rajamise kohustusega hoonete täpsem loetelu hoone kasutamise otstarbe ja tööstus- ja laohoone tavapärase kasutajate arvu järgi ning varjumiskoha kohandamise põhimõtted“

Lisa

**Avaliku varjendi ja varjumiskoha tähis**

Pilt, millel on kujutatud tekst, Font, kolmnurk, järjekord

Tehisintellekti genereeritud sisu võib olla ebatõene.

Rakendusakti kavand nr 26

VABARIIGI VALITSUS

MÄÄRUS

**Nõuded varjumisplaanile ja selle avalikustamisele ning varjumisplaani koostamise kord**

Määrus kehtestatakse tsiviilkriisi ja riigikaitse seaduse § 91 lõike 3 alusel.

**§ 1. Reguleerimisala**

Käesolev määrus sätestab nõuded varjumisplaanile, sh varjumisvõimaluste hindamisele, varjumisplaani avalikustamisele ja plaani koostamise korra.

**§ 2. Varjumisplaani koostamine**

Varjumisplaan koostatakse hoonete kohta, kuhu tsiviilkriisi ja riigikaitse seaduses nimetatud juhul rajatakse varjend. Samuti tuleb varjumisplaan koostada nende hoonete kohta, mis on püstitatud enne 2026. aasta 1. jaanuari, kuid kriteeriumide järgi tuleks uute hoonete puhul neisse rajada varjend.

**§ 3. Varjumisplaani koostamise eesmärk**

Varjumisplaani koostamise eesmärk on:

1) varjumisvõimaluste hindamine ehitises ja;

2) varjumise korralduslike meetmete kirjeldamine.

**§ 4. Varjumisplaan**

(1) Varjumisplaan peab nimetama ära hoone varjumispõhimõtte.

(2) Kui hoonesse ei pea rajama varjendit ning hoones või selle vahetus läheduses puudub varjumiskohaks sobiv hoone osa, tuleb varjumisplaanis tuleb sel juhul kirjeldada varjumise korraldus hoones. Hoone omanik peab hoone kasutajaid teavitama, et hoones sees puudub varjumise võimalus.

(3) Kui hoones või selle vahetus läheduses on olemas hoone osa, mis kaitseb inimesi piisavalt lenduvate kildude eest ja mida saab kohandada varjumiskoha nõuetele vastavaks, siis tuleb see kohandada varjumiskoha põhimõtetele vastavaks ning varjumisplaanis tuleb kirjeldada varjumise korraldus hoones.

(4) Varjumisplaani osadeks on:

1) joonis varjendi või varjumiskoha asukohaga hoones või selle vahetus läheduses, sh vajadusel teekond varjendisse;

2) varjendi või varjumiskoha suurus ja selle mahutavus ning selle tavapärane kasutusotstarve;

3) vajalikud tegevused (meetmed) varjendi või varjumiskoha ettevalmistamisel varjumiseks 72 tunni jooksul, tuues välja vajalikud tegevused koos vastutajatega;

4) varjendi või varjumiskoha ligipääsetavuse kirjeldus;

5) vajadusel hoonesisese teavituse korraldus varjumise vajaduse korral;

6) varjendi kontrolli ja hoolduse korraldus ja tehtud kontrollide ja hoolduste ülevaade.

**§ 5. Varjumisplaani kinnitamine ja uuendamine**

(1) Varjumisplaan kinnitatakse hoone omaniku või korteriühistu juhatuse poolt.

(2) Varjumisplaani uuendatakse kui see on asjakohane, näiteks hoone ümberehitamise järgselt või varjumise läbi viimise muutmisel.

**§ 6. Varjumisplaani avalikustamine**

(1) Varjumisplaan varjendi rajamise kohustusega hoonete kohta esitatakse hoone dokumentatsiooni hulgas ehitisregistrisse.

(2) Varjumisplaanis kajastuv varjumise läbi viimine, sh varjendi või varjumiskoha asukoht hoones, tehakse teatavaks kõigile hoone kasutajatele.

**§ 7. Määruse jõustumine**

Määrus jõustub (kuupäev).

Rakendusakti kavand nr 27

VABARIIGI VALITSUS

MÄÄRUS

**Vabariigi Valitsuse määruste muutmine seoses tsiviilkriisi ja riigikaitse seaduse jõustumisega**

Määrus kehtestatakse tervishoiuteenuste korraldamise seaduse § 17 lõike 2 ja § 591 lõike 3, päästeseaduse § 5 lõike 3, ettevõtluse toetamise ja laenude riikliku tagamise seaduse § 7 lõike 3, kaitseväeteenistuse seaduse § 11 lõike 2, kiirgusseaduse § 105 lõike 3, Vabariigi Valitsuse seaduse § 27 lõike 3 ja § 42 lõike 1, elektroonilise side seaduse § 115 lõike 2, riigisaladuse ja salastatud välisteabe seaduse § 11 lõike 1, § 13 lõike 5, § 14 lõike 4, § 15 lõigete 4 ja 5, § 20 lõigete 4 ja 6, § 27 lõike 13, § 31 lõike 5, § 36 lõike 3, § 39 lõike 1, § 41 lõike 6, § 42 lõike 4, § 46 lõike 4, § 51 lõike 6 ja maksukorralduse seaduse § 17 lõike 1 ja kogumispensionide seaduse § 724 lõike 6 alusel.

**§ 1. Vabariigi Valitsuse 15. märtsi 2012. a määruse nr 26 „Infoturbe juhtimise süsteem“ muutmine**

Vabariigi Valitsuse 15. märtsi 2012. a määruse nr 26 „Infoturbe juhtimise süsteem“ tehakse järgmised muudatused:

1) paragrahvi 4 lõike 4 punktis 7 asendatakse sõna „hädaolukorraks“ sõnaga „kriisiolukorraks“;

2) paragrahvi 4 lõike 4 punktis 8 jäetakse välja tekstiosa „hädaolukorra seaduse § 37 lõike 3 punkti 3 kohaselt“.

**§ 2. Vabariigi Valitsuse 27. aprilli 2004. a määrust nr 151 „Kaitseministeeriumi põhimäärus“ muutmine**

Vabariigi Valitsuse 27. aprilli 2004. a määruses nr 151 „Kaitseministeeriumi põhimäärus“ asendatakse sõna „riigikaitse“ sõnadega „sõjaline riigikaitse“ vastavas käändes.

**§ 3. Vabariigi Valitsuse 28. märtsi 2013. a määruse nr 54 „Kaitseväekohuslaste registri põhimäärus“ muutmine**

Vabariigi Valitsuse 28. märtsi 2013. a määruses nr 54 „Kaitseväekohuslaste registri põhimäärus“ tehakse järgmised muudatused:

**1)** paragrahvi 11 lõike 1 punktis 9 asendatakse sõnad „riigikaitseliste ülesannete“ sõnadega „püsiva kriisiülesande“;

**2)** paragrahvi 19 punktis 6 asendatakse sõna „riigikaitseseaduses“ sõnadega „tsiviilkriisi ja riigikaitse seaduses“;

**3)** paragrahvi § 22 lõikes 1 asendatakse tekstiosa „riigikaitseseaduse § 24 lõike 1“ tekstiosaga „tsiviilkriisi ja riigikaitse seaduse § 50 lõike 1“.

**§ 4.** **Vabariigi Valitsuse 20. detsembri 2018. a määruse nr 119 „Kiirabi, haiglate, pääste- ja politseiasutuste ning Terviseameti kiirabialase koostöö kord“ muutmine**

Vabariigi Valitsuse 20. detsembri 2018. a määruse nr 119 „Kiirabi, haiglate, pääste- ja politseiasutuste ning Terviseameti kiirabialase koostöö kord“ § 1 lõige 3 muudetakse ja sõnastatakse järgmiselt:

„(3) Käesoleva määruse kiirabialase koostöö õigusi ja kohustusi reguleerivaid sätteid kohaldatakse ka tervishoiu toimepidevust ohustava olukorra ja kriisiolukorra ajal kuni Terviseameti juhiste saamiseni, arvestades tervishoiuteenuste korraldamise seaduses ja tsiviilkriisi ja riigikaitse seaduses sätestatud põhimõtteid.“.

**§ 5. Vabariigi Valituse 7. märtsi 2019. a määruse nr 21 „Maksukohustuslaste registri põhimäärus“ muutmine**

Vabariigi Valituse 7. märtsi 2019. a määruses nr 21 „Maksukohustuslaste registri põhimäärus“ tehakse järgmised muudatused:

1) paragrahvi 53 lõiget 2 täiendatakse punktiga 101 järgmises sõnastuses:

„101) teave taustakontrolli kohustuse kohta elutähtsa teenuse osutaja juures;“;

2) määrust täiendatakse normitehnilise märkusega järgmises sõnastuses:

„Euroopa Parlamendi ja nõukogu direktiiv (EL) 2022/2557, mis käsitleb elutähtsa teenuse osutajate toimepidevust ja millega tunnistatakse kehtetuks nõukogu direktiiv 2008/114/EÜ (ELT L 333, 27.12.2022, lk 164–198).“;

**§ 6.** **Vabariigi Valitsuse 15. detsembri 2021. a määruse nr 118 „Pensionilepingute pensionimaksete tegemise täpsemad tingimused ja kord“ muutmine**

Vabariigi Valitsuse 15. detsembri 2021. a määruse nr 118 „Pensionilepingute pensionimaksete tegemise täpsemad tingimused ja kord“ § 2 lõiget 2 täiendatakse teise lausega järgmises sõnastuses:

„Kriisiolukorra ajal võib Sotsiaalkindlustusamet arvestada sotsiaalseadustiku üldosa seaduse § 301 lõikes 1 sätestatut.“.

**§ 7.** **Vabariigi Valitsuse 6. jaanuari 2011. a määruse nr 5 „Päästesündmusel osalevate riigi- ja kohaliku omavalitsuse asutuste ning isikute koostöö kord” muutmine**

Vabariigi Valitsuse 6. jaanuari 2011. a määruse nr 5 „Päästesündmusel osalevate riigi- ja kohaliku omavalitsuse asutuste ning isikute koostöö kord” § 7 lõige 5 punkt 2 tunnistatakse kehtetuks.

**§ 8. Vabariigi Valitsuse 12. detsembri 2005. a määruse nr 301 „Raadioside piiramise kord“ muutmine**

Vabariigi Valitsuse 12. detsembri 2005. a määruse nr 301 „Raadioside piiramise kord“ § 3 lõikes 3 asendatakse sõna „hädaolukorra“ sõnaga „kriisiolukorra“.

**§ 9. Vabariigi Valitsuse 7. novembri 2011. a määruse nr 140 „Riigikantselei põhimäärus“ muutmine**

Vabariigi Valitsuse 7. novembri 2011. a määruse nr 140 „Riigikantselei põhimäärus“ punkt 71 muudetakse ja sõnastatakse järgmiselt:

„71) Vabariigi Valitsuse ja valitsusasutuste suutlikkuse arendamine avalikkuse teavitamise osas;“.

**§ 3. Vabariigi Valitsuse 20. detsembri 2007. a määruse nr 262 „Riigisaladuse ja salastatud välisteabe kaitse kord“ muutmine**

Vabariigi Valitsuse 20. detsembri 2007. a määruses nr 262 „Riigisaladuse ja salastatud välisteabe kaitse kord“ tehakse järgmised muudatused:

1) paragrahvi 5 lõike 5 punktides 8, 9 ja 16 asendatakse tekstiosa „kõrgendatud kaitsevalmiduse, sõjaseisukorra, erakorralise seisukorra ja mobilisatsiooni“ tekstiosaga „kriisiolukorra“;

2) paragrahvi 26 lõikes 5 asendatakse tekstiosa „Eriolukorra, erakorralise seisukorra, kõrgendatud kaitsevalmiduse, sõjaseisukorra, mobilisatsiooni ja demobilisatsiooni ajal“ tekstiosaga „kriisiolukorra ajal“.

**1)** paragrahvi 5 pealkiri muudetakse ja sõnastatakse järgmiselt:

„**§ 5. Tsiviilkriisi ja riigikaitse riigisaladus**“;

**2)** paragrahvi 5 lõike 1 sissejuhatav osa muudetakse ja sõnastatakse järgmiselt:

„(1) Tsiviilkriisi ja riigikaitse ettevalmistamist, juhtimist ja tegevust käsitleva teabe osas on riigisaladuseks:“;

**3)** paragrahvi 5 täiendatakse punktiga … järgmises sõnastuses:

…) Punktidega 21 ja 22 sätestatakse riigisaladuse alaliigid ning selle salastamistasemed ja -tähtajad tsiviilkriisi ja riigikaitse seaduse alusel koostatud üleriigilises riskianalüüsis ja Vabariigi Valitsuse kriisiplaanis ning püsiva kriisiülesandega valitsusasutuse riskianalüüsis ja kriisiplaanis sisalduva sellise teabe kaitseks, mille avalikuks tulek kahjustab Eesti Vabariigi julgeolekut.

**4)** paragrahvi 5 lõike 4 punktides 8, 9 ja 16 asendatakse tekstiosa „kõrgendatud kaitsevalmiduse, sõjaseisukorra, erakorralise seisukorra ja mobilisatsiooni“ sõnaga „kriisiolukorra“;

**5)** paragrahvi 6 lõige 8 tunnistatakse kehtetuks;

**6)** paragrahvi 7 lõikes 3 asendatakse läbivalt sõna „hädaolukorra“ sõnaga „kriisiolukorra“;

**7)** paragrahvi 26 lõige 5 muudetakse ja sõnastatakse järgmiselt:

„(5) Kriisiolukorra ajal võib liikuva või ajutise turvaala luua iga riigisaladust või salastatud välisteavet valdava asutuse juhi suulise korralduse alusel. Suuliselt antud korraldus tuleb esimesel võimalusel ka kirjalikult jäädvustada. Püsiva kriisiülesandega asutused, kelle tegevus eeldab nimetatud olukordades liikuva või ajutise turvaala loomist, peavad kajastama sellekohase info kriisiplaanides ning teavitama sellest kooskõlastavat asutust.“.

**§ 11. Vabariigi Valitsuse 1. aprilli 2004. a määruse nr 95 „Riiklikult tagatud elamumajanduslaenude sihtgrupid ja laenutagatiste ülempiirid“ muutmine**

Vabariigi Valitsuse 1. aprilli 2004. a määruse nr 95 „Riiklikult tagatud elamumajanduslaenude sihtgrupid ja laenutagatiste ülempiirid“ § 41 lõikes 1 asendatakse tekstiosa „päästesündmuse ja erakorralise seisukorra lahendamisele, eriolukorra tööde tegemisele“ tekstiosaga „päästesündmuse, eriolukorra ja erakorralise seisukorra lahendamisele“.

**§ 12. Vabariigi Valitsuse 15. septembri 2016. a määruse nr 95 „Sekkumis- ja tegutsemistasemed ning avariikutsekiirituse viitetase kiirgushädaolukorras“ muutmine**

Vabariigi Valitsuse 15. septembri 2016. a määruse nr 95 „Sekkumis- ja tegutsemistasemed ning avariikutsekiirituse viitetase kiirgushädaolukorras“ § 4 lõikes 2 asendatakse sõnad „hädaolukorra seaduse“ sõnadega „tsiviilkriisi ja riigikaitse seaduse“.

**§ 13.** **Vabariigi Valitsuse 1. detsembri 2016.a määruse nr 138 „Tervise infosüsteemi põhimäärus“ muutmine**

Vabariigi Valitsuse 1. detsembri 2016. a määruse nr 138 „Tervise infosüsteemi põhimääruse“ § 6 lõike 5 punktis 5 asendatakse sõnad „hädaolukorra ohu korral ning hädaolukorra ja eriolukorra ajal“ sõnadega „tervishoiu toimepidevust ohustava olukorra või kriisiolukorra ajal“.

**§ 14. Määruse jõustumine**

Määrus jõustub (kuupäev).

Rakendusakti kavand nr 28

SISEMINISTER

MÄÄRUS

**Viivitamatu ohuteate edastamise ja selleks valmistumise, EE-ALARM-iga liitumise ja sellega seotud kulude hüvitamise ning sireeniseadme kasutuselevõtu ja selle haldamise ja testimise tingimused ja kord**

Määrus kehtestatakse tsiviilkriisi ja riigikaitse seaduse § 87 lõike 11 alusel.

**1. peatükk**

**Üldsätted**

**§ 1.****Terminid**

Määruses kasutatakse termineid järgmises tähenduses:

1) EE-ALARM – riiklik ohuteavituse süsteem tsiviilkriisi ja riigikaitse seaduse § 87 lõike 2 tähenduses;

2) käivitaja - ohuteate kasutamise otsustanud isik või asutus;

3) edastaja – EE-ALARM-iga liituma kohustatud isik tsiviilkriisi ja riigikaitse seaduse § 87 lõike 4 tähenduses;

4) kõrge taseme viivitamatu ohuteade – ohuteade, mille edastamisel kasutatakse lahendusi, mille vahendusel inimene ei saa seadet kasutades või selle levialas viibides keelduda ohutate saamisest, eeskätt mobiiltelefoni saabuv lühisõnum, sireen, ringhäälinguvõrgus edastatav ohuteade;

5) madala taseme viivitamatu ohuteade – ohuteade, mille edastamiseks kasutatakse lahendusi, mille vahendusel ohuteate saamiseks peab inimene olema eelnevalt midagi ohuteavituse saamiseks teinud, eeskätt laadinud mobiilirakenduse, lülitanud sisse funktsionaalsuse, külastanud veebilehte, jälgima sotsiaalmeedias konkreetset asutust).

**2. peatükk**

**Viivitamatu ohuteate edastamine**

**§ 2. Viivitamatu ohuteate edastamise üldnõuded**

(1) Viivitamatu ohuteade edastatakse EE-ALARM-i kaudu käivitaja ja Päästeameti või Häirekeskuse vahel sõlmitud koostöökokkuleppe alusel.

(2) Viivitamatu ohuteate kasutamiseks peab käivitaja koostama asutuse sisekorra, mille kinnitab vastava asutuse juht. Käivitaja kooskõlastab korra Päästeameti ja asjaomaste partneritega.

(3) Viivitamatu ohuteade edastatakse EE-ALARM-i kaudu edastaja ja Päästeameti või Häirekeskuse vahel sõlmitud koostöökokkuleppe alusel.

**§ 3. EE-ALARM-iga liitumine ja sellega seotud kulud**

(1) EE-ALARM-iga on kohustatud liituma:

1) massiteabevahendi valdaja, kelle poolt hallatava digitaalse platvormi tarbijate hulk on vähemalt 10 000 lõppkasutajat;

2) sideettevõtja, kes edastab või taasedastab meediateenuste seaduse § 4 lõikes 1 nimetatud audiovisuaalmeedia teenuseid ja kelle teenust tarbib vähemalt 10 000 lõppkasutajat;

3) multipleksimisteenuse osutaja, kes edastab või taasedastab meediateenuste seaduse § 4 nimetatud meediateenuseid ja kelle teenust tarbib vähemalt 10 000 lõppkasutajat;

4) riikliku mobiilirakenduse valdaja, kelle teenust tarbib vähemalt 10 000 lõppkasutajat;

5) avalikus ruumis paiknev elektroonilise teabeekraani valdaja, kelle ekraani ööpäevane eeldatav kontaktide arv ületab 10 000 inimest.

(2) Viivitamatu ohuteate edastaja EE-ALARM-iga liidestamise kulud kannab riik.

**§ 4. Nõuded viivitamatu ohuteate edastamisele**

(1) Viivitamatu ohuteate teksti sisustab selle käivitaja.

(2) Viivitamatu ohuteate tekst peab üldjuhul olema koostatud eesti, vene ja inglise keeles.

(3) Viivitamatu ohuteate kasutamisel tagab käivitaja esmase info edastamise Häirekeskuse kriisiinfo teenusele, kriis.ee veebilehele, meedia ja asutuse sotsiaalmeedia kanalite kaudu.

(4) Kõrgema taseme viivitamatu ohuteate rakendamisel peavad rakenduma ka madalama taseme ohuteavituse kanalid. Sireeniseadmete käivitamisel tuleb maksimaalsel määral kaasata ka teisi kõrgema taseme ja madalama taseme ohuteavituse kanaleid.

(5) Ohu möödumisel edastatakse sellekohane info üldjuhul viivitamatu ohuteate edastamisega samades kanalites. Viivitamatu ohuteate edastamine sireeniseadme kaudu lõpetatakse ohu möödumisel.

**3. peatükk**

**Päästeameti ülesanded**

**§ 5. Päästeameti ülesanded viivitamatu ohuteate edastamiseks valmistumise koordineerimisel**

Päästeamet:

1) töötab välja viivitamatu ohuteate edastamise teenuse standardi koostöös viivitamatut ohuteadet käivitavate ja edastavate isikute ning asutustega;

2) viib mitte rohkem kui üks kord aastas läbi ohuteavitussüsteemi terviktestimise;

3) korraldab viivitamatu ohuteate edastamisega seotud isikute ja asutustega regulaarselt õppusi ja koolitusi;

4) teavitab elanikkonda EE-ALARM ja üldisemalt viivitamatu ohuteate edastamise kanalitest ja käitumisjuhistest, sealhulgas tehniliste testide läbi viimisest;

5) otsustab sireeniseadme paigaldamise piirkonna ning kinnitab paigalduskohtade loendi;

6) esitab taotluse sundvalduse sireeniseadme talumise kohustuse kehtestamise;

7) tagab koostöös Siseministeeriumi Infotehnoloogia ja Arenduskeskusega sireeniseadmete võrgustiku toimimise.

**4. peatükk**

**Sireeniseadmed**

**§ 6. Nõuded sireeniseadmetele**

Sireeniseade peab:

1) võimaldama viivitamatu ohuteate edastamist helisignaalina või audiotekstina sireeniseadme kaudu;

2) välistama valehäirete tekkimise;

3) võimaldama lisaks tsentraalsele käivitamisele alternatiivseid käivitusviise.

**§ 7. Nõuded sireeniseadme helisignaalile**

(1) Sireeniseadme helisignaal peab olema arusaadav ning selgesti eristuma taustmürast.

(2) Sireeniseadme viivitamatu ohuteate helisignaal on minutipikkune tõusev ja langev heli, mis tähendab varju koheselt lähimasse siseruumi.

**§ 8. Sireeniseadmetega kaetavad alad**

(1) Sireeniseadmetega kaetavate alade määramise aluseks võetakse järgmised põhimõtted:

1) asustustihedus;

2) ohtlikud tööstuspiirkonnad;

3) strateegiliselt olulised piirkonnad;

4) regiooni- ja maakonnakeskused.

(2) Siseministeeriumi Infotehnoloogia ja Arenduskeskus teostab sireeniseadme paigaldamiseks vajalikud akustilised ja strateegilised analüüsid.

**§ 9. Sireeniseadmete tehniline testimine**

(1) Sireeniseadmete tehnilised testid teostab sireenseadme paigaldaja.

(2) Sireeniseadme tehniline akustiline test on üksiku sireeniseadme testimine ühekordse 3 kuni 4 sekundi pikkuse helisignaaliga, mis erineb viivitamatu ohuteate helisignaalist.

**5. peatükk**

**Rakendussätted**

**§ 10. Määruse jõustumine**

Määrus jõustub (kuupäev).

Rakendusakti kavand nr 29

SISEMINISTER

MÄÄRUS

**Päästeameti täpsemad ülesanded varjumise korraldamisel**

Määrus kehtestatakse tsiviilkriisi ja riigikaitse seaduse § 88 lõike 5 alusel.

**§ 1. Päästeameti ülesanded**

Päästeamet:

1) peab avalike varjendite ja varjumiskohtade arvestust;

2) teavitab avalikkust avaliku varjendi ja varjumiskoha asukohast ja varjumise korraldusest oma kodulehel või muul viisil;

3) korraldab koos kohaliku omavalitsuse üksusega varjumisteabe, sealhulgas varjendi ja varjumiskoha tähistuse ja juhiste esitamise ka erivajadusega inimesele arusaadaval viisil;

4) koostab ja avaldab juhendeid, soovitusi ja ettepanekuid varjumise korraldamise kohta;

5) sõlmib vajaduse korral kokkuleppe sobiva ehitise omanikuga, et võtta ehitis või selle osa kasutusele avaliku varjumiskohana;

6) annab asjaosalistele nõu varjumise kohta;

7) koostab vajadusel juhendmaterjali varjendite ja varjumiskohtade nõuete selgitamiseks.

**§ 2. Määruse jõustumine**

Määrus jõustub (kuupäev).

Rakendusakti kavand nr 30

SISEMINISTER

MÄÄRUS

**Nõuded elanikkonnakaitse koolitusele ja koolitajale**

Määrus kehtestatakse tsiviilkriisi ja riigikaitse seaduse § 86 lõike 5 alusel.

**§ 1. Määruse reguleerimisala**

Käesolev määrus sätestab nõuded elanikkonnakaitse koolituse korraldusele, koolitusel käsitletavatele teemadele ja mahule ning koolitajale.

**§ 2. Koolituse korraldus**

(1) Koolitust saab läbida nii veebikoolituse kui kontaktkoolitusena.

(2) Koolitus lõppeb testi või lõpuloenguga.

**§ 3. Koolituse õppekava ja maht**

(1) Koolituse õppekava sisaldab vähemalt järgmisi elanikkonnakaitse teemasid:

1) riskid ja hädaolukord, õige tegutsemine;

2) iseseisev hakkamasaamine ja tegutsemine kriisiolukorras, tegutsemine kogukonnana;

3) psühholoogiline esmaabi.

(2) Koolituse õppekava minimaalne maht on esitatud määruse lisas.

(3) Elanikkonnakaitse koolitust ei pea läbima isik, kes on saanud samaväärse väljaõppe.

**§ 4. Nõuded koolitajale**

(1) Koolitaja on isik, kes viib läbi elanikkonnakaitse koolitust.

(2) Koolitajal peab olema kontaktkoolituse läbi viimisel õpperuum või selle kasutamise võimalus ning vahendid õppe läbiviimiseks.

(3) Koolitaja peab olema läbinud käesoleva määruse paragrahvi 3 lõikes 1 nimetatud teemade kohta täienduskoolituse seda pakkuvas täienduskoolitusasutuses.

(3) Kui koolitaja kasutab veebikoolitust, siis peab see olema heaks kiidetud vastava täienduskoolitusasutuse või valitsusasutuse poolt.

(4) Koolitaja peab koolitatud isikute kohta arvestust ning säilitab neid andmeid vähemalt kaks aastat.

Lisa. Elanikkonnakaitse koolitusel käsitletavad teemad ja õpiväljundid

Siseministri …. määrus nr …

„Nõuded elanikkonnakaitse koolitusele ja koolitajale“

Lisa

**Elanikkonnakaitse koolitusel käsitletavad teemad ja õpiväljundid**

|  |  |  |
| --- | --- | --- |
| **Teema** | **Sisu** | **Õpiväljund** |
| **RISKID JA**  **HÄDAOLUKORD, ÕIGE TEGUTSEMINE** | Elanikkonnakaitse mõiste ja eesmärk, kriisiolukorra mõiste ja erinevad riskid, üleriigilised ja piirkondlikud riskid, relvastatud konfliktidega seotud riskid, teabeallikad riskide kohta.  Riskikommunikatsiooni mõiste ja eesmärk, käitumisjuhised kriisiolukorras, ohuteavitus: kanalid ja vahendid, ohuteavituse korral tegutsemine. | Teab, millised riskid inimest Eestis ohustavad ning oskab leida tõest teavet võimalike kriisiolukordade kohta ja teab, mida teha ohuteavituse korral. |
| **ISESEISEV HAKKAMASAAMINE JA TEGUTSEMINE KRIISIOLUKORRAS, TEGUTSEMINE KOGUKONNANA** | Elutähtsate teenuste mõiste ja jagunemine, pere korteri ja eramu ettevalmistamine kriisiks, isiklik ettevalmistus ja hakkamasaamine, kodune ettevalmistus ja varud, kodune kriisiplaan, valmisolek elutähtsate teenuste katkestamiseks, teabeallikad kriisiolukorras.  Kogukonna vajadused võimalused ja lahendused, abi kutsumise võimalused, kerksuskeskused. Varjumiskoht ja varjend, varjumine kodus linnas ja maastikul, varjumiskohtade tähistamine ja kaardirakendus.  Evakuatsiooni mõisted ja põhimõtted, tegutsemine evakuatsiooni korral, evakuatsioonikoti sisu. | Nimetab, millised on isikliku ettevalmistuse tegevused ja riiklikult soovitatud minimaalsed varud vähemalt ühenädalaseks iseseisvaks hakkamasaamiseks kriisiolukorras  Teab, millist tegutsemist oodatakse temalt kriisiolukorras. On valmis tegutsema kogukonnaga koos, et suurendada kriisivalmidust. |
| **LISATEADMISED JA OSKUSED: psühholoogiline esmaabi, füüsiline esmaabi\*** | Psühholoogilise esmaabi tegevussammud - JÄLGI - KUULA – AITA, enesehoid, abi saamise võimalused.  Teadmised füüsilise esmaabi algtõdedest | Teab, millised on psühholoogilise esmaabi andmiseks vajalikud vahendid, võimalused ja pädevused ning füüsilise esmaabi põhitõed |

Rakendusakti kavand nr 31

SISEMINISTER

MÄÄRUS

**Välisriigi relvajõudude liikme ja tema ülalpeetava poolt riigipiiri ületamisel esitatud dokumenti kantava Eestis viibimise aluse ja aja märke vorm**

Määrus kehtestatakse tsiviilkriisi ja riigikaitse seaduse § 138 lõike 4 alusel.

**§ 1. Välisriigi relvajõudude liikme ja tema ülalpeetava poolt riigipiiri ületamisel esitatud dokumenti kantavad Eestis viibimise aluseks olevad andmed**

(1) Politsei- ja Piirivalveamet kannab riigipiiri ületamisel või hiljem esimesel võimalusel välisriigi relvajõudude liikme ja tema ülalpeetava poolt esitatud dokumenti järgmised andmed:

1) Eesti Vabariigi kolmetäheline lühend (EST);

2) Eesti Vabariigi territooriumil viibimise loa väljastaja;

3) kolmekohaline templi identifitseerimisnumber;

4) välisriigi relvajõudude liikmele ja tema ülalpeetavale väljastatud Eestis viibimise loa lõppemise kuupäev;

5) Eesti Vabariigis viibimise kordsus;

6) Eesti Vabariigi territooriumil viibimise loa väljastaja vastava haldusakti andmise kuupäev, aasta ja selle number.

(2) Lõike 1 punktis 2 nimetatud loa väljastajate koodid on järgmised:

1) Riigikogu – KOOD 01;

2) Vabariigi Valitsus – KOOD 02;

3) sõjalise riigikaitse korraldamise valdkonna eest vastutav minister – KOOD 03.

(3) Lõike 1 punktis 5 nimetatud viibimise kordsus märgitakse dokumenti järgmiselt:

1) ühekordse Eestisse sisenemise ja Eesti Vabariigi territooriumil viibimise loa märge – 01;

2) mitmekordse Eestisse sisenemise ja Eesti Vabariigi territooriumil viibimise loa märge – M;

3) ühekordse sisenemise ja Eesti Vabariigi territooriumi läbimise transiitloa märge – B01;

4) mitmekordse Eestisse sisenemise ja Eesti Vabariigi territooriumi läbimise transiitloa märge – BM.

**§ 2. Välisriigi relvajõudude liikme ja tema ülalpeetava poolt riigipiiri ületamisel esitatud dokumenti kantava Eestis viibimise aluse ja aja märke vorm**

(1) Eestis viibimise alus ja aeg märgitakse riigipiiri ületamisel või hiljem esimesel võimalusel välisriigi relvajõudude liikme ja tema ülalpeetava esitatud dokumenti eritempliga. Eritempli jäljendi kujutis ja mõõdud on esitatud käesoleva määruse lisas.

(2) Eritemplis kasutatakse musta ja punast värvi. Eritempli jäljendile käsitsi kantavad märked kirjutatakse veekindla musta tindiga.

(3) Paranduste tegemine dokumenti kantud eritempli jäljendile on keelatud. Dokumenti valesti või ekslikult sissekantud eritempli jäljend tühistatakse ja vajaduse korral kantakse dokumenti uus jäljend.

(4) Eritempli jäljendi tühistamiseks dokumendis kasutatakse templit „ANNULLEERITUD” või tehakse kustumatu musta tindiga käsikirjaline kirje „ANNULLEERITUD”. Tühistatud templijäljendi alla kantakse annulleerimise kuupäev, annulleerija nimi ja allkiri.

**§ 3. Määruse jõustumine**

Määrus jõustub (kuupäev).

Rakendusakti kavand nr 32

SISEMINISTER

MÄÄRUS

**Siseministri 2. novembri 2018. a määrus nr 27 „Isikutunnistuse vorm ja tehniline kirjeldus ning isikutunnistusele kantavate andmete loetelu“ muutmine**

Määrus kehtestatakse isikut tõendavate dokumentide seaduse § 9 lõike 1 alusel.

**§ 1.** Siseministri 2. novembri 2018. a määruse nr 27 „Isikutunnistuse vorm ja tehniline kirjeldus ning isikutunnistusele kantavate andmete loetelu“ § 4 lõikes 8 asendatakse sõna „riigikaitseseaduse“ sõnadega „tsiviilkriisi ja riigikaitse seaduse alusel“.

**§ 2.** Määruse jõustumine

Määrus jõustub (kuupäev).

Rakendusakti kavand nr 33

SISEMINISTER

MÄÄRUS

**Siseministri 26. augusti 2020. a määruse nr 33 „Elamisloakaardi vorm ja tehniline kirjeldus ning elamisloakaardile kantavate andmete loetelu“ muutmine**

Määrus kehtestatakse isikut tõendavate dokumentide seaduse § 9 lõike 1, välismaalaste seaduse § 224 lõike 1 punkti 6 ja § 250 lõike 2 punkti 9 ning välismaalasele rahvusvahelise kaitse andmise seaduse § 47 lõike 2 ja § 60 lõike 2 alusel.

**§ 1.** Siseministri 26. augusti 2020. a määruses nr 33 „Elamisloakaardi vorm ja tehniline kirjeldus ning elamisloakaardile kantavate andmete loetelu“ asendatakse läbivalt sõna „riigikaitseseaduse“ sõnadega „tsiviilkriisi ja riigikaitse seaduse“.

**§ 2.** Määrus jõustub (kuupäev).

Rakendusakti kavand nr 34

KAITSEMINISTER

MÄÄRUS

**Mobilisatsiooniregistri põhimäärus**

Määrus kehtestatakse tsiviilkriisi ja riigikaitse seaduse § 130 lõike 3 alusel.

**1. peatükk**

**Üldsätted**

**§ 1. Registri eesmärk**

Mobilisatsiooniregistri (edaspidi *register*) eesmärk on pidada arvestust sõjaväelise auastmega sõjaaja ametikohtade (edaspidi *sõjaaja ametikoht*) täitmise ja riigi sõjaliseks kaitseks kasutatavate materiaalsete vahendite üle.

**§ 2. Registri vastutav ja volitatud töötleja**

(1) Registri vastutav töötleja on Kaitseministeerium.

(2) Registri volitatud töötleja on Kaitsevägi.

**§ 3. Registri pidamine ja ülesehitus**

 (1) Registrit peetakse ühetasandilise digitaalse andmekoguna.

 (2) Register koosneb:

1) andmetest sõjaaja üksuste, sõjaaja ametikohtade ja ametikohale nimetatud isikkoosseisu ning mobilisatsiooni korraldamiseks vajalike materiaalsete vahendite kohta (edaspidi *digitaalne register*);  
2) digitaalsest arhiivist.

**2. peatükk**

**Registriandmete koosseis**

**§ 4. Digitaalsesse registrisse kantavad andmed**

(1) Sõjaaja üksuse kohta kantakse digitaalsesse registrisse järgmised andmed:  
1) nimetus;  
2) koosseisuline kuuluvus;

3) kood;  
4) tüüp;  
5) tase;  
6) valmidusaste;  
7) staatus sõjaaja struktuuris;

8) moodustamise alguse ja lõpu kuupäev;

9) varustusaste;  
10) kiirusklass;  
11) formeerija;  
12) formeerimiskoht;  
13) kogunemiskoht;  
14) teave loomise, muutmise ja lõpetamise kohta;

15) väljaõpe.

(2) Sõjaaja ametikoha kohta kantakse digitaalsesse registrisse järgmised andmed:  
1) nimetus;  
2) kuuluvus;  
3) ametikoha tüüp;

4) samalaadsete sõjaaja ametikohtade arv;

5) ametikohale nimetava isiku ametikoht;

6) teave ametikoha loomise, muutmise ja lõpetamise kohta;

7) ametikoha moodustamise alguse ja lõpu kuupäev;

8) ametikoha klassifikaator;

9) ametikohale kehtestatud tervisenõuded;

10) ametikohal nõutav auaste;

11) ametikohal nõutav riigisaladusele juurdepääsu loa vajadus ja tase.

(3) Sõjaaja ametikohale nimetatava ja üksusesse kuuluva isiku, välja arvatud kutsealuse ja isiku, kes ei vasta sõjaaja ametikoha nõuetele, kohta kantakse digitaalsesse registrisse järgmised andmed:  
1) ees- ja perekonnanimi või -nimed;

2) isikukood;  
3) rahvastikuregistrijärgne elukoht;

4) kontakttelefon ja e-postiaadress ning kontaktaadress, kui see erineb rahvastikuregistrisse kantud elukohast;

5) omandatud või omandatav haridustase;

6) õppekava nimetus;

7) sõjaväelise väljaõppe tase;

8) mootorsõiduki juhtimisõigus;

9) töö- või ametikoht;

10) veregrupp ja reesusfaktor;

11) vastavus tervisenõuetele;

12) antropomeetrilised andmed;

13) omandatud sõjaväelise eriala arvestuskategooria;

14) sõjaväelise eriala arvestuse kood;

15) sõjaväeline auaste, selle andmise kuupäev ja käskkirja number;

16) isikuplaadi väljastamise kuupäev;

17) rahuaja ametikoht, ametikohale nimetamise otsuse number ja kuupäev;

18) sõjaaja ametikoht, ametikohale nimetamise otsuse number ja kuupäev;

19) sõjaaja üksuse koosseisu arvamine;

20) mobilisatsioonist ja lisaõppekogunemisel osalemise kohustusest vabastamise alus;  
21) riigisaladusele juurdepääsu loa andmed;

22) Eestist lahkumise piirang.

(4) Sõjaaja üksuse ja selle ametikohtade materiaalsete vahendite kohta kantakse digitaalsesse registrisse järgmised andmed:

1) nimetus;  
2) kood või koodid;

3) varustusklass;  
4) seotus sõjaaja üksuse või ametikohaga;

5) vahendi liik;

6) vahendi kirjeldus;

7) vahendi mõõtühik;

8) vahendi kogus;

9) seisukord;  
10) asukoha või kogumiskoha andmed;

11) omaniku ja valdaja ees- ja perekonnanimi või nimetus ning kontaktandmed;

12) registrisse kandmise alus;

13) komplekti kood ja tüüp.

**§ 5. Digitaalne arhiiv**

Digitaalsesse arhiivi kantakse digitaalsest registrist kustutatud andmed.

**3. peatükk**

**Andmete registrisse kandmine**

**§ 6. Andmevahetus teiste andmekogudega**

(1) Register vahetab andmeid riigi järgmiste andmekogudega:

1) kaitseväekohustuslaste register;

2) tsiviiltoetuse register;

3) rahvastikuregister.

(2) Andmevahetus andmekogudega toimub elektroonilist andmevahetust võimaldaval viisil.

**§ 7. Registris kannete tegemise nõuded**

(1) Registrisse kande tegemine on digitaalsesse registrisse andmete ja dokumentide sisestamine, nende salvestamine, muutmine ja kustutamine.

(2) Volitatud töötleja teeb kanded digitaalsesse registrisse kümne tööpäeva jooksul kande tegemise aluseks oleva sündmuse toimumisest või sellest teadasaamisest, dokumendi vastuvõtmisest või toimingu või otsuse tegemisest arvates.

(3) Registri kannete kohta salvestatakse ja säilitatakse vähemalt järgmised andmed:

1) kande tegijat tuvastada võimaldav teave;

2) kuupäev ja kellaaeg;

3) objekt.

**§ 8. Andmete parandamine**

(1) Registriandmetes vea tuvastamisel või veast teadasaamisel on volitatud töötleja kohustatud pärast andmete kontrollimist ja ebaõigete andmete tuvastamist vea parandama.

(2) Volitatud töötlejal on õigus vea tuvastamiseks ja parandamiseks pöörduda andmete saamiseks andmete esitaja poole.

(3) [Paragrahvi 6 lõikes 1](https://www.riigiteataja.ee/akt/121052022001#para6) nimetatud andmekogu põhiandmetes olevast veast teadasaamisel edastab volitatud töötleja veateate vastava andmekogu vastutavale või volitatud töötlejale.

**§ 9. Andmete kandmine digitaalsesse arhiivi**

(1) Kande aluseks olevate andmete muutmisel kantakse registrisse uued andmed ja varasemad andmed kantakse digitaalsesse arhiivi.

(3) Andmeid säilitatakse digitaalses arhiivis kolm aastat nende digitaalsesse arhiivi kandmisest arvates.

**4. peatükk**

**Juurdepääs registriandmetele ja andmete väljastamine**

**§ 10. Juurdepääs registriandmetele**

(1) Juurdepääs registrisse kantud andmetele on asutusel või isikul, kellel on selleks seadusest tulenev õigus.

(2) Registriandmetele võimaldatakse juurdepääs kooskõlas riigisaladuse ja salastatud välisteabe seadusega.

(3) Juurdepääs registriandmetele võimaldatakse juurdepääsuõiguse andmisega või väljavõttena registrist.

(4) Juurdepääsu võimaldamiseks peab isik või asutus esitama volitatud töötlejale kirjaliku taotluse, milles tuleb esitada vähemalt järgmised andmed:

1) taotluse esitaja nimi või nimetus;

2) isiku- või registrikood;

3) taotluse allkirjastaja ees- ja perekonnanimi;

4) taotluse esitaja ametikoht, kui taotlejaks on juriidiline isik või ametiasutus;

5) juurdepääsuõiguse taotlemise vajaduse põhjendus ning viide andmete saamise aluseks olevale õigusnormile;

6) isiku, kellele juurdepääsuõigust taotletakse, ees- ja perekonnanimi, isikukood ning ameti- või töökoht;

7) juurdepääsu kestus;

8) isiku riigisaladusele juurdepääsu loa tase;

9) nende andmete kirjeldus või loetelu, millele juurdepääsuõigust taotletakse;

10) soovitav andmetele juurdepääsu viis.

(5) Volitatud töötleja otsustab juurdepääsuõiguse andmise või sellest keeldumise ja juurdepääsuõiguse andmise ulatuse 30 päeva jooksul nõuetekohase taotluse saamisest arvates.

(6) Volitatud töötlejal on enne juurdepääsuõiguse andmise otsustamist õigus küsida taotluse

esitajalt lisateavet.

(7) Juurdepääs digitaalsele registrile võimaldatakse vaid autentimisega või registri väljavõttega. Füüsilisele isikule võimaldatakse juurdepääs ainult registri väljavõttega.

(8) Digitaalsele arhiivile võimaldatakse juurdepääs vaid registri väljavõttega. Väljavõte koostatakse digitaalse või paberdokumendina.

(9) Digitaalsesse registrisse juurdepääsuõigust taotlenud isik või asutus on kohustatud enda või oma esindaja juurdepääsuvajaduse lõppemisest enne selle kestuse lõppu teavitama volitatud töötlejat viivitamata.

**§ 11. Juurdepääsuõigusega isiku tehtud päringute kohta teabe kogumine ja säilitamine**

(1) Digitaalsesse registrisse juurdepääsuõigusega isiku tehtud päringu kohta kogutakse vähemalt järgmisi andmeid:

1) päringu tegijat tuvastada võimaldav teave;

2) päringu kuupäev ja kellaaeg;

3) vaadatud andmed.

(2) Lõikes 1 sätestatud andmeid säilitatakse kolm aastat päringu tegemisest arvates.

**5. peatükk**

**Vastutava ja volitatud töötleja ülesanded, järelevalve ja rahastamine**

**§ 12. Vastutava ja volitatud töötleja ülesanded**

(1) Vastutav töötleja:

1) tagab registri pidamise vastavalt õigusaktides sätestatud nõuetele;

2) tagab organisatsiooniliste ja tehniliste meetmetega registriandmete tervikluse ja autentsuse, registriandmete kaitse, säilimise ning arhiveerimise;

3) vastutab koos volitatud töötlejaga isikuandmete töötlemise nõuete täitmise eest.

(2) Volitatud töötleja:

1) tagab registri pidamise vastavalt õigusaktides sätestatud nõuetele;

2) vastutab registritoimingute õiguspärasuse eest;

3) vastutab registrist andmete väljastamise nõuetele vastavuse eest;

4) tagab õigustatud isikutele juurdepääsu registrile;

5) vastutab isikuandmete töötlemise nõuete täitmise eest;

6) teeb registri vastutavale töötlejale ettepanekuid registri arendamiseks.

**§ 13. Registri pidamise rahastamine**

Registri pidamise kulu kaetakse riigieelarvest registri volitatud töötlejale eraldatud riigieelarvelistest vahenditest.

**§ 14. Määruse jõustumine**

Määrus jõustub (kuupäev).

Rakendusakti kavand nr 35

KAITSEMINISTER

MÄÄRUS

**Kaitseplaneerimise infosüsteemi põhimäärus**

Määrus kehtestatakse tsiviilkriisi ja riigikaitse seaduse § 134 lõike 4 alusel.

**1. peatükk**

**Üldsätted**

**§ 1. Infosüsteemi eesmärk ja andmete töötlemine**

**§ 2. Infosüsteemi pidamine ja ülesehitus**

**§ 3. Infosüsteemis töödeldavate andmete kaitse**

**§ 4. Infosüsteemi volitatud töötleja**

**§ 5. Infosüsteemi vastutava ja volitatud töötleja ülesanded.**

**2. peatükk**

**Infosüsteemi andmete koosseis**

**§ 6. Infosüsteemi kantavad andmed**

**3. peatükk**

**Andmete infosüsteemi kandmine**

**§ 7. Andmevahetus teiste andmekogudega**

**§ 8. Andmete õigsuse tagamine**

**§ 9. Andmete muutmine ja parandamine**

**§ 10. Isikuandmete säilitamine ja umbisikustamine**

**§ 11. Andmete kustutamine**

**4. peatükk**

**Juurdepääs registriandmetele ja andmete väljastamine**

**§ 12. Juurdepääs andmetele**

**§ 13. Juurdepääsuõiguse andmine**

**5. peatükk**

**Infosüsteemi andmete säilitamine, järelevalve infosüsteemi pidamise üle, infosüsteemi pidamise finantseerimine ja infosüsteemi likvideerimine**

**§ 14. Andmete säilitamine**

**§ 15. Järelevalve**

**§ 16. Infosüsteemi pidamise rahastamine**

**§ 17. Infosüsteemi likvideerimine**

**5. peatükk**

**Rakendussätted**

**§ 18. Määruse jõustumine**

Määrus jõustub (kuupäev).

Rakendusakti kavand nr 36

KAITSEMINISTER

MÄÄRUS

**Välisriigi relvajõudude, välisriigi relvajõudude liikme ja tema ülalpeetava piiriületusest ning relvajõudude sõidukite ja kauba üle piiri toimetamisest teavitamise kord**

Määrus kehtestatakse tsiviilkriisi ja riigikaitse seaduse § 138 lõike 5 alusel.

**§ 1. Määruse reguleerimisala**

**(**1) Käesolev määrus reguleerib tsiviilkriisi ja riigikaitse seaduse alusel Eestisse saabuvate välisriigi relvajõudude, välisriigi relvajõudude liikme ning tema ülalpeetava kavandatavast ja tegelikust piiriületusest ning välisriigi relvajõudude sõiduki ja kauba kavandatavast ning tegelikust üle riigipiiri toimetamise ajast ja kohast teavitamise korda.

(2) [https://www.riigiteataja.ee/akt/riks](https://www.riigiteataja.ee/akt/riks#para42)Tsiviilkriisi ja riigikaitse seaduse §-s 134 sätestatud juhul loetakse käesoleva määruse tähenduses välisriigi relvajõudude liikmeks ka välisriigi relvajõude saatev nende teenistuses olev tsiviilisik, rahvusvahelise sõjalise õppeasutuses õppiv isik, rahvusvahelise sõjalise peakorteri personali liige ja peakorteri lepingupartneri töötaja. Nimetatud isikute ülalpeetav loetakse käesoleva määruse tähenduses välisriigi relvajõudude liikme ülalpeetavaks.

(3) Käesolevat määrust ei kohaldata, kui välisriigi relvajõudude Eestisse saabumise eesmärk on Eesti või muu riigi territooriumil korraldataval rahvusvahelisel sõjalisel operatsioonil osalemine.

**§ 2. Kaitseministeeriumi teavitamine välisriigi relvajõudude liikme või tema ülalpeetava Eestisse saabumisest**

(1) Välisriigi relvajõudude liikme Eestisse saabumise ja Eestis viibimise eelduseks on riigikaitse valdkonna eest vastutava ministri antud luba.

(2) Eestis viibimise loa saamiseks võib taotluse esitada Kaitsevägi, välisriik, rahvusvaheline sõjaline peakorter või rahvusvaheline sõjaline õppeasutus. Eestis viibimise loa taotlus esitatakse Kaitseministeeriumile.

(3) Lõikes 2 nimetamata isik või organisatsioon peab taotluse esitama Kaitseministeeriumile Kaitseväe kaudu. Kaitsevägi lisab taotlusele oma seisukoha välisriigi relvajõudude liikme Eestisse saabumise kohta.

(4) Kaitseväe juhataja määrab vastutava ametniku või Kaitseväe struktuuriüksuse, kellel on õigus välisriigi relvajõudude liikme Eestis viibimise luba taotleda või anda lõikes 3 ettenähtud Kaitseväe seisukoht. Määramisest teavitatakse Kaitseministeeriumi kirjalikult.

(5) Eestisse saabuva välisriigi relvajõudude liikme ja tema ülalpeetava kohta tuleb taotluses esitada vähemalt järgmised andmed:

1) isiku ees- ja perekonnanimi;

2) sünniaeg;

3) kodakondsus;

4) riigipiiri ületuseks kasutatava dokumendi number;

5) sõjaväeline auaste selle olemasolu korral;

6) Eestis viibimise aeg ja teadaolev paiknemise koht;

7) kavandatav riigipiiri ületamise koht;

8) Eestis viibimise eesmärk;

9) Eesti kontaktisik.

(6) Kaitsevägi peab lisaks lõikes 5 sätestatule taotlusel välja tooma ka välisriigi relvajõudude liikme Eestis viibimist korraldava Kaitseväe struktuuriüksuse nimetuse.

(7) Rahvusvahelise sõjalise koostöö raames Eestisse saabuvate relvajõudude liikmete kohta võib esitada ainult isikkooseisu arvu, Eestis viibimise aja, Eestis viibimise eesmärgi ja Eesti kontaktisiku, kui relvajõudude liikmete kohta ei ole teada lõikes 5 toodud täpsemaid andmeid.

(8) Lõigetes 5 ja 7 sätestatud andmed tuleb esitada Kaitseministeeriumile vähemalt viis tööpäeva enne kavandatavat riigipiiri ületamist. Põhjendatud juhul võib Kaitseministeerium lubada lõigetes 5 ja 7 sätestatud andmete esitamist lühema tähtaja jooksul, kui sellest on Kaitseministeeriumi varem teavitatud.

(9) Lõikes 2 või 3 nimetatud isik või organisatsioon või lõike 4 alusel määratud isik või Kaitseväe struktuuriüksus peab Kaitseministeeriumi viivitamata teavitama, kui ilmneb erinevusi lõigete 5 ja 7 alusel esitatud andmetes või kui talle saab teatavaks välisriigi relvajõudude liikme asjaomase asutuse loata Eestis viibimine. Kaitsevägi on kohustatud viivitamata teavitama Kaitseministeeriumi, kui talle saab teatavaks, et lõikes 3 sätestatud korras taotluse esitanud asutus või organisatsioon on taotluses esitatud andmeid muutnud või Eestis viibimise loata isiku vastu võtnud.

(10) Kaitseministeeriumil on õigus nõuda Eestis viibimise loata isiku kohest Eestist lahkumist või väljastada talle Eestis viibimiseks vajalik luba.

(11) Kaitseministeerium teavitab Kaitseväge väljastatud Eestis viibimise loast.

**§ 3. Politsei- ja Piirivalveameti teavitamine välisriigi relvajõudude liikme või tema ülalpeetava Eestisse saabumisest**

(1) Kaitseministeerium teavitab Politsei- ja Piirivalveametit tsiviilkriisi ja riigikaitse seaduse alusel väljastatud Eestis viibimise loast.

(2) Kaitseministeerium edastab Politsei- ja Piirivalveametile [§ 2 lõike 5 punktides 1–7](https://www.riigiteataja.ee/akt/106062017005#para2) või lõikes 7 sätestatud andmed, väljaarvatud Eesti kontaktisiku kohta käivad andmed, välisriigi relvajõudude liikme ja tema ülalpeetava kohta hiljemalt järgmisel tööpäeval Eestis viibimise loa andmisest arvates.

**§ 4. Välisriigi relvajõudude sõidukist ja kaubast ning selle planeeritava piiriületuse ning üle piiri toimetamise ajast ja kohast teavitamine**

Välisriigi relvajõudude sõidukite ja kauba hulgast ning planeeritava piiriületuse ning üle piiri toimetamise ajast ja kohast teavitamine toimub valdkonna eest vastutava ministri poolt [strateegilise kauba seaduse § 1 lõike 3](https://www.riigiteataja.ee/akt/strks#para1) alusel kehtestatud määruses sätestatud korras.

**§ 5. Määruse jõustumine**

Määrus jõustub (kuupäev).

Rakendusakti kavand nr 37

REGIONAALMINISTER

MÄÄRUS

**Toiduga varustamise valdkonna elutähtsa teenuse osutamise nõuded**

Määrus kehtestatakse toiduseaduse § 466 lõike 2alusel.

**1. Peatükk**

**ÜLDSÄTTED**

**§ 1. Reguleerimisala**

Käesoleva määrusega kehtestatakse toiduga varustamise valdkonna elutähtsa teenuse osutamise nõuded toiduseaduse § 463 lõikes 3 sätestatud valdkondade kaupa.

**2. peatükk**

**TOIDUGA VARUSTAMISE TAGAMISE KUI ELUTÄHTSA TEENUSE KIRJELDUS JA SELLE TÄITMISE NÕUDED**

**§ 2. Elutähtis teenus**

(1) Toiduga varustamine on elanikukonna toiduga varustamine selliselt, et kõik vajalikud toiduaineid oleksid elanikkonnale kättesaadavad ka kriisi ajal täites elanikkonna esmavajadusi.

(2) Käesoleva määruse mõistes lähtutakse elutähtsa teenuse osutaja põhitegevuse määratlemisel tema majandustegevuse valdkonnast.

**§ 2. Nõuded elutähtsa teenuse osutamise tasemele**

(1) Elutähtsa teenuse osutaja on kohustatud jätkama oma tavapärases mahust vähemalt 50% oma põhitegevust Eesti Vabariigis vähemalt 30 päeva perioodi vältel alates kriisiolukorra välja kuulutamisest tehes selleks eelnevalt piisavad ettevalmistused mh tagades tegevusvaru.

(2) Peale § 2 lõikes 1 määratletud perioodi, peab elutähtsa teenuse osutaja jätkama oma põhitegevust parimal võimalikul viisil, ka juhul kui kriisiolukord on kestnud enam 30 päeva.

(3) Põhitegevuse jätkamise mahu ning tegevusvaru mahu arvutamisel lähtutakse eelmise kalendriaasta 12 kuu keskmisest tegevusmahust põhitegevuse valdkonnas.

(4) Elutähtsa teenuse osutaja peab toiduga varustamise tagamiseks paragrahvi lõigetes 1 ja 2 nimetatud juhul ja mahus eelistama toiduaineid, mille omadus vastab vähemalt ühele alljärgnevale kriteeriumile:

1) pika säilivusajaga ja/või eritemperatuuri mittevajavad tooted

2) tulenevalt toidu omadustest kiirelt turustatavad tooted

**§ 3. Nõuded elutähtsa teenuse katkestuse ennetamiseks**

(1) Elutähtsa teenuse osutaja kohustub koostama tsiviilkriisi ja riigikaitse seaduse § 13 lõikes 1 nimetatud nõuetekohase kriisiülesande täitmise plaani (edaspidi *riskianalüüs*), võttes arvesse käesolevas määruses sätestatud nõuded.

(2) Elutähtsa teenuse osutaja on kohustatud alates käesoleva määruse rakendamisest … kuu/aasta jooksul võtma kasutusele kõik asjakohased ennetavad meetmed, tagamaks käesolevas määruses §-des 2, 3 ja 4 määratletud nõuete täitmise lähtudes koostatud riskianalüüsist.

(3) Elutähtsa teenuse osutaja peab lähtudes koostatud riskianalüüsist tagama oma põhitegevuse jätkumise elanikkonna toiduga varustamise tagamiseks § 2 lõikes 1 määratletud perioodi vältel ja mahus ning tagama teenuse katkestuse korral osutatava teenuse järjepideva toimimise ja kiire taastamise võime.

(4) Sealhulgas peab arvestama energiakandjate ja kütteallikate varustuskindlust, veevarustuse katkemise riski, tooraine kättesaadavuse vähenemise riski, majandustegevusse kaasatud personaliga tagatuse vähenemise riski ja muid asjakohaseid riske.

**§ 4. Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

(1) Elutähtsa teenuse osutaja peab viivitamata, kuid mitte hiljem kui 1 tunni jooksul teavitama elutähtsat teenust korraldajat täitmise katkemisest ning võtma tarvitusele abinõud teenuse taastamiseks.

(2) Lõikes 1 kirjeldatud teavitus peab sisaldama vähemalt järgmist teavet:

1) katkestuse toimumise koht, aeg, kestus ja eeldatav lõpu aeg;

2) katkestuse tegelik või arvatav põhjus ja hetkeolukorra lühikirjeldus;

3) teenuse taastamiseks rakendatud meetmete lühikirjeldus;

4) esialgsed andmed oletatava kahju kohta teenuse tarbijale ja seotud osapooltele;

5) vajadusel esialgsed andmed prognoositava mõju kohta keskkonnale.

**§ 5. Määruse jõustumine**

Määrus jõustub (kuupäev).

Rakendusakti kavand nr 38

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded vedelkütusega varustamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Reguleerimisala**

(1) Määruses kehtestatakse nõuded tsiviilkriisi ja riigikaitse seaduse § 73 lõike 3 punktis 21 sätestatud elutähtsale teenuse osutamisele ning selle teenuse kirjeldus.

(2) Määruses sätestatakse elutähtsa teenuse taseme, valmisoleku ja teenuse katkestuse ennetamise nõuded. Samuti sätestatakse tingimused, mille puhul on tegemist elutähtsa teenuse pikaajalises, raskete tagajärgedega või muu suure mõjuga katkestusega, ja nõuded elutähtsa teenuse põhitegevust toetavate teenuste sisseostmiseks teiselt ettevõttelt ning elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus.

**§ 2. Vedelkütusega varustamise kirjeldus**

(1) Vedelkütusega varustamine kui elutähtis teenus (edaspidi *elutähtis teenus*) on vedelkütust tarbivatele isikutele (edaspidi *tarbijatele*) Eesti territooriumil vedelkütuse kättesaadavuse tagamine.

(2) Vedelkütusega varustamise kui elutähtsa teenuse osutaja on vedelkütuse seaduse § 3 lõike 7 punktis 1 esitatud nõuetele vastav kütusemüüja (edaspidi vedelkütuse müüja) ja sama lõike punktis 2 nimetatudaktsiisilao tegevusluba omav isik, kes lubab vedelkütust siseriiklikkuse tarbimisse (edaspidi aktsiisilaopidaja).

**§ 3. Elutähtsa teenuse taseme ja valmisoleku nõuded**

(1) Vedelkütuse müüja tagab vedelkütuse kättesaadavuse vähemalt § 4 lõikes 1 märgitud tanklates koos hanke-, tarne- ja müügisüsteemi toimimisega.

(2) Vedelkütuse müüja tagab kriisiolukorra ajal § 4 lõikes 1 märgitud tanklates vedelkütuse kättesaadavuse eelisjärjekorras alarmsõidukitele.

(3) Aktsiisilao pidaja tagab …

(4) Teise elutähtsa teenuse katkestuse või selle ohu korral ja kriisiolukorra ajal tagavad vedelkütuse müüja ja aktsiisilao pidaja teenuse toimimise vastavalt tsiviilkriisi ja riigikaitse seaduse § 11 lõikes 1 nimetatud elutähtsa teenuse toimepidevuse plaanile.

(5) Tsiviilkriisi ja riigikaitse seaduse § 11 lõikes 1 ja § 13 lõikes 1 nimetatud toimepidevuse riskianalüüsis ja kriisiplaanis tuleb vedelkütuse müüjal ja aktsiisilaopidajal analüüsida ja kirjeldada oma tegevusi sama seaduse §-des…toodud sätete alusel.

**§ 4. Vedelkütuse varustamise teenuse katkestuse ennetuse nõuded vedelkütuse müüjale**

(1) Vedelkütuse müüjal on kohustus elutähtsa teenuse osutamise tagamiseks varustada paikse autonoomse elektritoitega üks tankla vähemalt kolmes maakonnas, millest üks tankla on Tallinnas või Harjumaal.

(2) Vedelkütuse müüja teavitab paikse autonoomse elektritoitega tankla asukohast Majandus- ja Kommunikatsiooniministeeriumit 30 päeva jooksul pärast asukoha valikut ja avaldab paikse autonoomse elektriküttega tankla asukoha aadressi oma veebilehel.

(3) Vedelkütuse müüja esitab 30 päeva jooksul pärast paikse autonoomse elektritoite paigaldamist tankla asukoha Tarbijakaitse ja Tehnilise Järelevalve Ametile, kes teostab järelevalvet paikse autonoomsete elektritoidete nõuetele vastavuse ja ohutusnõuete täitmise üle.

**§ 5. Nõuded autonoomse elektritoitega varustatud tanklale**

(1) Paikse autonoomse elektritoitega tankla kütusemahutite summaarne mahutavus peab mootoribensiinide puhul olema minimaalselt 30 000 liitrit ja diislikütuste puhul minimaalselt 30 000 liitrit.

(2) Väljaspool Harju, Ida-Viru, Tartu ja Pärnu maakonda asuva paikse autonoomse elektritoitega tankla kütusemahutite summaarne mahutavus peab mootoribensiinide puhul olema minimaalselt 20 000 liitrit ja diislikütuste puhul minimaalselt 20 000 liitrit.

(3) Paikse autonoomse elektritoitega tankla mootoribensiini ja diislikütuse summaarne jääk ei tohi ühelgi ajahetkel mootoribensiinide puhul olla väiksem kui 15 000 liitrit ja diislikütuste puhul väiksem kui 15 000 liitrit.

(4) Lõikes 2 sätestatud tanklates ei tohi kütuse summaarne jääk ühelgi ajahetkel mootoribensiinide puhul olla väiksem kui 10 000 liitrit ja diislikütuste puhul väiksem kui 10 000 liitrit.

(5) Lõigetes 3 ja 4 nimetatud kohustust ei rakendata:

1) diislikütusele oktoobri- ja novembrikuus, kui toimub ettevalmistus talvisele diislikütusele üleminekuks;

2) mootoribensiini osas märtsi- ja aprillikuus, kui toimub ettevalmistus suvisele mootoribensiinile üleminekuks;

3) seadusest tulenevate kütuse koostise muudatuste osas muudatuse jõustumise kuul ja sellele eelneval kalendrikuul.

**§ 6. Vedelkütuse varustamise teenuse katkestuse ennetuse nõuded aktsiisilaopidajale**

**§ 7. Elutähtsa teenuse katkestuse lubatud aeg**

Elutähtsa teenuse katkestuse lubatud aeg on § 4 lõikes 1 nimetatud tanklates kuni 30 minutit ja aktsiisilaos vedelkütuse siseriiklikkuse tarbimise lubamisel X

**§ 8. Elutähtsa teenuse taastamise korraldus**

(1) Vedelkütuse müüja lähtub elutähtsa teenuse taastamisel toimepidevuse plaanis esitatud teenuse taastamise prioriteetidest, arvestades võimalusel järgmisega:

1) esimesena taastatakse teenus objektide valdajatele, kelle teenuse katkestusega kaasneb vahetu oht inimelule;

2) teisena taastatakse teenus objektide valdajatele, kes tagavad elutähtsa teenuse või riigikaitseobjektide toimepidevuse.

(2) Aktsiisloapidaja lähtub …

**§ 9. Elutähtsa teenuse osutamist toetavate teenuste ostmise nõuded**

Vedelkütuse müüja ja aktsiisilao pidaja lähtuvad elutähtsa teenuse osutamist toetavate teenuste ostmisel lepingupartneri võimest osutada teenust kriisiolukorra ajal ja teise elutähtsa teenuse katkestuse korral.

**§ 10. Elutähtsa teenuse pikaajaline, raskete tagajärgedega või muu suure mõjuga katkestus**

Elutähtsa teenuse pikaajalise, raskete tagajärgedega või muu suure mõjugakatkestusega, mille lahendamist korraldatakse Kliimaministeeriumi tsiviilkriisi ja riigikaitse seaduse § 11 lõikes 1 nimetatud kriisiplaani alusel, on tegemist juhul, kui esineb vähemalt üks järgmistest tingimustest:

1) elutähtsa teenuse osutaja ei suuda tagada § 4 lõikes 1 sätestatud tanklates katkematut teenust ja selle tulemusena on teenuse katkemise piirkonnas ohustatud teiste elutähtsate teenuste jätkamine;

2) katkeb vedelkütusega varustamise tarneahel.

**§ 11. Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

(1) Elutähtsa teenuse osutaja teavitab elutähtsa teenuse pikaajalisest, raskete tagajärgedega või muu suure mõjuga katkestusest või selle ohust või selle ohust viivitamata Kliimaministeeriumit §-s 8 nimetatud kriisiplaanis kokkulepitud telefoni ja e-posti teel.

(2) Lõikes 1 kirjeldatud teavitus sisaldab vähemalt järgmist teavet:

1) katkestuse toimimise aeg ja kestus;

2) katkestuse tegelik või oletatav põhjus ja hetkeolukorra lühikirjeldus;

3) teenuse taastamiseks või teenuse katkestuse mõju vähendamiseks rakendatud ja rakendatavad meetmed;

4) esialgsed andmed prognoositava kahju kohta teenuse tarbijale;

5) esialgsed andmed prognoositava mõju kohta teiste elutähtsate teenuste toimepidevusele;

6) vajadusel esialgsed andmed prognoositava mõju kohta keskkonnale.

(3) Kliimaministeerium teavitab viivitamata avalikkust elutähtsa teenuse pikaajalisest, raskete tagajärgedega või muu suure mõjuga katkestusest või selle ohust meediakanalite kaudu vastavalt kliimaministri käskkirjaga välja antud kriisikommunikatsiooni plaanile.

**§ 12. Määruse jõustumine**

Määrus jõustub (kuupäev).

Rakendusakti kavand nr 39

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded elektriga varustamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Reguleerimisala**

(1) Määruses kehtestatakse nõuded tsiviilkriisi ja riigikaitse seaduse § 73 lõike 3 punktis 7 sätestatud elutähtsale teenusele ning teenuse kirjeldus.

(2) Määruses sätestatakse elutähtsa teenuse taseme, valmisoleku ja teenuse katkestuse ennetamise nõuded. Samuti sätestatakse tingimused, mille puhul on tegemist elutähtsa teenuse pikaajalise, raskete tagajärgedega või muu suure mõjuga katkestusega, ja nõuded elutähtsa teenuse põhitegevust toetavate teenuste sisseostmiseks teiselt ettevõttelt ning elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus.

**§ 2. Elektriga varustamise kirjeldus**

(1) Elektriga varustamine kui elutähtis teenus (edaspidi *elutähtis teenus*) on elektrienergiaga varustamise teenus elektrituruseaduse §-s 12 nimetatud tarbijatele (edaspidi *tarbija*) Eesti territooriumil, mida osutab elektrituruseaduse §-s 211 nimetatud elutähtsa teenuse osutaja (edaspidi ühiselt *elektriettevõtja*).

(2) Elutähtsa teenuse toimimiseks on vajalik elutähtsa teenuse osutaja poolt elektrienergia tootmine, põhivõrgu ja jaotusvõrgu toimimine ning ühenduste toimimine teiste riikide elektrivõrkudega.

**§ 3. Elutähtsa teenuse taseme ja valmisoleku nõuded**

(1) Põhivõrguettevõtja ja liinivaldaja osutavad teise elutähtsa teenuse katkestuse korral või kriisiolukorra ajal elutähtsat teenust tasemel, mis kindlustab Eesti elektrisüsteemi kui terviku toimimise, et igal ajahetkel oleks tarbijatele tagatud elektrituruseaduse § 65 lõike 5 alusel kehtestatud määruse (edaspidi *võrguteenuste kvaliteedinõuete määrus*) nõuetele vastava kvaliteediga elektrivarustus.

(2) Võrguettevõtja tagab teise elutähtsa teenuse katkestuse või selle ohu korral või kriisiolukorra ajal:

1) võrguteenuse enda tegevuspiirkonnas võrguteenuste kvaliteedinõuete määrusele vastava kvaliteediga elektri edastamise ja turuosalise elektripaigaldise liitumispunkti toomise töökindla elektrivõrgu kaudu;

2) elutähtsa teenuse tasemel, mis vastab elektrituruseaduse § 42 lõike 2 alusel kehtestatud määrusele;

3) vähemalt elutähtsa teenuse osutamisele kehtestatud minimaalsete nõuete täitmise vastavalt tsiviilkriisiks valmisoleku ja riigikaitse seaduse § 71 lõikes 1 nimetatud toimepidevuse plaanile.

**§ 4. Elutähtsa teenuse katkestuse ennetuse nõuded**

(1) Elektriettevõtja arvestab elutähtsa teenuse toimepidevuse tagamiseks ja katkestuse ennetamiseks tsiviilkriisiks valmisoleku ja riigikaitse seaduse § 11 lõikes 1 ja § 13 lõikes 1 nimetatud toimepidevuse riskianalüüsi ja plaani koostamisel järgmiste ohtudega:

1) telefoni-, mobiiltelefoni- ja andmesideteenuse katkestus;

2) infosüsteemi küberrünnak;

3) olulise töötaja puudumine;

4) rasked ilmastikutingimused;

5) teenuse osutamiseks olulise objekti füüsiline rünne;

6) tulekahju;

7) pommiähvardus;

8) teenuse osutamiseks olulise ehitise, seadme ja infosüsteemi rike;

9) küttematerjali, seadme ja muu olulise vahendi tarne katkestus;

10) muu asjakohane oht.

(2) Elektriettevõtja peab elutähtsa teenuse tagamiseks vähemalt:

1) omama telefoni- ja mobiiltelefoniteenuse katkestuse puhul alternatiivseid sidepidamise lahendusi;

2) tagama ööpäev läbi elutähtsa teenuse toimimiseks vajaliku personali ja alltöövõtjate olemasolu ning nende kättesaadavuse elutähtsa teenuse tagamisega seotud ülesannete täitmiseks;

3) regulaarselt analüüsima ja hindama küberohte ning rakendama maandavaid turvameetmeid süsteemse infoturbe halduse protsessi järgi.

(3) Põhivõrguettevõtja tagab lisaks lõigetes 1 ja 2 kehtestatud nõuetele:

1) elektrienergia reservvõimsuse kasutuselevõtmise ulatuses, mis tagab Eesti elektrisüsteemi võimsusbilansi tasakaalu;

2) alternatiivsete tehnoloogiliste lahenduste kasutuselevõtu andmesideteenuse tagamiseks.

**§ 5. Elutähtsa teenuse katkestuse lubatud aeg**

Elektriettevõtja lähtub võrguteenuste kvaliteedinõuete määruse §-des 4, 42, 5 ja 6 kehtestatud elutähtsa teenuse katkestuse lubatud ajast.

**§ 6. Elutähtsa teenuse taastamise korraldus**

Elektriettevõtja lähtub elutähtsa teenuse taastamisel toimepidevuse plaanis esitatud teenuse taastamise prioriteetidest, arvestades võimalusel järgmisega:

1) esimesena taastatakse teenus objektidel, kus teenuse katkestusega kaasneb vahetu oht inimelule;

2) teisena taastatakse teenus objektidel, mis tagavad elutähtsa teenuse või riigikaitse objektide toimepidevuse.

**§ 7. Elutähtsa teenuse osutamist toetavate teenuste sisseostmise nõuded**

(1) Elektriettevõtja lähtub elutähtsa teenuse osutamist toetavate teenuste sisseostmisel lepingupartneri võimest osutada teenust kriisiolukorra ajal ja teise elutähtsa teenuse katkestuse korral.

(2) Elektriettevõtja tagab, et lepingupartner järgib küberturvalisuse seaduse § 7 lõike 5 alusel kehtestatud võrgu- ja infosüsteemide küberturvalisuse nõudeid.

**§ 8. Elutähtsa teenuse pikaajaline, raskete tagajärgedega või muu suure mõjuga katkestus**

Elutähtsa teenuse pikaajaline, raskete tagajärgedega või muu suure mõjuga katkestus, mille lahendamist korraldatakse Kliimaministeeriumi tsiviilkriisi ja riigikaitse seaduse § 13 lõikes 1 nimetatud kriisiplaani alusel, on juhtum, kui tootja ei suuda tagada tema poolt lepinguga kokkulepitud teenust, mille tagajärjel toimub süsteemi ühtsuse ja töövõime häiring või ulatuslik toitekatkestus või kui on täidetud järgmised tingimused:

1) liinivaldaja, põhivõrguettevõtja või võrguettevõtja ei suuda järgida §-s 5 viidatud katkestuse lubatud aega;

2) teenuse katkemise piirkonnas tekib oht teise elutähtsa teenuse katkestusest tuleneva kriisiolukorra tekkeks.

**§ 9. Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

(1) Elutähtsa teenuse osutaja teavitab elutähtsa teenuse pikaajalisest, raskete tagajärgedega või muu suure mõjuga katkestusest või selle ohust viivitamata Kliimaministeeriumi §-s 8 nimetatud kriisiplaanis kokkulepitud telefoni ja e-posti teel.

(2) Lõikes 1 kirjeldatud teavitus sisaldab vähemalt järgmist teavet:

1) katkestuse toimumise aeg ja kestus;

2) katkestuse tegelik või oletatav põhjus ja hetkeolukorra kirjeldus;

3) teenuse taastamiseks või teenuse katkestuse mõju vähendamiseks rakendatud ja rakendatavad meetmed;

4) esialgsed andmed prognoositava kahju kohta teenuse tarbijale;

5) esialgsed andmed prognoositava mõju kohta teiste elutähtsate teenuste toimepidevusele;

6) vajadusel esialgsed andmed prognoositava mõju kohta keskkonnale.

(3) Kliimaministeerium teavitab viivitamatult avalikkust elutähtsa teenuse pikaajalisest, raskete tagajärgedega või muu suure mõjuga katkestusest või selle ohust meediakanalite kaudu vastavalt majandus- ja taristuministri poolt käskkirjaga välja antud kriisikommunikatsiooni plaanile.

**§ 10. Määruse jõustumine**

Määrus jõustub (kuupäev).

Rakendusakti kavand nr 40

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded maagaasiga varustamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Reguleerimisala**

(1) Määruses kehtestatakse nõuded tsiviilkriisi ja riigikaitse seaduse § 73 lõike 3 punktis 11 sätestatud elutähtsale teenusele ning selle kirjeldus.

(2) Määruses sätestatakse elutähtsa teenuse taseme, valmisoleku ja teenuse katkestuse ennetamise nõuded. Samuti sätestatakse tingimused, mille puhul on tegemist elutähtsa teenuse pikaajalise, raskete tagajärgedega või muu suure mõjuga katkestusega, ja nõuded elutähtsa teenuse põhitegevust toetavate teenuste sisseostmiseks teiselt ettevõttelt ning gaasitarne hädaolukorrast või selle ohust teavitamise korraldus.

**§ 2. Maagaasiga varustamise teenuse kirjeldus**

(1) Maagaasiga varustamine kui elutähtis teenus (edaspidi *elutähtis teenus*) on maagaasiga varustamise teenus maagaasiseaduse § 2 punktis 8 nimetatud tarbijatele (edaspidi *tarbija*) Eesti territooriumil, mida osutab maagaasiseaduse § 22 lõikes 15 nimetatud ettevõtja (edaspidi *maagaasiga varustaja*).

(2) Elutähtsa teenuse toimimise eelduseks on piisava rõhu olemasolu gaasisüsteemis, et tagada tarbijate varustuskindlus maagaasiseaduse tähenduses.

**§ 3. Elutähtsa teenuse taseme ja valmisoleku nõuded**

(1) Maagaasiga varustaja peab osutama teise elutähtsa teenuse katkestuse või selle ohu korral ja kriisiolukorra ajal elutähtsat teenust tasemel, mis kindlustab Eesti tarbijate vajadusele vastava maagaasi impordi, ülekande, jaotamise ja müügiga seonduvad tegevused gaasisüsteemi kaudu.

(2) Maagaasiga varustaja toob tsiviilkriisi ja riigikaitse seaduse § 13 lõikes 1 nimetatud toimepidevuse plaanis nõutavale teabele välja vähemalt järgmise informatsiooni:

1) avariiolukorras tegutsemise kord, mis sätestab võrguettevõtte tegevuse üldreeglid ja põhimõtted;

2) ettevõtja tegutsemise kord kriisiolukorra ajal;

3) D-kategooria gaasitorustiku avariiolukorras tegutsemise kord;

4) gaasijaotusjaamade avariiolukorras tegutsemise kord.

**§ 4. Elutähtsa teenuse katkestuse ennetamise nõuded**

(1) Maagaasiga varustaja lähtub oma tegevuses tsiviilkriisi ja riigikaitse seaduse § 13 lõikes 1, § 16 lõikes 2 ja maagaasiseaduse § 263 lõikes 1 nimetatud dokumentidest.

(2) Maagaasiga varustamise tarnehäire korral tagab maagaasiga varustaja täiendava gaasitarne.

**§ 5. Elutähtsa teenuse katkestuse lubatud aeg**

Maagaasiga varustaja lähtub maagaasiseaduse § 261 lõikes 5 kehtestatud teenuse katkestuse lubatud ajast.

**§ 6. Elutähtsa teenuse taastamise korraldus**

Maagaasiga varustaja lähtub elutähtsa teenuse taastamisel toimepidevuse plaanis esitatud teenuse taastamise prioriteetidest, arvestades võimalusel järgmisega:

1) esimesena taastatakse teenus objektidel, kus teenuse katkestusega kaasneb vahetu oht inimelule;

2) teisena taastatakse teenus objektidel, mis tagavad elutähtsa teenuse või riigikaitseobjektide toimepidevuse;

3) kolmandana taastatakse teenus muudel objektidel.

**§ 7. Gaasitarne hädaolukord**

Vastavalt Euroopa Parlamendi ja nõukogu määruse (EL) nr 2017/1938, mis käitleb gaasivarustuskindluse tagamise meetmeid ja millega tunnistatakse kehtetuks määrus (EL) nr 994/2010 (JO L 280, 28.10.2017, 1–56) artikli 11 lõike 1 punktile c on gaasitarne hädaolukorraga tegemist juhul, kui esineb vähemalt üks järgnevatest tingimustest:

1) erandlikult suur gaasinõudlus;

2) märkimisväärne tarnehäire või tarneolukorra muu märkimisväärne häire;

3) turumeetmed ei taga piisavat gaasivarustust, mistõttu tuleb täiendavalt kasutusele võtta mitteturupõhised meetmed, et kindlustada gaasitarne eelkõige kaitstud tarbijatele.

**§ 8.** **Gaasitarne hädaolukorrast või selle ohust teavitamise korraldus**

(1) Maagaasi varustaja teavitab viivitamata Kliimaministeeriumit ja Konkurentsiametit tarnehäirest, tarnehäirest põhjustatud hädaolukorrast või selle ohust eelnevalt kokkulepitud telefoni ja e-posti teel.

(2) Lõikes 1 kirjeldatud teavitus sisaldab vähemalt järgmist teavet:

1) katkestuse tegelik või oletatav põhjus ja hetkeolukorra lühikirjeldus;

2) katkestuse toimumise aeg ja kestus;

3) teenuse taastamise või teenuse katkestuse mõju vähendamiseks rakendatud ja rakendatavad meetmed;

4) esialgsed andmed prognoositava kahju kohta teenuse tarbijale;

5) esialgsed andmed prognoositava mõju kohta teiste elutähtsate teenuste toimepidevusele;

6) vajadusel esialgsed andmed prognoositava mõju kohta keskkonnale.

(3) Kliimaministeerium teavitab viivitamatult avalikkust gaasitarne hädaolukorrast või selle ohust meediakanalite kaudu vastavalt majandus- ja taristuministri käskkirjaga välja antud kriisikommunikatsiooni plaanile.

**§ 9. Määruse jõustumine**

Määrus jõustub (kuupäev).

Rakendusakti kavand nr 41

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded riigitee sõidetavuse tagamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

(1) Riigitee sõidetavuse tagamine kui elutähtis teenus seisneb riigiteede, välja arvatud riigi jääteede, korrashoiu teostamises tasemel, mis tagab riigiteede võrgu toimimise ning tingimused ohutuks liiklemiseks.

(2) Elutähtsa teenuse osutaja ülesandeid riigitee sõidetavuse tagamisel täidab ehitusseadustiku § 97 lõikes 7 nimetatud ettevõtja (edaspidi *riigiteed korrashoidev ettevõtja*) nende korrashoiutööde osas, mis tulenevad Transpordiametiga sõlmitud riigiteede korrashoiu lepingust. Muus osas täidab riigitee sõidetavuse tagamisel elutähtsa teenuse osutaja ülesandeid Transpordiamet.

**§ 2. Nõuded elutähtsa teenuse tasemele**

(1) Kriisiolukorra ajal, välja arvatud lõikes 2 nimetatud olukorras, tagab elutähtsa teenuse osutaja riigitee sõidetavuse vastavalt § 1 lõikes 1 kehtestatud teenuse tasemele.

(2) Vedelkütusega varustamise katkestusest tingitud kriisiolukorra ajal järgib riigiteed korrashoidev ettevõtja riigitee sõidetavuse tagamisel tsiviilkriisi ja riigikaitse seaduse § 13 lõikes 1 ja § 15 lõike 1 nimetatud toimepidevuse riskianalüüsi ja plaani (edaspidi *riskianalüüs ja plaan*).

**§ 3. Nõuded elutähtsa teenuse katkestuse ennetamiseks**

(1) Riigitee sõidetavuse tagamiseks ja selle katkestuse ennetamiseks peab riskianalüüsis ja plaanis arvestama vähemalt järgmiste võimalike ohtudega:

1) tee purunemine;

2) erakordselt rasked ilmaolud;

3) vedelkütusega varustamise katkestus;

4) telefoni-, mobiiltelefoni- või andmesideteenuse katkestus.

(2) Riigitee sõidetavuse tagamiseks ja selle katkestuse ennetamiseks peab riigiteed korrashoidev ettevõtja tagama vähemalt:

1) vajalikul hulgal ja vajalike oskustega personali;

2) vajalikus koguses ja töövalmiduses teehooldetehnika ja abivahendid;

3) vajalikud kokkulepped lisatehnika ja -tööjõu kaasamiseks riigitee sõidetavuse taastamiseks.

(3) Riigitee sõidetavuse tagamiseks ja selle katkestuse ennetamiseks peab Transpordiamet tagama vähemalt:

1) vajalikul hulgal ja vajalike oskustega personali;

2) valmisoleku riigitee sõidetavuse taastamiseks vajalike meetmete rakendamiseks.

**§ 4. Elutähtsa teenuse katkestus ja elutähtsa teenuse pikaajaline, raskete tagajärgedega või muu suure mõjuga katkestus**

(1) Riigitee sõidetavuse katkestuse lubatud aeg on:

1) põhimaanteel 12 tundi;

2) tugimaanteel 24 tundi;

3) kõrvalmaanteel ja muul riigiteel 72 tundi.

(2) Riigitee sõidetavuse katkestuse korral rakendab elutähtsa teenuse osutaja kõiki asjakohaseid meetmeid eesmärgiga riigitee sõidetavus võimalikult kiiresti taastada.

(3) Elutähtsa teenuse pikaajalise, raskete tagajärgedega või muu suure mõjuga katkestusega on tegemist siis, kui on täidetud järgmised tingimused:

1) olukord ohustab paljude inimeste tervist või võib põhjustada suurt varalist kahju;

2) lõikes 1 nimetatud riigitee sõidetavuse katkestuse lubatud aeg on ületatud;

3) elutähtsa teenuse osutajal puuduvad võimalused riigitee sõidetavuse taastamiseks.

**§ 5.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

(1) Riigiteed korrashoidev ettevõtja teavitab riigitee sõidetavuse pikaajalisest, raskete tagajärgedega või muu suure mõjuga katkestusest või selle ohust Transpordiametit eelnevat kokkulepitud telefoni ja e-posti teel.

(2) Lõikes 1 käsitletud teavitus peab sisaldama vähemalt järgmist informatsiooni:

1) asukoht, kus esineb riigitee sõidetavuse pikaajaline, raskete tagajärgedega või muu suure mõjuga katkestuses või selle oht;

2) riigitee sõidetavuse pikaajalise, raskete tagajärgedega või muu suure mõjuga katkestuse või selle ohu lühikirjeldus;

3) riigitee sõidetavuse pikaajalise, raskete tagajärgedega või muu suure mõjuga katkestuse või selle ohu lahendamise käik ja kaasatavad osapooled;

4) riigitee sõidetavuse pikaajalise, raskete tagajärgedega või muu suure mõjuga katkestuse või selle ohu hinnanguline kestus.

(3) Transpordiamet teavitab avalikkust riigitee sõidetavuse pikaajalisest, raskete tagajärgedega või muu suure mõjuga katkestusest või selle ohust liiklusseaduse §-s 51 sätestatud korras. Avalikkuse teavitamiseks võib lisaks liiklusseaduse §-s 51 sätestatud võimalustele kasutada ka teisi teavituskanaleid.

**§ 6. Määruse jõustumine**

Määrus jõustub (kuupäev).

Rakendusakti kavand nr 42

JUSTIITS- JA DIGIMINISTER

MÄÄRUS

**Elutähtsa telefoni-, mobiiltelefoni- ja andmesideteenuse kirjeldus ja toimepidevuse nõuded**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

(1) Telefoniteenus käesoleva määruse tähenduses on sideteenus, mis võimaldab riigisiseste kõnede tegemist ja vastuvõtmist Eesti numeratsiooniplaani kuuluva numbri abil.

(2) Mobiiltelefoniteenus käesoleva määruse tähenduses on sideteenus, mis võimaldab kindlaks määramata asukohas riigisiseste kõnede tegemist ja vastuvõtmist ning lühisõnumi (SMS – *Short Message Service*) edastamist ja vastuvõtmist.

(3) Andmesideteenus käesoleva määruse tähenduses on sideteenus, mis võimaldab andmete edastamist pakettkommutatsiooni abil sellise andmeedastuskiirusega, mis on kokkulepitud sideettevõtja ja lõppkasutaja vahelises liitumislepingus.

(4) Kui ühe sideettevõtja osutatavat telefoniteenust, mobiiltelefoniteenust või andmesideteenust tarbib vähemalt 10 000 lõppkasutajat, on tegemist elutähtsa teenusega (edaspidi *sideteenus*).

(5) Sideteenuse lõppkasutajate arvu hindamisel lähtutakse sideettevõtja osutatava sideteenuse tavapärasest lõppkasutajate arvust.

**§ 2. Sideteenuse taseme ja valmisoleku nõuded**

Sideettevõtja, kes osutab sideteenust kui elutähtsat teenust (edaspidi *sideettevõtja*), peab planeerima, projekteerima, ehitama, hooldama ja kasutama teenuse osutamiseks vajalikku sidevõrku nii, et sideteenus oleks sidevõrku ja sideteenust häiriva teguri esinemisel minimaalselt häiritud.

**§ 3. Sideteenuse katkestuse lubatud aeg**

(1) Sideteenuse katkestuse korral, välja arvatud elektrienergiaga varustamise teenuse katkestuse korral, tagab sideettevõtja selle taastamise oma sidevõrgu piires:

1) kaheksa tunni jooksul, kui samast rikkest tingitud sideteenuse katkestusest on mõjutatud üle 200 000 lõppkasutaja;

2) 16 tunni jooksul, kui samast rikkest tingitud sideteenuse katkestusest on mõjutatud 30 001 kuni 200 000 lõppkasutajat;

3) 24 tunni jooksul, kui samast rikkest tingitud sideteenuse katkestusest on mõjutatud 1000 kuni 30 000 lõppkasutajat;

4) ühe tööpäeva jooksul, kui samast rikkest tingitud sideteenuse katkestusest on mõjutatud alla 1000 lõppkasutaja ja tegemist ei ole üksikute geograafiliselt hajusalt paiknevate lõppkasutajate sideteenuse katkestusega.

(2) Kui sideettevõtja ja lõppkasutaja on lepingus kokku leppinud lõikes 1 sätestatust kiirema sideteenuse taastamise tähtaja, lähtutakse sideteenuse taastamisel lepingus sätestatud tähtajast.

(3) Kui sideteenuse katkestuse kõrvaldamist takistab vääramatu jõud võlaõigusseaduse tähenduses, hakatakse lõikes 1 sätestatud tähtaega arvestama katkestuse piirkonnas alates vääramatu jõu vahetu mõju lõppemisest.

(4) Sideettevõtja teavitab viivitamata lõikes 3 sätestatud olukorrast ja selle lõppemisest Tarbijakaitse ja Tehnilise Järelevalve Ametit.

**§ 4. Sideteenuse taastamise korraldus**

Sideteenuse katkestuse korral lähtub sideettevõtja elutähtsa teenuse taastamisel tsiviilkriisi ja riigikaitse seaduse § 13 lõikes 1 ja § 15 lõikes 1 nimetatud riskianalüüsist ja plaanist.

**§ 5. Sideteenuse katkestuse ennetuse nõuded**

(1) Sideettevõtja kirjeldab elutähtsa teenuse toimepidevuse riskianalüüsis sideteenusele kaasnevaid ohtusid vähemalt teiste elutähtsate teenuste häirete ja katkestuste ning tsiviilkriisi ja riigikaitse seaduse §-s 11 üleriigilises riskianalüüsis nimetatud riskide korral ning arvestab nendega toimepidevuse plaani koostamisel.

(2) Sideteenuse toimepidevuse tagamiseks elektrienergiaga varustamise teenuse katkestuse korral tagab sideettevõtja autonoomse elektritoite oma sidevõrgu piires:

1) vähemalt 24 tunniks sidevõrgu osale, mille toimepidevusest sõltub sideteenuse kättesaadavus enam kui 200 000 lõppkasutajale;

2) vähemalt 16 tunniks sidevõrgu osale, mille toimepidevusest sõltub sideteenuse kättesaadavus 30 001 kuni 200 000 lõppkasutajale;

3) vähemalt kuueks tunniks sidevõrgu osale, mille toimepidevusest sõltub telefoniteenuse või andmesideteenuse, välja arvatud mobiilse andmesideteenuse, kättesaadavus 200 kuni 30 000 lõppkasutajale;

4) vähemalt kaheks tunniks sidevõrgu osale, mille toimepidevusest sõltub mobiiltelefoniteenuse kättesaadavus 100 kuni 30 000 lõppkasutajale avatud keskkonnas väljaspool asustusüksusena käsitletavat linna;

5) vähemalt kaheks tunniks sidevõrgu osale, mille toimepidevusest sõltub mobiiltelefoniteenuse kättesaadavus 100 kuni 30 000 lõppkasutajale avatud keskkonnas asustusüksusena käsitletavas linnas.

(3) Kui autonoomse elektritoite tagamist takistab vääramatu jõud võlaõigusseaduse tähenduses, hakatakse lõikes 2 sätestatud aega arvestama katkestuse piirkonnas alates vääramatu jõu vahetu mõju lõppemisest.

(4) Sideettevõtja teavitab viivitamata lõikes 3 sätestatud olukorrast ja selle lõppemisest Tarbijakaitse ja Tehnilise Järelevalve Ametit.

**§ 6. Sideteenuse pikaajaline, raskete tagajärgedega või muu suure mõjuga katkestus ja sellest teavitamine**

(1) Sideteenuse pikaajalise, raskete tagajärgedega või muu suure mõjuga katkestusega on tegemist juhul, kui esineb vähemalt üks järgmistest tingimustest:

1) sideettevõtja ei suuda taastada teenust § 3 lõike 1 punktides 1–3 sätestatud aja jooksul;

2) sideteenuse katkestus põhjustab teise elutähtsa teenuse pikaajalise, raskete tagajärgedega või muu suure mõjuga katkestuse.

(2) Sideettevõtja teavitab viivitamata tekkinud sideteenuse pikaajalise, raskete tagajärgedega või muu suure mõjuga katkestusest või selle ohust ning katkestuse või selle ohu lõppemisest Tarbijakaitse ja Tehnilise Järelevalve Ametit.

(3) Lõikes 2 nimetatud teavitus sisaldab vähemalt järgmist teavet:

1) sideteenuse pikaajalises raskete tagajärgedega või muu suure mõjuga katkestuse või selle ohu algusaeg ja hinnanguline kestus;

2) sideteenuse pikaajalise, raskete tagajärgedega või muu suure mõjuga katkestuse või selle ohu tegelik või oletatav põhjus ja hetkeolukorra lühikirjeldus;

3) sideteenuse taastamiseks või pikaajalise, raskete tagajärgedega või muu suure mõjuga katkestuse või selle ohu mõju vähendamiseks rakendatud ja rakendatavad meetmed;

4) esialgne hinnang prognoositava mõju kohta sideteenuse lõppkasutajale;

5) esialgne hinnang prognoositava mõju kohta teiste elutähtsate teenuste toimepidevusele.

**§ 7. Määruse jõustumine**

Määrus jõustub (kuupäev).

Rakendusakti kavand nr 43

JUSTIITS- JA DIGIMINISTER

MÄÄRUS

**Elutähtsa teenuse kirjeldus ja toimepidevuse nõuded autentimise ja digitaalse allkirjastamise tagamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

Autentimine ja digitaalne allkirjastamine kui elutähtis teenus (edaspidi *elutähtis teenus*) on isikut tõendavate dokumentide seaduse alusel välja antud dokumentidega elektroonilises keskkonnas isiku tõendamiseks, isikusamasuse kontrollimiseks ja digitaalallkirja andmiseks vajalike sertifikaatide kehtivusinfo kättesaadavuse tagamine isikut tõendavate dokumentide seaduse § 94 lõikes 31 nimetatud sertifitseerimisteenuse osutaja (edaspidi t*eenuseosutaja*) poolt.

**§ 2. Nõuded elutähtsa teenuse tasemele ja lubatud katkestuse aeg**

(1) Teenuseosutaja tagab elutähtsa teenuse toimimise aastas vähemalt 361 kalendripäeval.

(2) Elutähtsa teenuse lubatud katkestuste aeg on kokku maksimaalselt 45 minutit tööpäeval ajavahemikus kell 9.00–18.00 ja tööpäeva väliselt maksimaalselt kolm järjestikust tundi. Lubatud katkestuste summeeritud kestus peab kindlustama teenuse toimimise lõikes 1 sätestatud tasemel.

(3) Elutähtsa teenuse katkestuse korral lähtub teenuseosutaja tsiviilkriisi ja riigikaitse seaduse § 13 lõikes 1 ja § 15 lõikes 1 nimetatud toimepidevuse plaanis kirjeldatud teenuse taastamise korrast.

**§ 3. Nõuded elutähtsa teenuse katkestuse ennetamiseks**

(1) Elutähtsa teenuse toimimise tagamiseks ja katkestuse ennetamiseks peab teenuseosutaja tsiviilkriisi ja riigikaitse seaduse § 13 lõikes 1 ja § 15 lõikes 1 nimetatud toimepidevuse riskianalüüsi ja plaani koostamisel arvestama vähemalt järgmiste ohtudega:

1) andmesideteenuse katkestus;

2) elektrikatkestus;

3) võrgu- ja infosüsteemi vastu suunatud pahatahtlik tegevus;

4) olulised tehnilised rikked.

(2) Elutähtsa teenuse toimepidevuse tagamiseks peab teenuseosutaja rakendama vähemalt järgmiseid meetmeid:

1) tagama autonoomse elektritoitesüsteemi olemasolu, mis kindlustab elektritoite vähemalt 24 tunniks;

2) tagama ühest kaablitrassist ja andmesideteenuse osutajast sõltumatu andmesideühenduse.

**§ 4.** **Elutähtsa teenuse pikaajaline, raskete tagajärgedega või muu suure mõjuga katkestus**

Elutähtsa teenuse pikaajalise, raskete tagajärgedega või muu suure mõjuga katkestusega on tegemist siis, kui on täidetud vähemalt üks järgmistest tingimustest:

1) elutähtsa teenuse katkestuse tõttu ei ole vähemalt 200 000 kasutajal enam kui 72 tunni vältel võimalik kasutada elektroonilise isikutuvastamise, autentimise või digitaalse allkirjastamise teenust;

2) katkestus toob kaasa teenuse pikaajalise, raskete tagajärgedega või muu suure mõjuga katkestuse.

**§ 5. Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

(1) Teenuseosutaja teavitab viivitamata elutähtsa teenuse pikaajalisest, raskete tagajärgedega või muu suure mõjuga katkestusest või selle ohust või elutähtsa teenuse toimepidevust oluliselt häirivast sündmusest või sellise sündmuse toimumise vahetust ohust Riigi Infosüsteemi Ametit kirjalikku taasesitamist võimaldavas vormis.

(2) Kui lõikes 1 nimetatud vorminõude järgimine ei ole olukorra ajakriitilisuse tõttu mõistlikult võimalik, teavitab teenuseosutaja Riigi Infosüsteemi Ametit mistahes viisil, kuid edastab kirjalikku taasesitamist võimaldavas vormis teavituse seejärel hiljemalt 24 tunni jooksul.

(3) Teavitus sisaldab häire või katkestuse kohta vähemalt järgmist teavet:

1) toimumise aeg ja hinnanguline kestus;

2) esialgne hinnang, kas katkestuse või häire põhjustas inimviga, süsteemi tõrge, loodusõnnetus, pahaloomuline tegevus või kolmanda osapoole viga;

3) põhjuse kirjeldus;

4) esialgne hinnang mõju kohta teenuse terviklusele, käideldavusele ja konfidentsiaalsusele;

5) häire või katkestuse likvideerimiseks ning kahjuliku mõju vähendamiseks rakendatud ja rakendatavad meetmed;

6) esialgne hinnang mõju kohta teenuse kasutajale;

7) esialgne hinnang mõju kohta teiste elutähtsate teenuste toimepidevusele;

8) esialgne hinnang piiriülese mõju kohta.

(4) Riigi Infosüsteemi Ameti nõudel esitab teenuseosutaja kümne kalendripäeva jooksul Riigi Infosüsteemi Ametile häire või katkestuse kohta raporti, mis sisaldab vähemalt järgmist teavet:

1) häire või katkestuse alguse ja lõpu kuupäev ning kellaaeg;

2) mõjutatud kasutajate arv ning teenused ja infosüsteemid;

3) häire või katkestuse piiriülene mõju;

4) selgitus, kas häire või katkestuse põhjustas inimviga, süsteemi tõrge, loodusõnnetus, pahaloomuline tegevus või kolmanda osapoole viga;

5) häire või katkestuse põhjuse avastamise kuupäev, kellaaeg ja viis;

6) põhjuse kirjeldus ja katkestuse kronoloogia;

7) mõju teenuse terviklusele, käideldavusele ja konfidentsiaalsusele;

8) rakendatud abinõud;

9) ülevaade senisest ja planeeritud kommunikatsioonist asutustele, kasutajatele ja avalikkusele.

**§ 6. Määruse jõustumine**

Määrus jõustub (kuupäev).

Rakendusakti kavand nr 44

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded lennuväljade toimimise tagamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

**§ 2. Nõuded elutähtsa teenuse tasemele**

**§ 3. Nõuded elutähtsa teenuse katkestuse ennetamiseks**

**§ 4. Elutähtsa teenuse katkestus ja elutähtsa teenuse pikaajaline, raskete tagajärgedega või muu suure mõjuga katkestus**

**§ 5.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**§ 6. Määruse jõustumine**

Määrus jõustub (kuupäev).

Rakendusakti kavand nr 45

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded aeronavigatsiooniteenuse toimimise tagamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

**§ 2. Nõuded elutähtsa teenuse tasemele**

**§ 3. Nõuded elutähtsa teenuse katkestuse ennetamiseks**

**§ 4. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 5.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**§ 6. Määruse jõustumine**

Määrus jõustub (kuupäev).

Rakendusakti kavand nr 46

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded avaliku raudtee toimimise tagamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

**§ 2. Nõuded elutähtsa teenuse tasemele**

**§ 3. Nõuded elutähtsa teenuse katkestuse ennetamiseks**

**§ 4. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 5.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**§ 6. Määruse jõustumine**

Määrus jõustub (kuupäev).

Rakendusakti kavand nr 47

KLIIMAMINISTER

MÄÄRUS

**Elutähtsa teenuse kirjeldus ja toimepidevuse nõuded sadamate toimimise tagamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

**§ 2. Nõuded elutähtsa teenuse tasemele**

**§ 3. Nõuded elutähtsa teenuse katkestuse ennetamiseks**

**§ 4. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 5.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**§ 6. Määruse jõustumine**

Määrus jõustub (kuupäev).

Rakendusakti kavand nr 48

JUSTIITS- JA DIGIMINISTER

MÄÄRUS

**Majandus- ja kommunikatsiooniministri 21. septembri 2005. a määruse nr 109 „Nõuded elektromagnetilisele kiirgusele ja raadioside piiramisele” muutmine**

Määrus kehtestatakse elektroonilise side seaduse § 115 lõike 3 alusel.

**§ 1.** Majandus- ja kommunikatsiooniministri 21. septembri 2005. a määruse nr 109 „Nõuded elektromagnetilisele kiirgusele ja raadioside piiramisele” tehakse järgmised muudatused:

**1)** paragrahvi § 1 punkt 3 muudetakse ja sõnastatakse järgmiselt:

„3) kriisi reguleerimiseks sündmusega vahetult seotud piirkonnas;

**2)** paragrahvi 3 lõikes 4 asendatakse sõnad „hädaolukorra piirkonnas“ sõnadega „sündmusega vahetult seotud piirkonnas“.

**§ 2.** Määrus jõustub (kuupäev).

Rakendusakti kavand nr 49

KAITSEMINISTER

MÄÄRUS

**Kaitseministri määruste muutmine**

Määrus kehtestatakse Vabariigi Valitsuse seaduse § 42 lõike 1, § 43 lõike 5, liiklusseaduse § 34 lõike 5, kaitseväeteenistuse seaduse § 28 lõike 3 ja § 31 lõike 7, Kaitseliidu seaduse § 601 lõike 4 alusel.

**§ 1. Kaitseministri 19. detsembri 2016. a määruse nr 26 „Kaitseväe ja Kaitseliidu sõitjate ning veose veo kord“ muutmine**

Kaitseministri 19. detsembri 2016. a määruse nr 26 „Kaitseväe ja Kaitseliidu sõitjate ning veose veo kord“ tehakse järgmised muudatused:

**1)** paragrahvi 1 lõige 4 muudetakse ja sõnastatakse järgmiselt:

„(4) Käesolev määrus on kohustuslik kriisiolukorra ajal, välja arvatud rahvusvahelise sõjalise operatsiooni piirkonnas liiklemisel. Kriisiolukorra, välja arvatud mobilisatsiooni ja demobilisatsiooni, ajal ja rahvusvahelise sõjalise operatsiooni piirkonnas liiklemisel on määrus kaitseväelastele kohustuslik, kui see ei takista Kaitseväe ülesannete täitmist või kui käesolevas määruses ei ole sätestatud teisiti. Erandi tegemise otsustab sõidukijuht, üksuse ülem või sõidukivanem, kui Kaitseväe juhataja ei ole ette näinud teisiti. Igas olukorras tuleb tagada liiklejate ja sõitjate ohutus.“;

**2)** paragrahvi 32 lõikes 3 asendatakse tekstiosa „kõrgendatud kaitsevalmiduse, erakorralise seisukorra või sõjaseisukorra“ tekstiosaga „kriisiolukorra, välja arvatud eriolukorra ja erakorralise seisusukorra,“.

**§ 2. Kaitseministri 22. augusti 2016. a määruse nr 16 „Kaitseliidu liikme püsiva töövõimetuse, selle ulatuse ja põhjuse tuvastamise tingimused ja kord“ muutmine**

Kaitseministri 22. augusti 2016. a määruse nr 16 „Kaitseliidu liikme püsiva töövõimetuse, selle ulatuse ja põhjuse tuvastamise tingimused ja kord“ § 1 punkt 2 muudetakse ja sõnastatakse järgmiselt:

„2) Kriisiolukorra lahendamisse ning selle raames riiklikku järelevalvesse kaasamisel korrakaitseseaduses sätestatud tingimustel ja korras.“.

**§ 4. Kaitseministri 26. veebruari 2013. a määruse nr 9 „Arstlike komisjonide moodustamise ja koosseisu kinnitamise korra ning komisjonide töökorra, komisjoni liikmete töö tasustamise ulatuse ja korra ning kaitseväekohustuslase ja kaitseväekohustust võtta sooviva isiku arstlikule läbivaatusele ja terviseuuringule suunamise ning nende eest tasumise korra kinnitamine“ muutmine**

Kaitseministri 26. veebruari 2013. a määruse nr 9 „Arstlike komisjonide moodustamise ja koosseisu kinnitamise korra ning komisjonide töökorra, komisjoni liikmete töö tasustamise ulatuse ja korra ning kaitseväekohustuslase ja kaitseväekohustust võtta sooviva isiku arstlikule läbivaatusele ja terviseuuringule suunamise ning nende eest tasumise korra kinnitamine“ §-i 16 lõikes 6 ja 7 ning §-i 18 lõikes 5 asendatakse tekstiosa „kõrgendatud kaitsevalmiduse, mobilisatsiooni ja sõjaseisukorra“ tekstiosaga „kriisiolukorra“.

**§ 6. Määruse jõustumine**

Määrus jõustub (kuupäev).

Rakendusakti kavand nr 50

TERVISEMINISTER

MÄÄRUS

**Sotsiaalministeeriumi korraldatavate elutähtsate teenuste toimepidevuse nõuded**

Määrus kehtestatakse tsiviilkriisi ja riigikaitse seaduse § 74 lõike 6 alusel.

1. **peatükk**

**Üldsätted**

**§ 1. Reguleerimisala**

(1) Käesoleva määrusega kehtestatakse tervishoiuteenuste korraldamise seaduse ja ravimiseaduse tähenduses tervishoiuteenuse, ravimite hulgimüügi ja apteegiteenuse kui elutähtsa teenuse (edaspidi *elutähtis teenus*) toimepidevuse nõuded.

(2) Määruses sätestatakse nõuded elutähtsa teenuse tasemele ja teenuse osutamise valmisolekule ning meetmed elutähtsa teenuse katkestuse ennetamiseks. Samuti sätestatakse tingimused, mille puhul on tegemist elutähtsa teenuse pikaajalise, raskete tagajärgedega või muu suure mõjuga häire või katkestusega ning elutähtsa teenuse toimepidevuse häirest või katkestusest ja selle tekkimise ohust teavitamise korraldus.

**2. peatükk**

**Kiirabibrigaadi pidaja elutähtsa teenuse kirjeldus ja toimepidevuse nõuded**

**§ 2. Elutähtsa teenuse kirjeldus**

**§ 3. Nõuded elutähtsa teenuse tasemele**

**§ 4. Nõuded elutähtsa teenuse katkestuse ennetamiseks**

**§ 5. Elutähtsa teenuse katkestus ja elutähtsa teenuse pikaajaline, raskete tagajärgedega või muu suure mõjuga katkestus**

**§ 6.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**3. peatükk**

**Haiglavõrgu haigla pidaja elutähtsa teenuse kirjeldus ja toimepidevuse nõuded**

**§ 7. Elutähtsa teenuse kirjeldus**

**§ 8. Nõuded elutähtsa teenuse tasemele**

**§ 9. Nõuded elutähtsa teenuse katkestuse ennetamiseks**

**§ 10. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 11.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**4. peatükk**

**Perearstiabi osutaja elutähtsa teenuse kirjeldus ja toimepidevuse nõuded**

**§ 12. Elutähtsa teenuse kirjeldus**

**§ 13. Nõuded elutähtsa teenuse tasemele**

**§ 14. Nõuded elutähtsa teenuse katkestuse ennetamiseks**

**§ 15. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 16.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**5. peatükk**

**Ravimite hulgimüügi elutähtsa teenuse kirjeldus ja toimepidevuse nõuded**

**§ 17. Elutähtsa teenuse kirjeldus**

**§ 18. Nõuded elutähtsa teenuse tasemele**

**§ 19. Nõuded elutähtsa teenuse katkestuse ennetamiseks**

**§ 20. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 21.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**6. peatükk**

**Apteegiteenuse elutähtsa teenuse kirjeldus ja toimepidevuse nõuded**

**§ 22. Elutähtsa teenuse kirjeldus**

**§ 23. Nõuded elutähtsa teenuse tasemele**

**§ 24. Nõuded elutähtsa teenuse katkestuse ennetamiseks**

**§ 25. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 26.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**8. peatükk**

**Elutähtsa teenuse toimepidevuse korraldaja**

**§ 27. Terviseameti ülesanded**

**§ 28. Ravimiameti ülesanded**

**7. peatükk**

**Rakendussätted**

**§ 29. Määruse jõustumine**

Määrus jõustub (kuupäev).

Rakendusakti kavand nr 51

TERVISEMINISTER

MÄÄRUS

**Ravimitega varustamise ja esmatasandi tervishoiuteenuse toimimise elutähtsa teenuse osutaja määramise täpsemad tingimused ja kord**

Määrus kehtestatakse tervishoiuteenuste korraldamise seaduse § 7 lõike 7 ning ravimiseaduse § 26 lõike 13 ja § 29 lõike 13 alusel.

**§ 1. Esmatasandi tervishoiuteenuse toimimise elutähtsa teenuse osutaja määramise täpsemad tingimused ja kord**

**§ 2 . Ravimitega varustamise elutähtsa teenuse osutaja määramise täpsemad tingimused ja kord**

**§ 3. Määruse jõustumine**

Määrus jõustub (kuupäev)

Rakendusakti kavand nr 52

TERVISEMINISTER

MÄÄRUS

**Tervise- ja tööministri ning sotsiaalministri määruste muutmine**

Määrus kehtestatakse tervishoiuteenuste korraldamise seaduse § 17 lõike 3 punktide 3 ja 4, § 19 lõike 2, meretöö seaduse § 32 lõike 8, nakkushaiguste ennetamise ja tõrje seaduse § 20 lõike 2, § 21 lõigete 61 ja 7, Vabariigi Valitsuse seaduse § 40 lõike 2 ja § 42 lõike 1, inimgeeniuuringute seaduse § 18 lõike 2 ja ravimiseaduse § 26 lõike 9 punkti 1 punkti 1 alusel.

**§ 1. Tervise- ja tööministri 18. detsembri 2018. a määruse nr 65 „Kiirabibrigaadi koosseisu ja varustuse nõuded ning tööjuhend“ muutmine**

Tervise- ja tööministri 18. detsembri 2018. a määruse nr 65 „Kiirabibrigaadi koosseisu ja varustuse nõuded ning tööjuhend“ § 8 lõike 3 punkt 5 muudetakse ja sõnastatakse järgmiselt:

„5) vältimatu abi järsu suurenemise korral, tervishoiu toimepidevust ohustava olukorra või kriisiolukorra lahendamisel juhindub oma asutuse elutähtsa teenuse toimepidevuse plaanist kuni Terviseameti korralduste saamiseni.“.

**§ 2.** **Tervise- ja tööministri 20. detsembri 2018. a määruse nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ muutmine**

Tervise- ja tööministri 20. detsembri 2018. a määruses nr 72 „Kiirabi ja meditsiinilise kaugkonsultatsiooni teenuse eest tasumise tingimused ja kord“ tehakse järgmised muudatused:

**1)** paragrahvi 13 lõige 5 muudetakse ja sõnastatakse järgmiselt:

„(5) Koodidega 11203, 11204, 11244 ja 11245 tähistatud lisabrigaadi eest tasumist saab taotleda vastavalt nõuete määruse § 6 lõikele 8 või terviseministri … määruse nr … „Tervishoius rakendatavad kriisimeetmed ja kriisistaabi moodustamine” (edaspidi kriisiolukorra määrus) § 4 lõigete 1–3 alusel tervishoiu valmisoleku tasemete kehtestamisel ning lepingus kokku lepitud tingimustel ja korras.“;

**2)** määruses asendatakse läbivalt sõna „hädaolukorra määrus“ sõnaga „kriisiolukorra määrus“ (*ajakohastada tuleb ka viited määruse sätetele*).

**§ 3.** **Tervise- ja tööministri 12. märtsi 2019. a määruse nr 24 „Nakkushaiguste loetelu ja neisse haigestumise andmete edastamine“ muutmine**

Tervise- ja tööministri 12. märtsi 2019. a määruses nr 24 „Nakkushaiguste loetelu ja neisse haigestumise andmete edastamine“ tehakse järgmised muudatused:

**1)** määruses asendatakse läbivalt sõnad „hädaolukorra ohu korral, hädaolukorra ja eriolukorra“ sõnadega „tervishoiu toimepidevust ohustava olukorra ja kriisolukorra“;

**2)** määruses asendatakse läbivalt sõnad „hädaolukorra ohu korral ning hädaolukorra ja eriolukorra“ sõnadega „ tervishoiu toimepidevust ohustava olukorra ja kriisolukorra“;

**3)** paragrahvi 12 lõike 2 punktis 7 asendatakse sõnad „hädaolukorra ohu korral, hädaolukorra või eriolukorra“ sõnadega „tervishoiu toimepidevust ohustava olukorra või kriisiolukorra“.

**§ 4.** **Tervise- ja tööministri 12. märtsi 2019. a määruse nr 25 „Nakkushaiguste registri põhimäärus“ muutmine**

Tervise- ja tööministri 12. märtsi 2019. a määruses nr 25 „Nakkushaiguste registri põhimäärus“ asendatakse läbivalt sõnad „hädaolukorra ohu korral ning hädaolukorra ja eriolukorra“ sõnadega „tervishoiu toimepidevust ohustava olukorra ja kriisolukorra“.

**§ 5.** **Tervise- ja tööministri 10. märtsi 2015. a määruse nr 10 „Rakkude, kudede ja elundite hankimise ja käitlemise eeskiri“ muutmine**

Tervise- ja tööministri 10. märtsi 2015. a määruses nr 10 „Rakkude, kudede ja elundite hankimise ja käitlemise eeskiri“ asendatakse sõna „hädaolukord“ sõnaga „kriisiolukord“ vastavas käändes.

**§ 6.** **Tervise- ja tööministri 27. detsembri 2022. a määruse nr 96 „Terviseameti põhimäärus“ muutmine**

Tervise- ja tööministri 27. detsembri 2022. a määruse nr 96 „Terviseameti põhimäärus“ § 8 lõikes 7 asendatakse tekstiosa „tervishoiu hädaolukordadeks ja riigikaitseks“ tekstiosaga „tervishoiu toimepidevust ohustavaks olukorraks ja kriisiolukorraks“.

**§ 7.** **Sotsiaalministri 17. detsembri 2001. a määruse nr 127 „Geenidoonori pseudonüümitud koeproovi, DNA kirjelduse ja terviseseisundi kirjelduse säilitamise tingimused“ muutmine**

Sotsiaalministri 17. detsembri 2001. a määruse nr 127 „Geenidoonori pseudonüümitud koeproovi, DNA kirjelduse ja terviseseisundi kirjelduse säilitamise tingimused“ § 6 lõikes 2 asendatakse sõna „hädaolukorras“ sõnadega „tervishoiu toimepidevust ohustavas olukorras või kriisiolukorras“.

**§ 8.** **Sotsiaalministri 17. veebruari 2005. a määruse nr 27 „Ravimite hulgimüügi tingimused ja kord“ muutmine**

Sotsiaalministri 17. veebruari 2005. a määruse nr 27 „Ravimite hulgimüügi tingimused ja kord“ § 18 lõikest 7 jäetakse välja sõnad „hädaolukorra seaduse tähenduses“.

**§ 9. Määruse jõustumine**

Määrus jõustub (kuupäev).

Rakendusakti kavand nr 53

TERVISEMINISTER

MÄÄRUS

**Tervishoius rakendatavad kriisimeetmed** **ja kriisistaabi moodustamine**

Määrus kehtestatakse tervishoiuteenuste korraldamise seaduse § 581 lõike 1 alusel.

**§ 1. Määruse reguleerimis- ja kohaldamisala**

**§ 2. Terviseameti ülesanded toimepidevust ohustava olukorra ja kriisiolukorra ülesannete täitmisel ning selleks valmistumisel**

**§ 3. Tervishoiuteenuse osutajate ülesanded toimepidevust ohustava olukorra ja kriisiolukorra ülesannete täitmisel ning selleks valmistumisel**

**§ 4. Kriisimeetmete rakendamine**

**§ 5. Kriisistaabi moodustamine**

**§ 6. Määruse jõustumine**

Määrus jõustub (kuupäev).

Rakendusakti kavand nr 54

MAJANDUS- JA INFOTEHNOLOOGIAMINISTER

MÄÄRUS

**Nõuded ohtliku ja suurõnnetuse ohuga ettevõtte kohustuslikele dokumentidele ja nende koostamisele ning avalikkusele edastatavale teabele ja õnnetusest teavitamisele**

Määrus kehtestatakse kemikaaliseaduse § 24 lõike 6 alusel.

**§ 1.** Määruse § 7 lõike 2 esimeses lauses asendatakse sõna „tagama“ sõnaga „korraldama“.

**§ 2.** Määruse jõustumine

Määrus jõustub (kuupäev).

Rakendusakti kavand nr 55

MAJANDUS- JA INFOTEHNOLOOGIAMINISTER

MÄÄRUS

**Elutähtsa teenuse kirjeldus ja toimepidevuse nõuded raudteeveo toimimise tagamisel**

Määrus kehtestatakse tsiviilkriisi ja riigikaitse seaduse § 74 lõike 6 alusel.

**§ 1. Elutähtsa teenuse kirjeldus**

**§ 2. Nõuded elutähtsa teenuse tasemele**

**§ 3. Nõuded elutähtsa teenuse katkestuse ennetamiseks**

**§ 4. Elutähtsa teenuse katkestus ja pikaajaline, raskete tagajärgedega või muu suure mõjuga katkestus**

**§ 5.** **Elutähtsa teenuse pikaajalisest, raskete tagajärgedega või muu suure mõjuga katkestusest või selle ohust teavitamise korraldus**

**§ 6. Määruse jõustumine**

Määrus jõustub (kuupäev).

Rakendusakti kavand nr 56

SOTSIAALMINISTER

MÄÄRUS

**Sotsiaalministri määruste muutmine**

Määrus kehtestatakse rahvatervise seaduse § 8 lõike 2 punkti 9, rahvatervise seaduse § 8 lõike 2 punkti 9, § 8 lõike 2 punkti 81 ja§ 8 lõike 2 punkti 82 ning sotsiaalhoolekande seaduse § 107 lõike 3, välismaalasele rahvusvahelise kaitse andmise seaduse § 11 lõike 8 ja väljasõidukohustuse ja sissesõidukeelu seaduse § 269 lõike 7, ravikindlustuse seaduse § 53 lõike 7, ravikindlustuse seaduse § 52 lõike 4 alusel.

**§ 1. Sotsiaalministri 3. aprilli 2002. a määruse nr 58 „Täiskasvanute hoolekandeasutuse tervisekaitsenõuded“ muutmine**

Sotsiaalministri 3. aprilli 2002. a määrust nr 58 „Täiskasvanute hoolekandeasutuse tervisekaitsenõuded“ täiendatakse peatükiga 41 järgmises sõnastuses:

„**41. peatükk**

**Hoolekandeasutuse tervisekaitsenõuded kriisiolukorra ajal**

**§ 131. Tervisekaitsenõuded eriolukorra, erakorralise või sõjaseisukorra ajal**

(1) Kui see on vältimatult vajalik teenuse osutamiseks, võib eriolukorra, erakorralise või sõjaseisukorra ajal jätta kohaldamata §-des 3–13 sätestatud nõuded.

(2) Eriolukorra, erakorralise või sõjaseisukorra ajal tuleb hoolekandeasutusel tagada teenuse osutamisel vastavalt võimalustele ohutu, tervist toetav ja hügieeniline keskkond.

(3) Eriolukorra, erakorralise või sõjaseisukorra ajal tuleb hoolekandeasutusel tagada toitlustamisel teenusel viibivate isikute eale ja terviseseisundile vastav regulaarne toitumine, mis katab isiku toiduenergia- ja toitainete vajaduse. Samuti peab isikule olema kättesaadav veeseaduse alusel kehtestatud nõuetele vastav joogivesi.

**§ 2. Sotsiaalministri 9. jaanuari 2001. a määruse nr 4 „Laste hoolekandeasutuse tervisekaitsenõuded“ muutmine**

Sotsiaalministri 9. jaanuari 2001. a määrust nr 4 „Laste hoolekandeasutuse tervisekaitsenõuded“ täiendatakse peatükiga 41 järgmises sõnastuses:

„**41. peatükk**

**Hoolekandeasutuse tervisekaitsenõuded kriisiolukorra ajal**

**§ 201. Tervisekaitsenõuded eriolukorra, erakorralise või sõjaseisukorra ajal**

(1) Kui see on vältimatult vajalik teenuse osutamiseks, võib eriolukorra, erakorralise või sõjaseisukorra ajal jätta kohaldamata §-des 5–19 sätestatud nõuded.

(2) Eriolukorra, erakorralise või sõjaseisukorra ajal tuleb hoolekandeasutusel tagada teenuse osutamisel vastavalt võimalustele ohutu, tervist toetav ja hügieeniline keskkond.

(3) Eriolukorra, erakorralise või sõjaseisukorra ajal tuleb hoolekandeasutusel tagada toitlustamisel lapse eale ja terviseseisundile vastav regulaarne toitumine, mis katab lapse toiduenergia- ja toitainete vajaduse. Samuti peab lapsele olema kättesaadav veeseaduse alusel kehtestatud nõuetele vastav joogivesi.“.

**§ 3. Sotsiaalministri 12. märtsi 2007. a määruse nr 28 „Tervisekaitsenõuded lapsehoiuteenusele“ muutmine**

Sotsiaalministri 12. märtsi 2007. a määrust nr 28 „Tervisekaitsenõuded lapsehoiuteenusele“ täiendatakse peatükiga 5 järgmises sõnastuses:

„**5. peatükk**

**Lapsehoiuteenuse tervisekaitsenõuded kriisiolukorra ajal**

**§ 91. Tervisekaitsenõuded eriolukorra, erakorralise ja sõja seisukorra ajal**

(1) Kui see on vältimatult vajalik teenuse osutamiseks, võib eriolukorra, erakorralise või sõjaseisukorra ajal jätta kohaldamata §-des 2–9 sätestatud nõuded.

(2) Eriolukorra, erakorralise või sõjaseisukorra ajal tuleb hoolekandeasutusel tagada teenuse osutamisel vastavalt võimalustele ohutu, tervist toetav ja hügieeniline keskkond.

(3) Eriolukorra, erakorralise või sõjaseisukorra ajal tuleb hoolekandeasutusel tagada toitlustamisel lapse eale ja terviseseisundile vastav regulaarne toitumine, mis katab lapse toiduenergia- ja toitainete vajaduse. Samuti peab lapsele olema kättesaadav veeseaduse alusel kehtestatud nõuetele vastav joogivesi.“.

**§ 4. Sotsiaalministri 20. juuli 2007. a määruse nr 59 „Tervisekaitsenõuded asendushooldusteenusele pere- ja asenduskodus“ muutmine**

Sotsiaalministri 20. juuli 2007. a määrust nr 59 „Tervisekaitsenõuded asendushooldusteenusele pere- ja asenduskodus“ täiendatakse peatükiga 5 järgmises sõnastuses:

„**5. peatükk**

**Tervisekaitsenõuded pere- ja asenduskodus kriisiolukorra ajal**

**§ 81. Tervisekaitsenõuded eriolukorra, erakorralise ja sõja seisukorra ajal**

(1) Kui see on vältimatult vajalik teenuse osutamiseks, võib eriolukorra, erakorralise või sõjaseisukorra ajal jätta kohaldamata §-des 2–8 sätestatud nõuded.

(2) Eriolukorra, erakorralise või sõjaseisukorra ajal tuleb hoolekandeasutusel tagada teenuse osutamisel vastavalt võimalustele ohutu, tervist toetav ja hügieeniline keskkond.

(3) Eriolukorra, erakorralise või sõjaseisukorra ajal tuleb hoolekandeasutusel tagada toitlustamisel lapse eale ja terviseseisundile vastav regulaarne toitumine, mis katab lapse toiduenergia- ja toitainete vajaduse. Samuti peab lapsele olema kättesaadav veeseaduse alusel kehtestatud nõuetele vastav joogivesi.“.

**§ 5. Sotsiaalkaitseministri 21. detsembri 2015. a määruse nr 75 „Tervisekaitsenõuded erihoolekandeteenustele ja eraldusruumile“ muutmine**

Sotsiaalkaitseministri 21. detsembri 2015. a määrust nr 75 „Tervisekaitsenõuded erihoolekandeteenustele ja eraldusruumile“ täiendatakse peatükiga 41 järgmises sõnastuses:

„**41. peatükk**

**Tervisekaitsenõuded erihoolekandeteenustele ja eraldusruumile kriisiolukorra ajal**

**§ 111. Tervisekaitsenõuded eriolukorra, erakorralise ja sõja seisukorra ajal**

(1) Kui see on vältimatult vajalik teenuse osutamiseks, võib eriolukorra, erakorralise või sõjaseisukorra ajal jätta kohaldamata §-des 2–11 sätestatud nõuded.

(2) Eriolukorra, erakorralise või sõjaseisukorra ajal tuleb erihoolekandeteenuse osutajal tagada teenuse osutamisel vastavalt võimalustele ohutu, tervist toetav ja hügieeniline keskkond.

(3) Eriolukorra, erakorralise või sõjaseisukorra ajal tuleb erihoolekandeteenuse osutajal tagada toitlustamisel teenusel viibivate isikute eale ja terviseseisundile vastav regulaarne toitumine, mis katab isiku toiduenergia- ja toitainete vajaduse. Samuti peab isikule olema kättesaadav veeseaduse alusel kehtestatud nõuetele vastav joogivesi.“.

**§ 6. Sotsiaalministri 6. detsembri 2013. a määruse nr 40 „Rahvusvahelise kaitse taotleja ja väljasaadetava tervisekontrolli ja neile osutatavate tervishoiuteenuste riigieelarvest rahastamise ulatus ja kord“ muutmine**

Sotsiaalministri 6. detsembri 2013. a määrust nr 40„Rahvusvahelise kaitse taotleja ja väljasaadetava tervisekontrolli ja neile osutatavate tervishoiuteenuste riigieelarvest rahastamise ulatus ja kord“ täiendatakse §-ga 7 järgmises sõnastuses:

„**§ 7. Tervishoiuteenuste osutamine massilisest sisserändest põhjustatud hädaolukorra ajal**

(1) Massilisest sisserändest põhjustatud hädaolukorra ajal ja kuni aasta pärast hädaolukorra lõppemist tagab rahvusvahelise kaitse taotleja tervisekontrolli ja tervishoiuteenuste osutamise ning nende teenuste osutamiseks vajalike ravimite soetamise Terviseamet koostöös Sotsiaalkindlustusameti ja majutuskeskuse ülesandeid täitva teenuse osutajaga.

(2) Massilisest sisserändest põhjustatud hädaolukorra ajal ja kuni aasta pärast hädaolukorra lõppemist rahastatakse lõikes 1 nimetatud tervisekontrolle ja tervishoiuteenuste osutamist riigieelarvest Tervisekassa kaudu.

(3) Massilisest sisserändest põhjustatud hädaolukorra ajal ja kuni aasta pärast hädaolukorra lõppemist rahastatakse lõikes 1 nimetatud tervishoiuteenuste osutamiseks vajalike ravimite soetamist riigieelarvest Sotsiaalkindlustusameti kaudu.“.

**§ 7. Sotsiaalministri 19. septembri 2002. a määruse nr 109 „Ajutise töövõimetuse hüvitise määramiseks ja maksmiseks vajalike dokumentide ja andmete koosseis ning hüvitise määramise ja maksmise kord” muutmine**

Sotsiaalministri 19. septembri 2002. a määruses nr 109 „Ajutise töövõimetuse hüvitise määramiseks ja maksmiseks vajalike dokumentide ja andmete koosseis ning hüvitise määramise ja maksmise kord” tehakse järgmised muudatused:

**1)** paragrahvi 14 täiendatakse lõikega 11 järgmises sõnastuses:

„(11) Ravikindlustuse seaduse §-s 621 sätestatud juhul võib lõikes 1 sätestatud tööandja tõendi esitada Tervisekassale paberil neljateistkümne kalendripäeva jooksul alates töövõimetuslehe lõpetamisest teada saamise päevast.“;

**2)** paragrahvi 15 täiendatakse lõikega 3 järgmises sõnastuses:

„(3) Kui ravikindlustuse seaduse §-s 621 sätestatud juhul väljastatakse töövõimetusleht paberil, teeb tööandja, füüsilisest isikust ettevõtja või ettevõtlustulu maksu maksja paberil töövõimetuslehele oma kanded ja edastab Tervisekassale neljateistkümne kalendripäeva jooksul alates töövõimetuslehe lõpetamisest teadasaamisest.“;

**3)** paragrahvi 17 täiendatakse lõikega 11 järgmises sõnastuses:

„(11) Ravikindlustuse seaduse §-s 621 sätestatud juhul määrab ja maksab Tervisekassa hüvitise hiljemalt 60 kalendripäeva jooksul arvates nõuetekohaselt vormistatud dokumentide esitamisest.“;

**4)** paragrahvi 18 täiendatakse lõikega 21 järgmises sõnastuses:

„(21) Tervisekassa võib pikendada hüvitise väljamaksmist 30 kalendripäeva võrra ravikindlustuse seaduse §-s 621 sätestatud juhul.“.

**§ 8. Tervise- ja tööministri 22. juuli 2022. a määruse nr 62 „Töövõimetuslehe vormistamine ja edastamine Tervisekassale“ muutmine**

Tervise- ja tööministri 22. juuli 2022. a määruses nr 62 „Töövõimetuslehe vormistamine ja edastamine Tervisekassale“ tehakse järgmised muudatused:

**1)** paragrahvi 2 täiendatakse lõikega 3 järgmises sõnastuses:

„(3) Töövõimetuslehe võib väljastada paberil ravikindlustuse seaduse §-s 621 sätestatud juhul. Paberil väljastatud töövõimetuslehel peab olema lõikes 1 sätestatud andmekoosseis.“;

**2)** paragrahvi 10 tekst loetakse lõikeks 1 ning paragrahvi täiendatakse lõikega 2 järgmises sõnastuses:

„(2) Tööandja võib ravikindlustuse seaduse §-s 621 sätestatud juhul edastada Tervisekassale paberil töövõimetuslehe. Paberil edastatud töövõimetuslehel peab olema lõikes 1 sätestatud andmekoosseis.“;

**3)** paragrahvi 12 täiendatakse lõikega 5 järgmises sõnastuses:

„(5) Töövõimetuslehe andmete muutmise taotlused võib ravikindlustuse seaduse §-s 621 sätestatud juhul edastada Tervisekassale paberil.“.